
ERUDITAE lOVENTUTI 


YVjHEA; 


■/*,, «OMA 


aticanus Artium thesaurus ea floret ubique 
gentium celebritate ut romana maiestas, quae 
in dirutis Caesarum monumentis umbrae similis 
apparet, in Musea Pontificum Maxx. velut in 
arcem nobilissimam se receperit, ubi civibus 
advenisque humani ingenii miracula profert obli- 
vionis atque ignorantiae tenebris vindicata. Sta- 
tuis , picturis , anaglyptis , ceterisque operibus 
divinus quidam spiritus inest, cuius impetu mi- 
rifice Poesis excitatur. Neque ullum , iuvenes 
optimi, reperietis altioris animi virum qui Periclis 
aut Augusti marmoreas imagines contemplatus 
gloriam Quiritium, vel Athenarum pulcritudinem 
mente non repetat, qui Laocoonte inspecto non 
declamet versus Aeneidos. Haec olim fuere Ita- 
liae decora, haec posteris exempla, haec ingenio- 
rum voluptas. Scio de vetustatis pretio sermonem 
habere adverso hoc tempore inconsultum videri 
apud antiquae sapientiae obtrectatores, qui rerum 
civilium ordinem, leges atque instituta maiorum 
novis commentis pervertere grande et luculentum 
indicant. Scio praeclara studia more illo incor- 

rupto feliciter adhibita regnis tutandis, patrio 
decori provehendo, bono privato ac publicae laudi, 
fere omnia ab excelso loco ad vulgi fortunaeque 
ludibrium recidisse. Vehementer doleo mutatas 
vices, et consuetudinem parentum stulte negle- 
ctam. Non tamen huiusmodi inertia atque incuria 
latini nominis a forti me proposito deterruit quin 
circa penates meos ( dico audacter quippe in 
Vaticana domo natus imbu tusque literis sum ) 
omne scribendi studium conferrem , huc illuc 
iaciens nova semina Poeseos, vere florido iuven- 
tutis, quae me longe praeteriit, excolenda in fru- 
ctus uberiores. 

Ad vos itaque me converto profugae latini- 
tatis amicos, honesto Lycei pulvere laureisque 
insignes. Vos demittere animum, sequi ignavos, 
obrepere ad honores ad magistratus cum mulie- 
bri veste et fuco quo degeneres cinaedi ornantur 
pro ignominia habetis. Ac certe in re tanta de- 
sciscere idem facinus esset quod strenuo militi 
post praelium acriter inceptum ad hostium signa 
transfugere. Accipite diuturnos labores, vigilias- 
que dulces in Museo degustatas, ubi a vulgari 
strepitu remotus otiis Virgilianis operam dabam 
inter fontes silvasque Iulii secundi. Leonis de- 
cimi, Raphaelis memoria celebres. Ne prolixius 
disseram, liber meus, futilibus argumentis abiectis, 
patriae monumenta ac virorum illustrium facta 
depingit, quo splendidius tam cara pignora roma- 
nae ac graecae dignitatis, quae in sinu gerimus, 
hodiernam superbiam, ingratos animos, iniustam 
pulcri recti que oblivionem arguant. Princeps men- 

tio de sanctissimo Petri templo, secunda de Sa- 
cello Sixtino. Bibliothecam summatim attingo; 
ad Museum Clementis et trium Piorum (i) propero, 
magis philosophiae, historiae, virtutibus ac vitiis, 
ubi materia postulet etiam cum iocb satjTae, 
stilum intendens quam fabularum dulcedini flu- 
xisque Venerum pigmentis. Equidem non sine 
trepidatione sublimes heroum imagines expri- 
mere aggressus, quodam me labjrintho implici- 
tum sentiebam. Calcar adiecit domesticus usus ; 
altaque Castilionis vestigia in Cleopatrae cantu iS) 
viam floribus mollitam aperuerunt. Plura tibi im- 
mortalis Raphael in Regia Leoniana tribuere 
mens erat si minus fessum atque imparem ex- 
cepissent divinae imagines tuae , quibus nulla 
respondet describendi facultas. Brevitatem meam 
Virgilius excuset. 

« Sed fugit interea fugit irreparabile tempus 

Singula dum capti circumvectamur amore. » 

Post hanc quasi apricationem per graecas 
atque italicas artes Inscriptionibus etiam in ipso 
Musei vestibulo Pii Septimi iussu collocatis mens 
advertenda. Quantam enim supellectilem in hoc 
tam vario tamque iucundo genere eloquentiae 
clarus ille vir Caietanus Marinius ab omnigena 
vetustate complexus ordine pulcherrimo digessit! 
Quanta in iis lapidibus flamma elucet ! quam 


(1) Clernentis XIV. et Piorum VI. VII. IX. Pontt. Maxx. 

(2) Lege carmen Baltbaearis CastilionU prope statuam Cleopatrae. 

<lulce studium, quani opportunum vitae specimen! 
Itaque nonnullas Inscriptiones meo filo deductas 
in medium protuli, non venales in laude virtutis, 
ut fons ille veterum titulorum uberrimus aliquem 
nostrae imitationis rivum ostendat. Finem libro 
faciunt Oratio de latina lingua, alia severa, pauci 
lusus. 

Quidquid hoc operis mei sit, provectae aetatis 
fructum coUigo non horridum fortasse neque 
barbaricum, vestraeque humanitati commendo. 
Nihil puto suavius quam per amoenos Vaticani 
montis recessus, quo voluptas eruditionis impel- 
lit, egregios iuvenes ciun sene itineris duce per- 
vagari. Vos ego me circum intuens aspernor 
inglorios cives, genere solum fortunisque poten- 
tiores, qui largas opes conviviis, equis, choreis 
impendunt, doctrinae ac libris negant. Vivite 
ad melius aevum, et pollete sapientia. 

ELEGIA 


Advena, terrarum matrem qui suspicis urbem 
Lauriger aeterno quam secat amne Tiber, 
Miraris tanto libratam pondere molem 
Pingere caeruleum sole oriente caput? 
Saxaque Pontificum cineres amplexa vetustos, 
Et decora et sanctae tot monumenta domus? 
Fecerat haec olim templi primordia Caesar 
Qui fera Maxenti reppulit arma Cruce, 
nie ubi pugnantis prostravit colla tyranni, 
Delevitque aras et simulacra lovis. 
Fundamenta loco statuit quo Petre sederes 
Romani princeps maximus imperii: 

Membra triumphali tua condidit ille sepulcro. 
Victricem glebis supposuitque manum. 

Aurea tunc aedes crevit superaddita Circo* 
Sanguine Christiadum qui modo sparsus erat, 


(l) Nemo opportunior ad mirificam tempH imaginem digne expi'imen- 
dam quam ipse iUius artifex Bonarroiius 

Fortia cum nigris arderent corpora bustis, 

Aut obiecta feris pabula saeva darent. 
Relligio custos sacris penetralibus adstans 
Audebat turmas pellere barbaricas: 

Nec quisquam Italiam ferro populatus et igni 
Horridus illuvie miles hyperborea 
Insiluit stricto metuenda in limina telo, 

Aut retulit praedas, corripuitve facem. 

Hinc magni^ sceptrum reges gladiumque solebant 
Poscere, quo staret vindice tuta Fides; 

Hanc simul et cives peregrinum et vulgus ad aram 
Per noctem cantus ingeminare pios. 

Munera divitiaeque inerant, tabulisque colores 
Eximii: prisca vixit in arte decor. 

Longa sed incubuit tectis labentibus aetas; 

Ceu quercum innumeras vincere suetam hiemes 
Praeliaque adversi boreae durasque bipennes 
Absumit tacito lenta senecta die. 
lulius ille meus triplici diademate frontem (0 
Cinxerat, atque animo grande movebat opus. 
Nam, victis bello populis quos vana subegit 
Libertas domini solvere fraena sui, 

Disiecit veteresque trabes et putre lacunar, 
Aequavitque imo culmina vasta solo. 

Pulcrius antiquo surgat de pulvere templum 
Invida cui labem saecula nulla ferant: 


(1) lalins spcunilna PonL Max. Basilicam Conslantinianam a fundamen- 
tis instaurari iussit. Commissum opus Bramanli architecto. Bonarrotius lulii 
mausoleum statuis ac tropaeis insigne vixdum inchoaverat cum Pontifex 
decessit, et suhinde Bramantes. Huic celeberrimi eius aevi architecti per- 
peram successere. Sequnta est Borbonica Romae vastatio. Paulus denique 
tertius in unum Bonarrotium aedis perficiendae curam coniecit. 


Digitized by Google 



11 


Hic dabimus placido mortalia lumina somno; 

Hic decoret sculptus nostra sepulcra lapis. 
Dixerat. Artifices una concurrimus; ardor 
Idem omnes stimulis acribus impulerat 
Principis egregii meritos extollere honores, 
Addere et inceptis vela secimda novis. 
Aemula Bramantes rerum molimina volvens 
Rumpebat caecas subter humum latebras. • 
Ast ego marmoribus gaudebam lulia bella 
Digerere, et centum fingere signa modis, 
Oppidaque et domitas urbes, partosque triumphos. 
Nec non historias claraque gesta patrum, 
Teque adeo Isacidum rector sanctissime Moses (*) 
Portantem digito foedera scripta Dei. 

Quid memorem tantos ut mors inimica labores 
Perdidit? ut carum praeripuit columen? 

Ut decus omne meum et dilecti lumen Iuli 
Extinctum assiduis prosequerer lacrymis? 
Moerentem senioque gravem tu Paule vocabas (2) 
Quo me vix celeri laeta iuventa gi’adu 
Egisset cupidum laudis. Nova scilicet aedes. 
Quam belli rabies impia distulerat. 

Tandem humeris innixa meis fastigia tollens 
Constitit indomito firma adamante magis. 

Vos duo Pontificum fortissima pectora testor. 
Vos mecum claris addita coelitibus: 

Semper ad ingentes ausus animosaque coepta 
Praebuerat vestri numinis aura viam; 


(1) Hoisii praeclarum siguum ex tot tantiaque operibus quae sublimis 
illa mens cogitaverat in lulii 11 mausoleo fere solum insculptum. 

(2) Paulus III. Pont. Max. 

Hoc tamen insolitis spatiabar in aethere pennis 
Altior: haec operum laurea summa fuit. 
Hospes, honoratae supplex dabis oscula terrae' 
Quae servat fido pignora tanta sinu: 

Post ego te gradibus convexa per ardua ducam 
Lumine qua rutilo splendet ahenus apex, (i) 
Hinc ubi squalentes Capitoli valle ruinas . 

‘ Efibssis late videris aggeribus ; 

Tarpeiae cecidere arces, inscribe metallo; 

Strata iacent flammis templa superba deiim: 
Tuta sub hoc saxo dominaris Koma per orbem, 
Donec in extremo corruat igne cinis. 


(l) Ingens templi vaticani tholus. 

I NOVISSIMUM DEI lUDICIUM 

AB EODEM BONABROnO PICTUM 
IN SACELLO SIXTINO 


CAKMEN 


Progenies aeterna Dei, quae sidera primum (i) 
Aurea spargebas coelo, terrasque nigrantes 
Antiquum per inane, gelu tenebrisque solutis. 
Floribus et claro variabas lumine lucis. 

Te Patris e gremio labi ad mortalia vincla 
lussit Amor, caecisque novum diffundere solem 
Gentibus, et nostrae tolerare piacula culpae. 

Mox Diti rapientem animas vitaeque potentem 
Ferrea disruptis evincere Tartara claustris; 
Summe opifex mundi procul hanc procul eiice nubem 
Quae meme involvit: da sanctos pingere vultus, 
Fulgorisque tui parvas monstrare favillas. 

Qualis eris veniens manifesto lumine iudex 
Ardentem late flammis ubi straveris orbem. 

Hac prece divinum meditans penetralia Sixti 
Lustrabat Michael; necdum correpta furore 
Dextera primam operis tanti signaverat umbram, 

(1) Divinam opem Bonarrotius invoca! priusquam difficillimae picturae 
manum admoveat. 

Cum subito impulsae ventis tonuere procellae; 
Contremuit templum; densae caliginis horror 
Perculit artificem; dilapsi pectore sensus: 

Mens tamen arcanum carpebat libera visum. 

Aethere ab immenso glomeratis agmina nimbis 
Aligerhm huc illuc celeri permixta volatu 
Ingentemque Crucem et victricia signa ferebant, 
Nec non terribili radiatum luce volumen, 
Aerisonasque tubas, quarum clangore sub ima 
Valle cavi mugire sinus et opaca sepulcra; 
Corporaque attonita et membris coeuntia membra 
Pars faciem exerere, et murmur pavitare diemque, 

' Pars fugere e tumulis, nisuque erumpere ad auras. 
Qualis ubi nemorum spelaea per ardua fulmen 
Incidit, excussis flagranti turbine saxis. 

Praecipitat sese longe commota ferarum 

Turba, neque assuetis haerere cubilibus audet, ' ^ 

Sed ruit in silvas, malefidaque deserit antra; 

Non aliter ti’epida scelerum formidine vulgus 
Pallebat iubar invisum sortesque futuras. 

At sancti reges et prisco heroes ab aevo. 

Qui mores docuere pios, qui sacra dedere. 
Foederaque et stabili veneranda altaria cultu. 

Erecti virtute caput sublime levabant 
Aerios procul in tractus : coniuncta vetustis 
Gens nova cum patribus florebat, splendida mortis 
Instrumenta suae portans, et honesta tropaea. 

Quae retulit, populorum omnes diun sparsa per oras 
Fallaces ritus fallacia numina sternit. 

^Tamque tubae siluere: venit Deus ecce; resultat 
; Cardine ab immoto tremefactum limen Olympi; 

Nubila diffugiunt vasto rutilantia gyro. 

Quis nutum iratae frontis, quis verba severae 
Sustineat vocis, maiestatemque Tonantis, 

Quem Styx atra pavet tellusque et concita fluctu 
Aequora, flammiferos cui plaudunt astra per orbes? 
Sola tegens vultum casto velamine Mater (0 
Fit propior caro lateri, sed lumina torquet 
Non aBiecta metu, divinae at fulgura dextrae 
Quod nequit eripere, et nati placare furorem. 

Ille minax tollitque manum, sontesque repellit 
Conatos ab humo spatia alta invadere, turmam 
Carceribus saevis Erebi aeternisque catenis 
Damnatam, torvos immani mole gigantas. 

Innumeri circa praedam stridentibus alis 
Poenarum horrenda volucres de nocte ministri 
Funduntur: mora nulla, sinu amplexuque parentum 
Implicitos frustra divellunt ungue, feroque 
Dilaniant morsu; ast alios super hispida terga 
Imposuere, ruuntque simul: premit ira tremendi 
Indicis, et rabies crudelibus insita monstris. 
Scinditur in barathrum vallis, lacrymosaque pandit 
Regna lacusque imos, ubi ripa dirus averna 
Stat daemon, miserumque gregem vada nigra petentem 
Colligit, et medios vectat Phlegetontis in ignes. 

Talia miranti (neque enim sopor ille, nec umbrae 
Noctis erant, sed certa Dei splendebat imago) 


(1) Deipara ad latua Filii ae colligena, vultus ludicia ira terribilia intaen- 
lium animos pietate ac metu in operis summa percellunt. In ceteris partibus 
mira creandi ac distribuendi varietas est: neque ex iuiinita multitudine ima- 
gioum alleram alteri similem ullam invenies. 


Digitized by Googie 


16 . 

Insignis facie superis e civibus unus (>) 

Adstitit, ornabant virides cui tempora gemmae, 
Pulcrior et stella fulgens lyra tacta fremebat 
Pollice. Non equidem patriae terrestris, amore 
lungor, ait, tecum, profugae quae somnia vitae 
Exiliumque dedit, sed robore mentis, et ausu 
Ingenii similes animique ardore movemur. 

Proin ego te forti iampridem ad grandia cantu 
Exacuo vates, secreta per infera ducens 
Sidereasque domos: ego coelo imponere templum 
Edocui, Mosis simulacrum, saxaque et aera . 
Fingere, et alternos pariter miscere colores. 

Idem ego postremo comes hortatorque periclo 
Immortale tibi patefeci exemplar: ab ipso ' • 
Numine conceptis esto nunc viribus audax:* 
Pinge diem quae colla metet calcanda superbis. 
At patriam iustis et ademptum reddet honorem. 
Dixerat, arripuitque manum; scintilla per artus 
Fervida prosiluit: sese erigit ille,'Deumque 
Cernit adhuc, vatisque sacri spiramina sentit. 


(1) Dantes Aligherins. 



PINACOTHECA (d 

CARMEN 


Ecce sub apricum, boreae de parte serena, 
Pieta micant italae tandem exemplaria dexh-ae 
Sedibus aucta novis, et amico lumine gaudent. 
Quae prius innocuam coeli spirabilis auram 
Claraque purpurei quaerebant spicula solis; 

Non secus obscura quam tempestate carinae 
Ventorum adverso iactantur flamine, dcnec 
Perfundunt sese radiis freta caerula ponti. 
Linteaque in zephyros alte suspensa relucent. 

0 pater, o decus egregium atqne insignia Romae 
Ornamenta novo rerum qui munere ditas. 

Priscum palladiae revocans virtutis honorem. 

Te sequimur; tibi dulce sonant in limine carmen. 
Et lapidem adversa descriptum in fronte coronant 
Pierides; per te superum simulacra moveri 
Cernimus, et vivas hinc atque hinc surgere formas. 


(1) Scriptum est carmeu cum viveret Gregorius XVl. Pont. Max. a quo Pi- 
nacotheca translata est in novas aedes. 

Ule senex, torvum ante pedes cui stare leonem U) 
Corpore prostratum ma^o et cervice refusa 
Prima in luce vides, quamquam vix languida coelo 
Lumina deficiens supremo funere tollit. 

Ut vultus tamen impavidos et vivida mentis 
Kobora magnanimae praeportat! Ut ardet amore 
Aetheriae dapis, et conceptos exprimit ignes! 

Hunc quondam populos oracula sacra docentem 
Assyrii, Graiique, Oriens miratus et omnis. 

Mirata Ausonia, et tyrrheni Tibridis undae. 

Vel tegeret canos ardenti murice crines. 

Vel iuga silvarum nudus per opaca lateret 
Impia mendacis fugiens convicia linguae. 

Nos templo ingenti celebres sacravimus aras, 
Dilectamque viri effigiem laudesque fovemus. 

Ecce autem iuga floriferis redimita viretis (») 
Apparent contra; longeque renidet imago 
Sideris in morem aut candentis ab aethere lunae. 
Agnosco frontem roseam flavosque capillos. 
Incessumque Dei. Sic te formose, priusquam 
Morte obita Patris in gremium ad tua regna redires, - 
Thaboris umbrosi memorant felicibus arvis 
Humana haec spolia atque humilem posuisse figuram. 
Cum pavidi comites insuetum effulgere lumen 
Et faciem stupuere novam, nimbumque sonantem 
Desuper, et liquidas velamina fusa per auras, 

Dulcia carpentes manifesti gaudia visus 

Margine purpureo, tenuem qua lucidus undam ’ 


(1) Divus Hicronjrmus moriens ; tabula Domiuici Zampierii. 

(2) Christus ia Thabore; insigne Raphaelis opus. 


Digitized by Google 



19 

Eivus agit, denso circum fremit agmine vulgus. 
In medios iuvenem miseri rapuere parentes, 
Amplexique tenent: furit ille et brachia nisu 
Terribili intorquet: credas confusa frequentum 
Ora virdm, atque omnes compleri murmure campos. 
Non haec graeca tulit, non haec romana vetustas, 
Nec tantum artifices decuit sperare profanos; 
Kelligio sed enim caelestes diva colores 
Ipsa tuis Raphael manibus pennisit, et alte 
Numinis exemplar speciemque reclusit Olympi. 

Aspice ut adversi radiat qua linea solis (i) 

Tres rutilant gemmae ; quarum pulcherrima turres 
Fulgini procul et campos ostendit apricos. 

Aera per liquidum iactu pila concita Martis . 
Sulphureo gTavis igne volans (mirabile) in arcem 
Incidit, et nulla tonuit metuenda ruina. 

Prospectu puro nitidam crebrescere nubem 
Aligerdm dicas. Medium tenet aurea Virgo 
Picta sinus rubro fulgentis murice pallae; 
Caeruleos humeris Infans praetendit amictus: 
Maternus color huic, et lactea colla manusque, 
Maternaeque genae: curvo tum leniter arcu 
Flexa sub obscunun nebulae sese explicat Iris. 
At violae crevere solo, circaque rosarum 
Germen odoratum viridi perfunditur herba. 
Coelicolae divam per gramina laeta salutant. 
Ante puer tenero similis collucet Amori, 


(1) Duae RaphacHs picturae; Deipara, dicta de Fulgino; eademque in Coelis 
corona donata: tertia tabula ipsius argumenti, auctoribus Iulio Pippio Rom&- 
ao, et Francisco Pennio. 

Mollia punic6is figens vestigia calthis, 

Qualis ubi tremulis hyacinthus roribus humet, 
Perpetuusve rubet vernis amaranthus in hortis. 
Quidquid imaginibus lusit Pictura creandis 
Corporis in parvi collectum est omne figura. 
Cetera quae propius mentem dulcedine tangunt 
Commemorem? Ut sese tumuli pallentibus umbris 
Terrarum Coelique potens Kegina levarit, 

Que modo virgineos letho demiserat artus 
Languida iucundi carpens oblivia somni? 

An fratres dicam attonitos haerere sepulcro? 

Vel permixta rosis ut fundat lilia marmor? 
Centiun aliae superant tabulae, si forte voluptas 
Tectorum longos iubeat penetrare recessus; 

Non tamen invenies quidquam formosius. Hic flos. 
Hae sunt primitiae, haec urbis decora inclyta nostrae; 
Nocte velut pura stellis innubilus aer 
Cum micat et varios huc illuc dividit ignes. 
Altius oceani miramur surgere ab undis 
Pleiadas, auratamque lyram, fulvumque puellae 
Gnossiacae crinem, aut flammantis cornua tauri. 

At tu magne pater, quando haec ingentia dona 
Auspiciis perfecta tuis, inopinaque rerum 
Copia parta loco est, sanctas impendere curas 
Artibus ingenuis dulcemque urgere laborem 
Ne dubites. Viden ut pateant tibi mille reperta. 
Quae modo sub dio primum spectanda locantur 0) 
Aeraque, et argillae tenues, et pocula pictis 
Ornata historiis, aurique immensa suppellex 


(1) Museum Etruscum. 

Pulvere tyrrheno et squalentibus excita bustis? 
Sic quondam Leo magnanimus, qui nomine dici (i) 
Alter ab Augusto meruit, sic fortis Iulus, 

Urbibus Italiae felici Marte receptis. 

Gaudebant lapides et grandia tollere signa 
Heroum, semperque domos aperire recentes 
Lauricomos inter lucos, ubi pulcher Apollo, 
Antinousque, et membra fero circumdatus angue 
Laocoon, ubi graiugenum simulacra deorum. 
Candidaque aoniae complerunt limina Musae. 



(1) L«o X, luUus II. 

DIVI HIERONYMI LAUDATIO (d 


CARMEN 


Te quoque, dum patribus stabunt sua templa vetustis, 
Dive senex memorem, fulvo metuende leone. 
Macte animis, macte eloquio. Tibi palmifer Hebron 
lordanesque sacer, tibi grandibus ardua cedris 
Plaudit odorato Libani de vertice rupes. 

Nam neque Idumaeae nemora aspectum que ferarum 
Horrueras, neque tecta cavis inventa, sub antris. 
Quamquam purpureae praefulgens murice vittae 
Romuleos inter proceres venerabilis ires. 

Libertas sed enim illa tua atque interrita virtus 
Urbe procul taciti rapuit per devia montis 
Nescio quae praeclara animis incepta moventem. 
Tempestate illa fines allapsa latinos 
Barbaries gelida veniens pervaserat Arcto; 
Ferreaque ingenia et vesanae caedis amorem 


(l) Studia viri doctiuimi in solitudine bethlemica, libertas in vitiis obiur* 
gandis, robur animi contra invidos obtrectatores Christianam Poesim vehementer 
alliciunt ad peculiarem laudem sapienti ac forti dedicandam. 

Imbuerant; neque honos pulcris erat artibus usquam, 
Aurea nec veterum florebant scripta virorum 
Tela inter media atque horrendi praelia Martis. 
Omnia quae tecum flrma dum mente volutas, 

Ire alacrem contra tanto in discrimine visum est. 

Nam perhibent olim Lagidae regis Ptolemaei 

Auspiciis longe populis lateque receptas 
Isacidum historias primaeva ab origine mundi, 
Fortia bella ducum, victoque ex hoste tropaea 
Reddita Graiorum linguis Pelopeia circum 
Litora florentesque Asiae volitasse per urbes. 
Quae quoniam patrio nondum sermone Quirites 
Attigerant, cupidas vulgi deducis ad aures: 

Neve palestinae maiestas regia formae 
Nativusque decor pereant labentibus annis. 
Floribus et niveo Latii depicta colore 
Provehis in cunctas divina volumina terras. 

Ac veluti aeriis si forte e montibus imber 
Pulsus abit zephyris, roseoque apparet ab ortu 
Sol nitidus claro difiundens aethere lucem. 

Omnes tunc speculae ac gelidas iuga summa per Alpes 
AttoUunt capita et radiis perfusa renident; 

Non aliter nebulis sese explicuere remotis 
Antiqui heroes, pulcherrima gentis origo, 
Isacusque parens, et candida Labaninae 
Rachelis soboles Aegypto cara virenti. 

Et Mosis gravis umbra, et belli fulmen ludas 
Rapta gerens humero saevi Nicanoris arma. 

Qui tum adeo cupide affusi complexibus omnes, 
Una omnes placido lustrabant lumine amicum: 

Ac sua quisque novae captus dulcedine linguae . 
Facta recensebat, legesque et foedera ritu 

Instaurata pio; et divinae oracula mentis, 

Quae quondam populis fuerant oblita profanis. 

Salve o facundae clarum decus addite Romae, 
Seu mage Romanus gaudes seu Dalmata dici; 
Nam te montosa genitum Stridone togati 
Viderunt cives summis de rebus agentem 
Cum Damaso, imperiique alto sub pondere fortes 
Inclinantem humeros, ni gens foedissima contra 
Movisset caecam invidiam atque odia aspera vulgi, 
O ubi magne tui secreta in parte recessus. 

Et nemorum latebrae dulces ! Ubi longa silentum 
Otia camporum, et solae sine murmure valles! 
Te-ne sinu placido fessum sanctissima tellus 
Accepit? Te-ne extremae sub fine senectae 
Funere composuit mollique amplexa sepulcro est 
Cara Deo tellus et Nazaridi Heroinae ? 

At mihi nonne vides pateri^ ut primaeva iuventus 
Purpurea similis violae gracilive ligustro 
Excidit, et viridem demisit languida florem, i 
Dum sequor instabiles annis fugientibus umbras, 
Praemia nequidquam contemptis debita Musis 
Expectans, facilemque manum et solamen amicum ? 
Proin, duce te, qua nulla hominum vestigia, nulla 
Occurrat facies, aut importuna sequantur 
Murmura, quadrupedesve citi currusque volucres, 
Certum est Carmeli rupes ac Thaboris altum 
Culmen et Hermonis desertos quaerere fines, 
Quotque tenet gi^emio silvas Galilaea lacusque; 
Certum est Bethlo tecum vigilare sub antro. 

Nam procul a turba strepitus si forte resedit. 

Nec iam turrigeris apparent moenibus urbes. 

Omnia muta, silent campi, silet aequor, et undas 
Candida per tremulas lunae scintillat imago. 

Aetheriae sedis dum contemplator apertis 
Indulges spatiis, tacitoque vagantia gyro 
Sidera prospectas, tunc mens divinitus ignem 
Concipit, ac pennis invecta nitentibus alte 
Erigitur terris, et libera gaudet Olympo. 

BIBLIOTHECA 


-f 


EPIGRAMMA 

I. 

Ingredere, at tacitus. Custos veneranda silenti 
Pauca tibi nullo murmure verba loquar, 

Ne placidas veniat sapientum rumor ad aures. 
Qui mentem libris applicuere meis. 

Pontificum auspiciis crevi fundata vetustis 
Doctrinae ut lumen praesidiumque forem. 
Quidquid ab antiquis collectum est nobile chartis, 
Quas neque ad exitium barbara praeda tulit. 
Invida nec flammis aetas vel tabe peredit. 

Cuncta sinu mater sedula composui. 

Maximus hanc aedem statuit mihi Sixtus; honorem (i) 
Provehit, en, cultu splendidiore Pius. (2) 

Haec te scire hospes satis est. Nunc scripta revolvas. 
Libera largimur munera nostra. Sede 


(1) Siatus V. 

(2) Munificentia Pii IX. marmoreo paTimento, novo theiauro nomismatum 
aliiaque divitiis Bibliothecam auxit. 

DE TERENTII ET VIRGILII 

CODICIBVS VETUSTISSIMIS 


IN BIBLIOTHECA ASSERVATIS 


n. 

Hic geminus Charitum fons est: hoc alma liquore 
Pieris, hoc gaudet tingere labra Venus. 

Silva nitet circum felici candida myrto; 

Sparsaque purpureis labitur unda rosis. 

Hinc haurire decet, iuvenes. Externa cavete 
Pocula, quae flavo meile venena tegunt. 

Illa creant dulcis patriae fastidia; nectar 
Mentibus hoc italis pabula prima dedit, 

Aetemumque dabit ; quamquam atro gurgite torrens 
Spumeus, heu, campis ingruat ausoniis. 

Andria, noster amor, salve pulcherrima ! Salve (i) 
Aenea, genitor maxime Romulidum! 

Vivite florentes ambo. Vos ferrea secla, 

Indignam Latio vos prohibete luem. / 


(I) Andria princepi Terentii comoedia. Aeneaa Virgiliani poematii heroi. 

DE MUSEI ORIGINE (1) 


CARMEN 

Musae, quae gentes italas quaeque inclyta Martis 
Moenia dircaeis olim venistis ab undis, 

Pandite claustra deum vulgo secreta profano, 
Templaque odoratos inter candentia lucos. 

Quae quoniam nulli cecinerunt carmine vates. 

Ne male dispereant veterum monumenta Quiritum, 
Primus ego ingrediar cithara. luvat omnia longe 
Metiri spatia, et sacris requiescere in umbris, 
Phidiacos vultus heroaque signa moventem 
lampridem insueti correpta cupidine cantus. 

Principio, quacumque loci sese ardua tollit 
Maiestas, cum sole novo felicibus aer 
Intepuit zephyris, et culmina summa relucent. 
Mons erat, exiguique lares, et aprica viarum 
Virgineis dilecta choris iuvenumque palcstrae. 
Atque aliqua hic divhm iam tum surgebat imago 
Saxea, nobilibus ceu saepe videmus in hortis 
Stare vel Alciden vel amantem tela Dianam. 
Nondum amplexa sinu vicinos area fontes 
Porticibus magnis gelidaque incluserat umbra: 
Tantum inter platanos vario de flore coronae 
Pendebant Nymphis. Ea rerum fertur origo. 

(l) Brerem narrationem ordimur de Aula Vaticana, quae ah antiquis hortis» 
ubi aedes erant Innocenti! octari et Alexandri sexti, in tantam crevit moau- 
mentorum copiam totque partes artium ditissimas perpetuis curis Pontificum 
ut nihil dignius videatur cantu romano. 

Donec sigiia patrum campis inventa latinis 
Romanosque deos aeterni robur luit (>) 

Pulvere ab ignoto superas erexit in auras. 

Ille recentis aquae latices et myrtea Tempe 
Fecerat hospitibus viridique sedilia musco, 

Unde urbem clivo ex alto septemque tenerent 
Prospectu colles, et apertis undique campis 
Acciperent clarum surgentis lumen Eoi. 

Regales etiam turres et grandia primus 
Fundamenta dedit: sed enim fortissimus heros 
Martem agitans victor post praelia longa reliquit 
Partem operis tibi magne Leo, quem romula tellus 
Augusto similem celebri suspexit honore. 

Tempore non alio sacris errare viretis 
Gaudebant, coetuque domos complere beatas 
Egregii iuvenes, quibus idem rector et auspex 
Non impar superis aurem inclinabat amicam. 

Si quando ludis animum fidibusque levarent. 
Martius ante omnes positis processerat annis (2) 
Castilio, Tyrtaeus uti, magnumque sonabat; 

Vel rigui fontis praecelsa in parte iacentem 
Reginam saevo quae brachia nexuit angue 
Diceret, et miseros manes umbramqiie cieret; 
Coniugis aut carae fidum meminisset amorem 
Hippolytes, pulcraeve lyram laudaret Elisae. 

Tunc primum strepere ingenti penetralia plausu 
Miratus frontem aetheriam convertit Apollo. 

(1) lultus Secundus et Leo decimus Pontifices Maximi Vaticani Musei fun- 
damenta coniecere. 

(8) Vide pulcherrimum Castilionis carmen de Cleopatra ad latus ipsius 
statuae marmore inscriptum. 

Ipse nova Raphael tactus dulcedine mentem 
Ad sonitum citharae doctas pingebat Athenas, 
Concilioque sedere viros, mediumque Platona, 

Aut vatum aoniis volitare in montibus umbras ; 0) 
Nec procul hinc Soljunae pavidas accurrere matres, 
Disiectumque hostem sacro de limine templi 
Turbine provolvi, et sparsas tellure rapinas. 
Contra autem Latio, frustra indignantibus Hunnis, 
E Coelo iussum deflectere signa tyrannum; 
Vastaque misceri tremulis incendia flammis. 

Parte alia certant alacres describere alumni (*) 
Isacidum historias ab origine prima animantum: 
Atque aliquis leviora operum miracula texit 
Centauros Dryadasqiie, et corpora mixta ferarum. 
Singula quae varia fingant sub imagine lusus 
Naturae similes. Viden alto in fornice ut omnis 
Maeandro paries implexa et fronde renidet? 

lam sol tercentum volvens circumvagus orbes 
Divitis Ausoniae moderantem sacra videbat 
Fraena Pium, et placidas tanto sub praeside terras.(3) 
Cuius in imperio postquam se maxima Roma 
■Composuit, viridique caput praecinxit olivo. 

Aurea Pieridum fisit domus; aurea late 
Aggeribus crevere novis fastigia montis; 

Ceu memorant Rhodon antiquam aut Danaeia tecta 
Purpureos ex imbre lovis duxisse colores 
Cum deus argivae subiit penetrale puellae. 


(1) Praecipuae Raphaelis picturae in Aula Leoniana. 

(2) Peristylia depicta a primoribus e schola Raphaelis. 

(3) Pius sextus Pont. Max. quod lulius et Leo inchoaverant perfeciL Ce- 
terae Musei partes additae a Pii VI, successoribus. 

Protinus ecce silex duro sonat incita ferro; 
Murmure complentur late loca: nectere funem 
Hi properant, tardosque rotis impellere cippos; __ 
lUis cura solum pictis variare lapillis: 

Pars vehit excisas tyrrhena rupe columnas, 

Erigit et multo vastum molimine pondus, 
lamque adeo, gemino discretis ordine signis. 
Panditur immensum nullo via limite, quantum 
Vix cursu rapido valeant superare quadrigae. 

Prima tenens divdm genitor, qua plurimus aether 
Funditur, et minio sparsum rubet omne lacunar, 
Qualis erat, tarpeia sono cum templa moveret, 
Desuper aetnaeos compescit fulminis ignes; 

Nec longe pennas in ventos explicat ales. 
Proxima frondoso nemoris sub tegmine Pallas 
Gorgonis horrisonae vultus molemque rotarum 
Abdiderat, dein rore comas perfusa liquenti 
Prodiit inachios referens pulchen’ima cultus. 

Ante oculos divae sese Herculis attollebant 
Exuviaeque caputque ingens et grandia membra. 
Non illum thalamo coniux molliverat Hebe 
Fortis adhuc memorem luctae domiti que Erymanthi, 
lam Venus, atque iterum Veneri comes ibat Adonis; 
Ibat Amor, curvumque ferens Latonia sidus. 

Et Maiae puer, et phrygia qui raptus ab Ida est; 
Mille super clara iuvenes e stirpe deorum. 

Nec vero sedem angustam, loca pervia vulgo 
Indigetum, Musae, aut humiles duxistis honores, (i) 


(1) Musae, statuae pulcherrimae, in villa Adriani projie Tibur inventae, 
cura Apolline Citharedo atque insignibus herrais sophorum oratoruraque 
Graeciae, conclavi proprio continentur. 

Nam velut ascraeae quondam per culmina rupis 
Unus amor fuerat socias agitare choreas, 

Nunc quoque virgineo Saturnius agmine iussit 
Carmina nota sequi citharam moderantis Agyei. 
Hic mihi, dum studiis florens puerilibus aetas 
Ludere Yirgilii primum gaudebat avena. 

Saepe dehm insolitis sub noctem visa figuris 
Magna dabant simulacra metum ; saepe atria longo 
Implentes fremitu iunctis discurrere Faunis 
Maenadas, aut dubias errantem Pana per umbras 
Mirabar tacitus carae post terga Thaliae. 

Illa simul vultus et nomina prisca docebat 
Heroum, gemino vel Laocoonta dracone 
Implicitum, vel te Perseu, cui torva Medusae 
Ora manu saevique rigent pro crinibus angues, 
Antinoimi paili lapidis candore nitentem. 

Et iuvenem Oenidem, et solis Minoida saxis: 
Cana simul celebri devinctos tempora lauro 
Monstrabat vates, galeisque insignibus alte 
Tela movere duces magnorum robur Achiviim. 

Nunc quoniam veteres acuit mihi diva furores, 
Igneus et firma crevit vigor ille iuventa, 

Pierio turbam hanc animarum accendere cantu 
Experiar, capiti divini innixus Homeri. 

Scilicet hunc patriae memorem sacrare laborem 
Nitimur, et sparsiun cinerem atque erepta favillis 
Pignora cara fui genitrix antiqua fovemus: 

Cetera barbaricae clades avidaeque rapinae 
Abstulerunt, vel longa tegit squalore vetustas. 
Aut ipsi inter se civilia bella gerentes 
Infandum! ferro atque igni stravere nepotes. 

EPIGRAMMA 

I. 

Moenia Cecropidum flavus qua lambit Dissus 
Vertice Pandrosium sustinuisse feror. 

Quinque aliae mecum valida cervice sorores 
Fulcibant tremulae saxa vetusta deae. W 
Ipsa caput solvens ingrato pondere veni 

Graiugenum e domibus . romuleum ad Tiberim. 
Integra in ausonias arces et libera surgo : 
Pandrosii moles pulverulenta iacet. 


(1) Venetus dux Morosinus Athenis politus an. MDCLXXXVll Cariatidem 
hanc e porticu Pandrosii transtulit cum fragmine sculpturae phidiacaeex Par- 
thenone. Opera huiusraodi primum Venetias perducta dehinc Romam Pius 
septimus ex aede Justinianea in Museum Vaticanum inferri iussit. 

(2) Palliulis quae ministram habuit Pandroson. 

3 

CAPTIVUS DACVSc) 


- 1 ' 


II. 


Barbarus appellor? Potius me dicite fortem. 
Rex et liber eram: defendi libera regna; 
Subieci impavidus romanae colla securi. 
Barbarus ille fuit qui me non iure sed armis 
Oppressit, qui sanguineo Capitolia curru 
Invectus iusto regem spoliavit honore, 

Impia qui statuit virtuti praemia mortem. 


( 1) Caput pileatum opere eximio, para capliri regia qui arcum Traiani 
ornabat. 

T 


m. 


Te Silene relinquerem sub antris 
Montium nemorumque fabulosum 
Numen Arcadiae; sed es magistra 
Arte sculptus, et inter altiora 
Heroum simulacra vindicandus. 

Vivit spiritus igneus; micantes 
Nervi prosiliunt, tumentque venae. 
Stat Bacchus puer hispido reclinis 
Pectori, validosque per lacertos 
Nectit brachia lusitans; coronam 
Florentes hederae ligant capillis. 

Non senex temulentus in iocosis 
Nympharum choreis utrinque nutans. 
Et manu implicitos levans racemos. 
Sed torosus et impiger videris 
Crura tendere mobilesque plantas. 
Sublimis fuit artifex, virilem 
Informavit imaginem palestra 
Dignam, non trivio levique turba. 


(1) Nulla huic grandi gigno laug par est, tsI mentem in puero Baccho 
deflxam mireris, rei corporis motum alacrem ac Tiridum. In aedibus Ruspo- 
liis erat. 

AVGVSTVS ET POETA (d 


SERMO 


Aurea vicini montis de vertice luna 
Tollitur, et radiis pellens crescentibus umbram 
Infert se dominam tectis ubi dulcia Musae 
Inter odoratas posuere sedilia myrtos. 

Lumine tacta novo spirantia marmora fulgent 
Semideum. luvat Augusti prope signa vagantem 
Ferre pedem. Citharae gaudebat munere Caesar; 
Pulsemus citharam. Viden’ ut capita alta moventur? 
Ut lorica nitet variis distincta figuris? 

Salve Auguste. Tuam longo post tempore Romam 
Venisti : Ausoniae columen tutelaque salve. 

Aug. Quis tu? 

Poe. Virgilii'Flaccique haud vilis amator. 

Aw^.Nomina cara mihi. Veteri de pulvere surgo. 
Quid nova fert aetas, quid cogitat itala virtus 
Scire velim. Narra 

Poe. Dicam. Mercator avarus 

Qui male collectis opibus fit publicus auri 
Venditor; auriferi saltatrix diva theatri. 


(1) Signum hoc praeclarum Augnsii iu villa Liviae nostro tempor« inven- 
tum est. Dialogus miseram sortem artium optimarum deplorat. 



37 

Subdolus arcanae fraudis scelerumque magister i ^ 
Cui iocus in populum varios miscere tumultus, 

Vel qui venales tacita sub lege potentum __ 
Spdrgit ephemeridas, vel qui milesia fingit 
Somnia, corruptor morum, pestisque iuventae. 

Regna tenent. Pravis scriptoribus adde tribunos 
Plebibu^ invisos, aut lingua aut ense furentes; 

Hic rerum color, haec aevi praesentis imago. 
Aug.ltaXidi infelix! Ergo studia inclyta patrum 
Factaque degeneres proculcavere nepotes? 

Nuncius es veri? sapientum florida nutrix 
Infoecunda iacet? 

Poe. Caesar, ne dixeris orbam 

Ingeniis terram quam dividit Apenninus, 

Quam mare et oppositis circumdant frontibus Alpes 
Non valet errorum nubes , non decolor aetas 
Italicae mentis nativam extinguere flammam. 
Luctamur pauci fortes, animosque leonum 
Fortunam contra gerimus. Non limina Crassi, 

Non colimus mensas Luculli opulentaque rura. 
Doctrinae clausere fores? Ridemus, et inter 
Frondosas platanos, vel aprico in margine fontis 
Versamus libros. Tranquilla fronte Minervax 
Spernit inane iugum et miseri ludibria fastus. J 
.Au^f.Mecoenas Flacci villam parvosque penates 
Visebat facilis, cum diceret ille nitentes 
Bandusiae rivos et mitia Tiburis arva. 

Pollio Sicelidis laudabat grande Thaliae (U 
Carmen, et ipse ausus tragico miscere cothurno 
Dalmaticas lauros. Quid te Messala recorder? 

(1) Si canimua •;lvu, aylrac aint caoaale dignae - Virgiliua de Pollione* 

Teque gravis Lolli praeclaris vatibus usos O) 
lure sodalitii ? Nunquam haec illustria facta, 
Nunquam animas tales posthac cernetis? Amice 
Cur defigis humo vultum taciturnus et anceps? 

Poe.Sola magisterium terris pulcherrima Roma 
Instaurare valet. Quercus radicibus altis 
Firma solo, complexa orbem, si vere recenti 
Foecundos imbres et dulces sentiat auras, 
Germina prisca feret. Sapiens Leo, fortis Iulus (z> 
Alter ab antiquo genuerunt aurea secla 
Aequa tuis, celebres studiis florentibus aulas. 
Magnanimos proceres exoptatumque favorem 
Artibus 

Aug, Ignoro 

Poe. Civilia bella memento, 

Sanguineos Haemi campos. Brutumque peremtum. 
Tempore non illo poterant assurgere Musae; 
Languebat placidi Sophie regina Lycei ; 

Oppida fumabant flammis. Tute ipse triumvir 
Non sceleratus erasPNon truncum ad Rostra sinebas 
Ire caput Tulli ? 

Aug. Quorsum haec? 

Poe. Cedentibus armis 

Clausisti lanum; mutataque fata repente. 
Scriptorum coetus illustravere superbi 
Tecta Palatini: Marcellum Octavia flevit 


(1) « . . . Non ego te meia 

CbartU inornatum aiiebo : 
Tot?e tuos patiar labores 
Impune Lolli carpere lividas 
Obliviones ~ Horatius 

(2) Leo X- lulius IL 

Percita divini cantus dulcedine mater; (i) 
Graiorum numeris certavit Horatius audax; 

In nova mutatas depinxit corpora formas 
Sulmonis vates; elegi placuere Tibullo: 

Vatibus egregiis nil, te regnante, negatum. 

Non aliter post saevam hiemem, cum mollibus auris 
Crispatur pelagus, nebula fugiente per undas, 
Vela nitent; surgit clamor; dant aequora sulcos 
Argento similes forti sub remige; proram 
Cingit nauta rosis , et litora cara salutat. 

Quid loquor? Obriguit marmor; tristissima nubes 
Fronte sedet gelida.Procul, o, procul omina dira. 
Carminibus patriae longum mulcere dolorem (*) 
Conamur; miserae patriae solamen amicum 
Quaerimus, et vanas non expallescimus umbras. 


(l) mmeramle puer, »i qua fata aA|>era rumpas 
Tu Marcellus eris - Virjril. Aeneidos VI. 

{i) Scribebam meose sepiembri aa. MDCCCLXVH: quum Latium perduelles 
caedibus ac rapinis funestarent. 

LVCIVS VERVS (0 



Principis ambitio divAm sibi poscit honores. 
Lucius en Verus. Si contemplere micantem 
Caesaris effigiem, tam pulcro in marmore credas 
Eximium spectare virum. Reiecit amictum, 
Candidus ut Pollux; romanaque signa triumphi 
Ostentans dextra mendax attollitur heros. 

At longe dispar fuit isti vita; nec ulla 
Facta probant formam, non laus tranquilla togati. 
Bellica non virtus, non regna externa Quirini 
Adiecta imperio. Simulacrum deme, sepulti 
Nil clamant cineres; nil grande aut utile narrat 
. Scriptor ab antiquis removens oblivia fastis. 
Ingenium artificis pretium sibi vindicat. Artes 
Quidquid in humanos usus natura creavit 
Nobilitant. Saxum hoc quohdam deforme latebat 
Aut monte inclusum pario aut lunensibus antris. 
Docta manus vivam iussit spirare figuram 
Culmina romulei stantem super ardua collis. 

Nos post horrendam nubem saevasque procellas 
Annorum foedo detersum pulvere signum 
Eruimus terra, et patrias revocamus in auras. 

Ut stellam, tremulo vincens quae lumine noctem 
Sublimis nigra pelagi scintillat ab unda. 

(1) Marci Aurelii consors in imperio, nulla laude ornatus, praeter corporis 
pulcritudinem, quae ah optimo artifice expressa nobiliter fuit. 

MINERVA MEDICA o 


ELEGIA 


Talis eras, love nata, leves delapsa per auras 
Cum premeres niveo Cecropis arv'a pede, 
Inter et argivas ires veneranda puellas, 
Inachiis quae te fontibus abluerent^ ^ 

Si forte horreres phlegraeae sanguine pugnae. 
Vel nigram libyco pulvere sparsa comam. 
Splendidior vitreo surgens de flumine cristas 
Tollebas galeae purpureumque iubar, 

Et torvam imposita velabas aegida palla, 

Ne septum diro Gorgonis angue caput 
Terreret placidae florentes Hellados urbes. 
Neu Danaos rigidum verteret in lapidem. 
Cincta dehinc nebulis, nulli manifesta profano 
Thessala cum sociis per iuga virginibus 
Certatim celeri volitabas flammea cursu, 

Nunc gelidas Haemi vincere sueta nives. 


(1) Minervae Poliadi nomen fecere Attici, templumqiie statuere aecua Pan- 
droaium. Nutam graecae aeveritatis praecipuam, iiitegnun marmor, niiminia 
majestatem io hoc signo contemplamur. Erutum fuit ex aede Minervae Medicae 
in Kxquilino. 

Nunc rapidum Eurotan, ubi caestu armata iu ventus 
Exercet ludo fortia membra fero. 

Sed te Praxiteles resoluta nube nitentem 
Vidit Erectheo stare super tumulo; 

Marmor et in parium divinae lumina formae 
'Transtulit, ut signis aemula phidiacis 
Incoleres docti felicia rura Lycei, 

Grataque honoratis frondea tecta sophis. 
Obstupuit pulcra perculsus imagine mentem 
Ingenio pollens nobiliore Plato. 

Ille quidem, dea magna, tuo suspensus in ore 
Ignea stellarum templa tenere animas 
Carcere disrupto atque aevum immortale docebat: 
Quem circum intenti Cecropidum proceres 
Et sacri vates et mixti vatibus ibant 
Heroes, lento turba verenda gradu. 

Tu celebres sapientum aedes fidissima custos 
Servabas densis alta sub arboribus. 

At postquam Graiis latiae fulsere cohortes. 
Armaque tarpeii sunt tibi visa lovis. 

Hospes laurigeri venisti ad Tibridis undas, 
Theseas gaudens posthabuisse domos. 

Mitibus ut studiis cultu et meliore ferocem 
Magnanimi Aeneae progeniem imbueres. 
Auspice te victrix turrito vertice Roma 
Emicuit claris aurea porticibus: 

Zeuxidos inspectae tabulae; monstratus Apelles; 

Lysippi in pretio sive Myronis opus: 

Nec minus eloquium curae, dilectaque Musis 
Otia, vel medio murmura crebra Foro, 
Rostraque, et attoniti linguae ad certamina cives, 
Curia seu gravibus splendida consiliis. 

Hic etiam coluber formosae carus Hygiae 
Accubuit plantis candida diva tuis. 

Nam memorant, cum saeva lues deformia late 
Funera per campos sterneret Ausoniae, 
Delectos ex urbe viros, qui numina Phoebi 
Consulerent, Delphis applicuisse ratem. 

Pythia fatidicum quassans caput, ite Epidauron, 
Ite, ait; hinc fessis quaerite rebus opem. 

Quo simul ac zephyri volucrem advertere carinam, 
Asclepi sanctis thura dedere focis. 

Dumque graves auro pateras votivaque ponunt 
Munera, dum cultris victima caesa cadit, 

Ecce deus qui membra fovet vitalibus herbis. 
Serpentis placidam versus in effigiem 
Insiluit puppim, et rutilo fulgore coruscans 
Arduus Ionium per mare flexit iter: 

Dein vada Tyrrheni transvectus ad ipsa Quiritimi 
Moenia flumineis nabat amicus aquis. 

Aggere in herboso phrygiis tibi diva columnis 
Limen et implicitis frondibus ara fuit. 

Hle trahens lentos ripis declivibus orbes 
Te prope marmoreo corpore pressit humum: 
Unde tibi Medicae nomen, quod flamma Minervae 
Clarior ardescit cum viget alma salus. 

Heu quid inoffensum patitur longaeva vetustas? 

Ingruerat ferro barbara colluvies; 

Molibus aggestis putri tellure iaccbas 
Seclorum gelido squalida facta situ: 

Kupisti caecas tandem indignata cavernas 
Cuspide, ab ignotis prosiliens latebris. 

Nunc te coetus habet divum, nunc purior aura, 
Et citharae et dulces Pieridum choreae; 

Quaque oculos vertis spirantes undique Achivos, 
Undique Romulidum lumina prisca vides: 
Libera fulminei laudas Demosthenis ora, 

Sed magis adversmn suspicis Euripiden. 

Hasta tremit; sacro dat lucem in pectore Gorgon; 

Excitus ipse draco squamea colla movet; 
Semidei tacuere; at plenus numine vates 
lactat adhuc tragico grandia verba sono. 

EPIGRAMMA 

I. 

En ego romuleas inter pulcherrima divas, 

Tradita cui morum cura pudica fuit, 

Illuvie putri templisque educta profanis 
In medium veni conspicienda iubar. 

Gentis ut ausoniae conarer tollere luxum 
Indecorem, atque artes perdere femineas. 
Ostendens specimen formae coelestis, et ignem 
Divinum gelidis insinuans animis. 

Plurima spectatum volitat me turba; nitentem 
Hic faciem, hic pallae nobile laudat opus; 

Rara Pudicitiae sequitur praecepta iuventus; 

Rara facit castae vota puella deae. 

Heic vicina mihi Venus est, quae me imbroba ridet, 
Pectora quae falsis abstrahit illecebris: 
Virtutem haec italam patria depellere terra. 

Haec iubet externam discere mollitiem. 


(2) In fronte hnhel Minervam. Romanum Kignum esi, nobilitate formae 
aemulum f^raeci. 

Cantibus et choreis aurum dare, spernere Musas, 
Et Sophiam in vili deseruisse luto. 

Dedecus hoc tolerare diu piget. Aut mea ferte 
Imperia, et foedo solvite colla iugo. 

Aut me, iam signum infelix et inutile marmor, 
Pulveris antiqui proiicite in latebras. 

II. 

Cerne favum pedibus. Titus est. Benefacta piumque 
Principis ingenium sedula monstrat apis. 


(1) In calc« statuas farua apparet. 

NILVS (1) 


III. 

Nile iaces: pueri circum tua corpora ludunt; 

Hic per crura salit; possidet ille humeros. 
Altior e cornu qui sese attollit opimo 
Parvula coniungens brachia laehis ait : 
Faecundat genitor pleno iam flumine campos. 
Agricolae surgant. Kidet amica Ceres. 


(l) Leoui8 decimi iu»iKu iu Mitsco locatus , recenti scalpro egregie instau* 
ratus in pueris. 


Digitized by 


FORTVNA 


49 


'7 


ET 


BIAS SAPIENS (1) 


SERMO 


Fo»-.Cur me docte Bia risu contemnis amaro? 

Non sum diva potensPNon fert mea dextera renium 
Mortalis dominum pelagi? Non divite cornu 
lucundas telluris opes sub imagine florum 
Pomorum que gero? Cinctum diademate crinem 
Arripe: magnus eris 

Bi. Laudet tua munera vulgus; 

Proculcat sapiens 

For. Sed me Periander adorat, 

Me sapiens Amasis 

Bi. Sunt reges: ille Corintl^Hm, 

Hic premit Aegyptum. Sequitur sua cura tyrannos: 
Liber ego 

For. Sed palliolum tibi putre; sed alges 

Paupertate: brevis tibi mensa, et lectulus asper. 


(1) Fortunae statuam in noro claustro Pii VII. vides, hermam Biantis io 
Aula Musarum. Hic iunguntur philosophice in divitiarum contemptum. 

Bi. Candida me Sophie coelesti nectare pascit: 
Esse deus videor 

For. Demens, venerare potentem 

Germanam Fati 
Bi. Sperno 

For. Haud impune lacessis. 

Bi. Percute: maior ero. NihiJ importuna dedisti; 
Nil potes hinc auferre 

For. Dabo, si tendere dextram 

Incipias 

Bi. Pura est sceleris. lam percute; cernes 

Nudum opibus, sola tectum virtute Biantem. 

CARMEN 

Claudia pro.^enies crinem circumdata lauro 
Tollebar fama coniux Antonia Drusi, 

Fortunata parens cnm tu Germanice dextra 
. . Tarpeium quateres fulmen Rhenum interet Albim 
Littus ad oceani, patria virtute superbum 
Arminium sternens, Vari fortissimus ultor. 

At postquam invidiae stimulis flammantibus arsit 
Caesaris ambitio, teque ipso. in flore inventae 
Perdidit occulta deceptum fraude veneni. 

Heu nate infelix, mihi detestata senectus. 

Et iug^ lacrymae et furiali terror in aula. • . 
Ire per antiquam silvam nocturna videbar. 
Semiruti circum valli, dispersa iacebant 
Ossa inter cumulos galearum, squalida pila, 
Deformes aquilae. Turbata fronte cohortes 
Spectabant capita horrendis extantia truncis 
Barbaricum in morem. Tu vasta aperire sepulcra 
• Dilectis animis, lacerataque signa Quirini 
Auferre inddeori limo glebisque cruentis : 

Tu coniuratos bellum ad civile maniplos 

f (1) De Antonia senioris Drusi uxore Caesaris Germanici matre Tacitus in 

secundo Annal. flexanimi eloquentia narrat, vetuisse Tiberium ne misera pa- 
rens ad exequias Germanici communi urbis luctu t^elebratas in publicum e 
Palatino prodiret Hoc carmen describit illustrem feminam fllii casus plo- 
rantem. 

Sistere terribilis verso in tua pectora ferro. 

Te scopuli abruptis e verticibus pendentem 
Cernebam vento sparsas revocare carinas, 

Te gelidas lecto palmas cum voce suprema 
Tollere, nudatis gladiis accurrere amicos 
lurantes, superosque deos Erebumque cientes, u) 
Has mihi pingebam formas; haec somnia moestae 
Portabant noctes, longis cum tecta querelis 
Implerent dirae volucres, et turbida nimbo 
Luna sub antiquas caderet moribunda cupressus. 
Gaudebat nosto crudelis Livia fletu. 

Arbiter invisus miseram prohibebat inanes 
Fundere singultus, testari et voce dolorem. 
Cumque tuos cineres fidissima conderet uxor, 
Martis et in campum turmatim ad funera cives 
Corruerent, gemituque virflm fractoque ululatu 
Audirem longe misceri Tibridis undas. 

Sola palatino captiva in limine mater 
Tristibus excubiis duroque adamante tenebar. 
Rupit vincla dolor: stygias penetravimus umbras 
Coniuncti manes, tacitaque in nocte vagamur 
Dulcia quaerentes ingratae oblivia vitae. 
Romulidum pietas statuit mihi nobile marmor. 
Solamen luctus: sed habent monumenta nefandi 
Artifices etiam scelerum; nec libera virtus 
Concessum indignis facile amplexatur honorem. 
Aspice; non procul hinc cervice Tiberius alta 
Imperium ostentat. Video spirare ferocem 
Sanguine respersum; fumanti lumine taedas 
Eumenidum cerno tortosque agitarier angues; 

Et matronali frontem velata rubore 
Aversor diram effigiem saxumque tyranni. 

(1) Ville Tacili Annalea 

CARMEN 


O bona regnorum praeses, cui templa per omnem 
Ausoniam, clauso bellantis limine lani, 

Caesare sub magno placidi statuere Quirites, 

Tu pateram dextra profers, mortalibus aegris 
Coelicolum fundens latices et amabile nectar. 

Tu dea suspensas captiva in colla secures 
Excutis, et nigri portam praecludis Averni. 

Tu dulcem in patriam revocas quem barbara tellus 
Et mare nubiferum tectis natalibus arcet. 

Ecce miser dura constrictus membra catena 
Nocte sub horrenda septus feralibus umbris 
Coniugis amplexmn fidae natosque relictos 
Ingemit, et caram quaerit per somnia matrem. 
Protinus advolitans niveis placidissima pennis 
Ferratos reseras postes, vinclisque solutum 
Ducis in antiquos, mutata sorte, penates. 

O nimium flecti facilis, lacrymisque precantum 
Credula, qui toties fictae sub nomine pacis 
Ingeminant sine fine dolos, et caeca retexunt 
Crimina per tenebras, quantum formosior esses 


(1) Amaljilem deam Imperatoribus comitem antiqua numismata ostendunt 
Haec statua praecellens fortasse in Palatino colebatur. 

Utiliorque bonis Themidi coniuncta severae, 
Praesidio Themidis monitisque virilibus utens! 
Ut viridi nutrita solo prope flumen amoenum 
Luxuriante coma ramisque ingentibus arbor, 

Si ferro agricolae sterili viduetur honore. 

Et gelidum tegmen deponat inutilis umbrae. 
Vere novo flores, autumno mitia poma 
Proferet uberior campo votisque coloni. 

Sic tu lustitiam non aspernata sodalem 
Parcius, at melius, populo tua dona merenti 
Ordine distribues. Forsan suspensa requiras 
Quo sit diva loco? Non coetibus illa clientum 
It medio stipata Foro; non tecta frequentat 
Aurea servilis plausu resonantia turbae. 

Sed vultus deiecta graves, incompta capillos. 
Ingreditur sapientmn arcem, fruiturque piorum 
Alloquiis, ubi prisca fides, ubi candida veri 
Apparet facies; monstrat gemebunda iacentes 
In gremio lances, et sancta volumina legum 
Fraudibus irrisa, aut ferro violata potenti. 

Flet libertatem scelerum, flet tristia bella. 
Caedibus eversas urbes, et vindice poena 
Deiectos reges, quos raro invenit amicos. 

EPIGRAMMA 

I. 

Cives hunc lapidem cavete; Sylla est, 
Qui tantum patriae cnioris hausit. 
Vultmn si bene cernitis^ videtur. . . 

Ira turbidus, incitus furore 
Adhuc purpureis micare guttis. 

EVRIPIDES (» 


n. 


Quam bene divinae menti respondet imago 
Haec tua, rex tragici carminis Euripide! 

Ardua frons, grandesque micant in corpore nervi. 
Mascula dircaeum pectora numen habent. 

Talem cecropio vidit dare iura theatro 
Amplexa ingenti Graecia te fremitu. 

Aeschylus abreptam torva sibi fronte coronam 
Flebat, Orestaeas voce vocans Furias: 

At tibi mei purum Charites, tibi serta rosarum 
Fundebat pleno Pieris alma sinu; 

Te communis amor patria super arce locabat 
Spirantem celebri marmore semidemn. 


(1) Quoties mihi iste Euripides per silentia noctis lunae radiis fulgens ac 
spiranti similis profuit in condendis venibus! Intuere tragicum poetam, intuere 
proximum huic Demosthenem, et frigidus abi, si potes. 

ET 

POETA 


m. 


P. Cur eadem est lapidi quae vivum accenderat ira 
Quum jplebs obstreperet garrula Cecropidum? 

D. Quod patriam oblita est, nec graium neve latinum 
Sed loquitur pubes itala barbaricum. 


(1) Obiurgare videtur Atheuienses. Utinam hoc aevo iucrepet oblivia atque 
inertiam in studio graecae ac latinae eloquentiae! 

M. ANTONIVS 


I 


IV- . . 

At tu, pernicies Romae, quid deseris umbras 
Antoni? populos ad nova bella vocas? 

Linque auras italas, nostroque abscondere coelo; 
Merge caput barathro quo Catilina sedet. 

V. ■ 


Saucia non vili sum dextra. In marmore scrjbe: 
Reginam Theseus perculit Hippolyten. 


(1) S«Teni TetiuUta inaigni*. 

^ FABVLA ALCESTES 

IN LAPIDE SEPVLCRALI SCVLPTA 


VI. 


Alcesten cari subeuntem fata mariti, 

Herculeum robur, tartareumque lovem. 

Et reducem ex umbris pallentibus heroinam. 

Quae stupet Admeto consociata suo. 

Admiror, dicoque : Haec est pulcherrima laudum, 
Exemplar fidi sculpere coniugii. 

Hinc bene morati iuvenes, hinc discite nuptae 
Fortia quae monstrat facta pudicus amor. 


(1) Lapis non arte sed ingenio et sapientia laudandos in superiore parte 
inscriptus est C. lun. Kvodo et Mitiliae Acti Coniugi sanctissimae. In ambu- 
lacro Pii VII. 

r FRAGMEN SCVLPTVRAE (d 

EX PAKTHENONE 


VII. 

Partem phidiaci vides laboris 

Qui templo stetit aureo Minervae, 
Equestres iuvenum micare ludos 
Vivo e marmore, nobilemque pompam 
Ductam fervere Cecropis per urbem. 
Pars longe melior iacet superbum 
Congesta ad Tamesim. Potens britannus 
Armorum sibi iure vindicavit 
Hellados monumenta, quae recondit 
Densis insula nubibus sepulta 
Et longo oceani remota tractu. 

Quanto rectius artibus pelasgis 
Consultum foret, artibusque nostris. 

Si possent italam videre lucem. 

Si darent cumulos beatiores 
Thesauris quibus alta Roma pollet ! 


(I) Opas Pbiiiiae amerratur in Miiano lomlinensi. Hoc fragmen in ambula- 
cro Musei Pii VII. 

AVGVSTVS lUVENISit) 


VIII. 


Aspice ut Augustum frons Exprimit; ut micat acre 
Ingenium iuvenis consiliique vigor., 
lam patris ultor adest^ iam volvit mente Philippos 
Libera iam Komae subdere colla parat; 

Arma inter stragemque ferox, post civica bella 
Magnanimus princeps et pater imperii. 

Omnia portendit vultus: lapis ipse nitenti 
.Purior et gemma est et nive candidior. 

Salve auspex tatum! Sacra haec tibi limina Caesar; 
Haec habita; hic Musae te statuere deum. 


(1) C»pot formoiiuimom in tabula marmorea poiitnm 

TIBERIVS lUVENIS o) 


IX. 


Cinge caput lauro, maiestatemque propinqui 
Augusti simula. Non est tibi romula virtus, 
Non decus imperii. Lascivia mollis et exfrons, 
Crudelis timor, et praerepti caede nepotes 
Regales fastus heroaque marmora turpant. 
Quam melius, ferro abiecto, positaque corona, 
Seiano fultus, non inter signa virorum 
Nobilium, comitem imbellem execrata, sederes 
Mollibus aut Capreis aut Misenensibus hortis ! 


(1) Orandis pulcraque statua Veiis reperta, ut supra diximus in Autouia 

CATOo) 


Ferrea libertas, ira implacata Catonis 
Emicat in rigido viva supercilio. 
Abstinuit gladio sculptor, ne caede superba 
Offensi avertant lumina Romulidae 


(2) Prostat non longe a Mario 

XI. 

Quid me saeve Maxi torvum aspicis? Haud ego Cimber 
Coniiciens trepida tela inimica manu: 

Nec tua me facies, verum impia secula terrent, 
Quae Syllas iterum, quae generant Marios. 

■ DE EODEM MARIO (o 


ELEGIA 


Ite •procul miseras bello qui perditis urbes 
Impia civilis cum rapit arma furor, 

Quos iuvat insontes inopino absumere ferro, 

Et placidos tristi spargere caede lares. 

Me Pietas primis florentem nutrit ab annis; 

Uranie sancto me tenet alma sinu. 

Pellit et ultrices, quae conscia pectora vulgi 
Sollicitant atids anguibus, Eumenidas. 

Vera loquor. Rapti in caedem et sua damna feroces 
• Instabant ferrum stringere Romulidae. 

Ipse infelicis patriae crudelia vitans 
Funera, qua densis conditus arboribus 
Rauca fluens Anio tiberinas fertur in undas, 
Quaerebam natis hospita tecta meis. 

Roscida iam sero fulgebat vespere luna 
Vix dubiam praebens per loca sola viam: 


(1) Fabulam teximiut quae seculi nostri discordias ac bella significat, um- 
bram C. Marii visam prope Anienem, ubi ferocis viri sepulcrum extilit Sic 
Lucanus monstra depinxit quae civilia bella praecessere. 

» Tollenteroque caput gelidas Anienis ad undas 
« Agricolae fracto Marium videre sepulcro. 

Ecce autem tumuli squalentibus horrida saxis 
Umbra viri magno surgere cum fremitu 
Visa mihi: tremulam fundebat ahenea lucem 
Cassis, et ingenti lancea stricta manu. 

Utque solet rapido propelli turbine nimbus, 

Huc illuc sese per vada circumagens 
Me super attonitum simulacraque dira timentem 
Clamabat torvis flammea luminibus: 

Quas fugis ignave in latebras, dum praelia Mavors 
Ad prisca imbellem suscitat Ausoniam? 

Non pudet abiectum cithara torpere? Neque audis 
Quantus tarpeia clamor ab arce sonet? 

At studia haec ingrata et inertes spernere Musas 
Suetus ego Cimbrorum agmina terrificis 
Cladibus urgebam, atque hostili sanguine mixtam 
Potabam galea pulverulentus aquam. 

Scit libycum robur; scis tu metuende lugurtha. 
Quem vinclis duro et carcere perdomui. 

Nec me Sylla atrox vicit, nec libera colla 
Flexi egoj Minturni vel malefida palus 
Me tegCret, simili stratum vel sorte ruinis 
Carthago aspiceret stare superba suis. 

Veni ultor, veni; Syllam dare terga coegi: 
Accepit nostrum Koma subacta iugum. 

Ille nihil de me potuit nisi triste sepulcrum 
Diruere, et sparsos in fluvium cineres 
Proiicere incensus rabie, occisisque meorum 
Corporibus caeca longum inhiare siti. 

At tu cui nulla est pugnandi nota voluptas. 
Nullus amor caedis mollia corda tenet, 

I propere, et Marii caveas accumbere busto. 
Frangere vel blando carmine fortem animam. 

Haec ait impatiens irae: pernicibus alis 
Abstulerat longe pignora cara metus. 

Acrior irruere atque hastam protendere imago 
Collustrans crebris aera fulguribus: 

Cum matutino Veneris formosior astro (U 
Advolat in rosea candida nube dea; 

Quae mihi caeruleo praetendens tegmen amictu 
Perfusum ambrosiae mulcet odore caput; 

At lemurem indignantem oculis et voce cocrci r 
Talia coelesti verba locuta sono: 

Nam quid stulte meos nequidquam incessis amicos? 

Quid gaudes stygios deseruisse lacus? 

An saevi manes imo venistis Averno 
Ut scelerum poenas impia secla luant? 

Ferte faces alio, ferte arma horrenda per onrnem 
Europam; aggestis addite membra rogis; 

'At sinite innocuas animas, neu tangite vatem 
Cui dedimus castam numina sancta lyram. 

Vix ea, nocturnas evanuit umbra per auras 
Territa; ceu nigris sub specubus latitans 
Turba fugit volucrum, radiis orientibus ut mons 
Pingitur, et nemorum culmina summa rubent. 
At dea pallidulum violae dedit ore colorem; 

Intremuitque udis lucida gutta genis. 

0 mihi care, inquit, tenero de flore iuventae, 

Si quidquam nostro dulce in amore fuit, 
Moenibus infidis placidam praeferre quietem 
Ne dubita, et caecis abdere te scopulis.’ 

Nulla super regio est, tyrrheno a litore ad oras 
Extremi boreae sarmaticumque gelu, 

(1) Sipieatia ferociam vcsamam:]ue repelt-^ns. 


Digitizad by Googie 


.• 69 

Ferrea quo sese non insinuarit Erinnys: 

Sed tibi ego aetherio lumine purpureas 
Ostendam sedes, et regna negata profanis, 

Quo nisi mortales 'non licet ire pios. 

Qualis per montes errans peregrinus opacos 
- Fert gressum horrisonis, quercubus implicitum, ' 
Nec dubios flexus potis est evadere, donec 
Arripuit celsi lubrica saxa iugi; 

Hinc longe campos prospectat et oppida, fessum 
Gestit ubi certa ponere in aede latus; 

Talis ego, nebula circum fugiente, videbar 
Insuetum puro cernere sole diem. 

Non deformis ager, non turbida fluminis unda, 
Vere sed aeterno laeta rubebat humus. 

Tum fons perpetuos interlabeijs amaranthos 
Spargebat plures -se vagus in latices. ■ 

‘ Silva erat et platanis et odora frondea lauro. 
Quam super aligeris ludere cum zephyris 
Audires avium strepitus, totumque deorum 
Vocibus ignotis concinui.sse nemus. 

• Fida comes centum monstrabat ab aggere vates 
Ire leves alios margine florifero. 

Et iuvenum blando passim certare susurro, 

Vel de puniceis nectere serta rosis; 

Incessu graviore alios multaque comantes 
Canitie tardos agglomerare choros. 

Ille, ait, ardenti qui suspicit aethera vultu, (i) , 
Quique omnes cantu tam facile' exsuperat 
Quantum aquila in nubem celeres rapit alta volatus. 
Dux fuit italici maximus eloquii. 

(l) Dantes Aligherius. 

Mente ausus lustrare Erebum, dein proxima Coelo 
Regna, caput stellis arduus inseruit. 

Ipsa ego transvectmn pennis mirabar; at illi 
Insolitum maior diva parabat iter, (i) 

Hunc tamen et scelerata odia et vesana tyranni 
Libertas, cives hunc pepulere sui 
Lugentem dulces natos et quidquid acerbum 
Est mage dilecta linquere cum patria. 

At vos fortunae flectit levis aura, nec imo 
Tollitis heu miseri pectora fixa solo! 

Vertit ad haec lentos oculos nutuque probavit 
Umbra deam. Sed me lux nova fulmineo («) 
Perculit aspectu; lapsus vigor; omnia volvi 
Turbine et obscuras corruere in nebulas. 

Vix bene cognovi redeuntem ad sidera divam; 

Talia masrnanimi lumina vatis erant ! 

Undique inhorrebant tenebrae; camposque silentes 
Mulcebat media languida nocte quies. 


(1) Beatrix 

(a) Umbra Dantis 

f HERCVLES ■ 

PVERVM AIACEM SINV GERENS 0) 


EPIGKAMMA 


I. 

Alma Thetis puerum Chironi tradit Achillem: 
Aiacem Alcidae dat puerum Telamon: 
Illum silvosis abscondit Pelion umbris; 

Hunc tenet angusto regia clausa mari. (*) 
Ambos ad Troiam bellantes evehit, ambos 
Aeternat sacro carmine Maeonides. 


(1) Alii dicunt Telephum. 

(Z) Insula Salamin, ubi regia Telamonis amici Herculis. 

HERCVLES TRVNCVS u) 

AD 

IVNONEM. 


II. ' 

Hic iaceo quod me ruptis dea saeva lacertis 
Et capite et trunco poplite stare iubes. 

Surgentem Alciden et fortia facta videbis, 

Membra quibus careo si mihi restituas. 


(0 De sublnni hoc- fragmento, cuius auctor Apollonius Atheniensis (nomen 
in hasi est) ita canebat Augustinus Favoritus, saeculi decimi septimi scriptor 
in carmine quod legimus ad Cleopatrae latus exsculptum. 

Hunc tamen inforinem licet et sine nomine truncum 
Miratum huc Ararim veniunt Rhenumque bibentes » 

, . Ante monumentum P. C. Scipionis Barbati sedet: E Pompeiaui theatri ruinis 
emersit. 

CORNELIVS LVCIVS SCIPIO 

I . BARBATVS (D 


III. 

Fortibus est decori virtus. Non mole superba 
Glorior . antiquus Scipiadum genitor, 

Sed lapide albano, et factis, quae scripta sepulcro 
Romanos animos priscaque bella docent. 


Jmeriptio quae legitur in P. Cornelii Snpionis 
monumento haec est. 


CORNELIVS . LVCIVS . SCIPIO. . BARBATVS . GNAIVOD 
PATRE . PROQNATVS . FORTIS . VIR , SAPIE NSQVE - QVOIVS 
FORMA . yiRTUTEI . PARISVMA . FVIT . COXSOL . CESSOR 
' AIDILIS . QVEI . FVIT . APVD . VOS . TAVRASIA 
CISAVNA . SAMNIO . CEPIT . SVBIGIT . OMNE . LOVCANA 
OPSID^SQVE . ABDOATIT 


(!) In vestilnilo Mus. Pii-Clementini. 

MELEAGER o) 


IV. 

Quid mirum, Oenide^ si te formosa Atalanta 
Arserit ? Eximius fulget in ore decor, 
Qualis inest divdm signis. Calydonia cessit 
Palma tibi; trahitur pulvere victus aper. 
Tu Nonacrinam spectas. Quam pulcrior esset 
Hic etiam caro iuncta puella viro! 


(1) Id Tcatibulo Uusei Pii VI, 


■"v-s-i 

- — &(§ifeeci by Googtc 


APOLLO 0) 

ODE 


• Dive, quem magni soboles Quirini 
Poscimus cantu, placidum deorum 
Limen et sanctis habitata Musis 

Rura tuentem. 

Temperes arcum licet, et beatae 
Immcmor Cirrhae viridisque Pindi 
Turbidum quiddam mediteris acri 

Fervidus ira, 

Lesbiae gaudes numeris puellae 
Pythius dici, tibi nigra quando 
Terga demisit morieus cruento 

Vulnere Python. 

Pestis inferni metuenda Ditis, 

Cui ferox luno dederat volandi 
Impetum et torvae triplices Chimerae 

Gutture flammas. 


(1) Arcitenent, Inbor eximiua graeci artificia, cui a olus par vennatate for- 
mae Apollo quem Florentia poaaidet. Mulla de illo acripforea Artium op tima- 
nuD. Io porticu eminet cum Laocoonte, Antinoo, et Peraeo 

Sensit auratae sonitum pharetrae’ 

. Victa dircaei nemoris sub antro, 

Quo tibi centum statuit iuventus 

Delphica ludos. 

Virginum seu te choreis amicum 

. Nutriit ridens gremio Dione, 

Sive Lysippi labor esse mavis. 

Vel Polycleti, 

Dulce Neptuno tacitisque Nymphis 
Antium et molles placuere ripae. 

Hospes Augusti deus ut teneres . 

Caesaris aulam. 

Unde te vasta positum ruina 
Molis antiquae latebrisque mersum 
lulius flavi Tiberis propinquas O) 

Duxit ad undas. 

Nullus intonsum caput et micantem 
Corporis vivi speciem notarat 
Squalor, aut pulcram clamydem vel imos 

Laeserat ungues. 

lamque mutatis laribus, pelasgiim 
Undique heroum redimita signis 
Tecta collustrans, medius sereno 

Colle nitebas. 

Protinus toto volucris sagittae 
Murmur auditum resonare luco, et 
Aureos cervix agitans capillos. 

Visa moveri. 


(1) lulius II. hoc simuliicrum a Cae^areis Antii nideribtts effossum ad 
hortos valicanos transtnViC. 

Vt semel Troiae miserandus augur 
Ante conspectum stetit, et revincti 
Parva serpentvun iuvenes 'ab isdem 

Brachia nodis. 

Hercules trunco propior lacerto 
Sedit, ac telo Meleager audax. 

Torva quem iuxta capitis ferini 

. Horret imago. 

TTeu nefas ! Heu quid melius latinae O) 

Baibarus genti rapuisset hostis, 

Grallicus cum te furor ad remotas 

Impulit Alpes, 

Thessalo qualem memorant Olympo 
Exulem fugisse metu tremendi 
Fulminis lauro niveae tegentem 

Lumina frontis ? 

Flevit e concha timidum marina 
Verticem tollens Venus, et superbi 
Militis vultus iterumque diros 

Palluit enses. 

At ferox crinem galea premebat 
Cincta pallenti love nata nimbo,' 

Sola quae fulgur rigidaeque torquet 

Ora Medusae. 

Sequanam supra Rhodanumque Mavors (*) 

Laevus obscura sonuit quadrlga, et 
Miscuit bello populos, Quiritum 

Maximus ultor. 

(1) Apollinem, nostrum cum optimis sculpturae picturaieque operibus Pavi> 
sios advectum vidimus, deinde Museo Vaticano redditum. 

(^) Bella gallica innuimus, poetico more diis ipsis Musei contra raptores 
pugnantibus 

Tu manu frangens inimica primus 
Vincla tyrrhenum placidus per aequor 
Laberis : denso redeunt volantes 

Agmine divi. 

Te sine aeternum cecidisset Urbis 
Prisca maicstas, iterumque pulsis 
Artibus tristi propiora ferro 

Secla redirent. 

O potens certo iaculator arcu 
Mitte Titanas Niobesve prolem; 

Mitte luctantes agitare saeva 

Caede dracones. 

Aureis mccum fidibus canorum 
• \ Barbitem tangas. Per aprica montis 
Ecce sub lunam properant choreas 

lungere Musae. 

L A O C O O N (.) ■ 


EPIGRAMMA 

I. 

Verus es, et natos inter religata draconum 
Nexibus intorques brachia Laocoon. 

Ut patrius micat ore dolor ! Spirare supremum 
l*ectore anhelanti sentio te gemitum. 

Corpora parva tremunt horrendo saucia morsu: 
Heu frustra palmas tendit uterque puer ! 

At mi animus refugit: variis ego sensibus anceps 
Differor : hinc terror me premit, hinc pietas : 

Nec tamen avelli possum; mens omnis in uno 
Stat visu; et lacrymis lumina fixa madent. 


(1) PaucA de signo tam celebri. Quis enim audeat post divinam Virgitii 
descriptionem in secundo Aeneidos aliud tentarc ingenio ac stilo 7 Sadoletua 
acer et perpolitus scriptor, non parum laboris adhibuit quum Laocoontem in 
thermis Titi suo tempore iurontum cecinit. Artidees signi Agesander , Poli* 
dorus» Athenodorus. 

A N T I N O V S (1) 

I 

BBV 

ATLETA 


EPIGKAMMA 

n. 


Sum pugil ; haec testis mihi ptJma. Ignobile nomen 
Aufer, et imbellis dedecus Antinoi. 

Non me servitio torpentem Caesaris aula 
Ad molles puerum nutriit illecebras. 

Sparta mdii patria est, spartanum corpus: Adonin 
Mascula Pollucis non decet effigies. 

Me pulvis, me dura iuvant certamina. Saxo 
Scribe: Lacon pugnae victor olympiacae. 


(l) Vetufi at falsum nomen Antinous, recens Mercurius. Veriore titulo di* 
ces Atletam, si palmae truncum animadvertas prope statuam pario marmore 
nobilem, aetate Pauli tertii repertam in Exquilino. 

PERSEVS ET PVGILES 

OPVS CANOVAE 

ni. 

0 Venetum lumen, civis romane, Canova, 
Antiquos inter lapides tua signa probantur; 

Et merito; neque enim te fugit graeca venustas 
Robur et artificum quos aurea protulit aetas. 

En tuus hic Perseus levat ora tremenda Medusae 
Ostendens niveo spirantem corpore formam. 
Surgunt elaei pugiles duo: iunior ille 
Deposuit caestus Greugas, capitique superbo (1) 
Brachia contorquens mortalem firmus ad ictum 
Praebet inerme latus : periura Damoxenus arma 
Stringit adhuc religata manu, quae foedere pacto 
Solvere debuerat, mergitque in viscera dextram. 
Indicat immanes animos rabiemque ferocem 
Fronte senex torva. Si longius ire liceret 
Ut forti ingenio, sociae sic viribus artis. 

Et lapides cumulare novos, divine magister, 

Elida monstrares instas consurgere in iras ; 
Crudelem patria tellure Damoxena pulsum 
In montes fugere et caecis latitare cavernis; 

At iuveni extincto signum victrice corona 
Erectum, et positis placatam altaribus umbram. 

(1) Oreuganleni pugilem a Damoxeno fraude inierreptum occixumque nai^ 
rat Puusanian in Arcadia . Haec Iria marmora inxignem Canovae laudem 
peperere. Cerseus venustate formae, duo pugiles (praesertim Oreugas) for- 
titudine luctae notandi. 

CLEOPATRA a) 


IV. 

Saxea sim quamvis, testabar voce dolorem 
Cum vates cantu me pius alliceret. 

Nunc linguae vis illa tacet. Mihi lumina somnus 
lampridem miserae ferreus urget. Abi. 


(1) Vrrins Ariadna; aed Castilioni, poetar eximio aaec. decimi sext. pla- 
cuit cretenaem puellam vertere iii Aeyjpti re;rinam. Hinc de Cleopatra altins 
carmen, quod parum antiquis invidet. ■ 

Marmore quisquis in hoc saevis admorsa colubris 
Brachia, et aeterna torpentia lumina nocte 
Aspicis etc. 

In fronte est Aulae Piae-Clemeiitinae, ubi Posidippus et Menander. 

CVPIDO PRAXITELIS u) 

< 

PHRYNE, PRAXITELES 


V. 

PAr.Quae tibi prae cunctis pulcherrima ridet imago, 
Hanc volo. Da nostri pignus amoris 
Pra. Habe. 

PA?*.Tu iudex; dic quae potior 
Pra, ' Venus Aphrodite 

Pulcrior est; vultus exhibet 'illa tuos. 
PAr.Hei mihi ! Praxitele, vicina incendia surgunt: 
Accedit laribus flamma inimica tuis. 
Pra.Heu heu! Ne pereat saltem meus ille Cupido. 
Phr, Ergo pulcrior hic ? 

Pra. Subdola, iam tuus est 


(2) Celeberrimum artis exemplar. locus Phrynes, quem describiinns , ne- 
mini ignotus. 

DANAIS w 


VI. 

Fabula non vana est Danais, quae vindice poena 
Nequidquam stygiis dolia mergit aquis. 
Significat cupidos sapientia graeca tyrannos, 

Qui' fraude ac ferro sceptra aliena petunt. 
Praeda fugit manibus;sed praedae aeterna cupido est; 
Inque novas artes itque reditque furor. 


(1) Danai lilia urnam inanibu.<; lenons. Quae .^eqiiuntur statuae in con- 
clavi Cleopatrae locum habent usque a<l Venerem ct Adunidera ; pars optima 
e Centura operibus. 


PENELOPE (1) 

VII. 

Quid fles Penelope ? faciem mentitus Ulysses, 
Nescis? auxilio Palladis ultor adest. 

Tu gemis extinctum ; celeres iacit iUe sagittas, 
Fidaque in adversos induit arma procos, 
lam tibi se reddet stillantem caede peracta, 
Amplexu et longas discutiet lacrymas. 





0) Oraeca imago lortern Ulysaiii nioditari viilemr. 

APOLLO vSAVROCTONVS w 


. VIII. 

Quidquid mente potens concipit artifex 
Componunt digito virgine Gratiae. 

Aut saxo aut tabula reddat imaginem, 
Dant vitam Charites, dant operi decus. 
Parvum Praxiteles monstrat Apollinem 
Gaudentem iaculis figere primulis 
Reptantem viridem sepibus abditum. 
Latona genitus crescit in insula 
Delo, ceu tenero cespite germinans 
Myrtus vere novo floribus albicat. 

Elum si videas marmore in altero, (*) 
Miraris iuvenem viribus integris. 
Coelesti specie, tela sonantia 
Gestantem pharetra, vel petit horridas 
Turmas anguipedum montibus arduis 
Scandentes superum regna, vel impiae 
Affigit Niobes progeniem solo. 

Quaeris purpureo numen in aethere 
Portantem populis auricomum iubar,? 
Surgebat Charitum pictor amabilis, P) 


(1) Lacertae occisor. Quanta suavitas in puerili ludo expressa! 

Opus esi Praxitelis in Palatini ruinis inventum an. MDCCLXXVII. 
(?) ApuIHnem Antiatem, de quo ode sapphica. 

• (^) Guido Kenius hononiensis Apollinem solem divina arte pinxit Romae 
iu aedibus Rospiliosiis. Detur^iibi venia si {>anim divertor a lapide pulcher, 
rimo ad pulcherrimam pictura!fti. 

Quem de turrigero vertice Felsinae' 

Cives romulei traximus hospitem. 

Hic mixtis varia luce coloribus 
Auroram croceo lumine splendidam 
Expressit violas canaque lilia 
Spargentem manibus, tum celeres rotas, 
Maioremque deum fraena volantibus 
Dantem quadriugis, quem preit Hesperus 
Pennis caeruleis excutiens facem. 
Mortales oculi nubiferam super 
Tellurem et pelagi frigida mannora ’ 
Cernunt implicitis ludere dexteris 
Horas, quae volucrem distribuunt diem, 
Sublatas zephyri flamine candido. 

Sed me praevolitans spiritus ingeni 
In diversa tulit. Dum loquor, ultimi 
Conduntur radii. Vultus Apollinis 
Nuper fulgidula vividior rosa 
Obductus nebulae tegmine palluit. 

POSIDIPPVS ET MENANDER (d 


IX. 

Quis miHi tam subito mentem novus incitat ardor? 
Quo rapitis ’ Musae ? Veteres ‘'contemplor AthehaSi 
Panditur ingentis pulcherrima scena theatri. 

Hic gravis apparet sella Posidippus in alta, 

Illic iucundo nardi perfusus odore 
Implicitusque comam populari fronde Menander. 
Cecropidum video properare volubile vulgus * 

In caveam, rapido sparsae ceu turbine frondes 
Pervolitant nemore in magno, cum saeva remugit 
Vis boreae, subitusve ruit de montibus imber. 
Purpureas inter violas formosa puella 
Ambulat ante choros, trepidumque fatetur amorem 
Ingenuo inveni tacitis coniuncta hymenaeis. 
Conclamant cives: 0 pulcra Perinthia, meile (2) 
Dulcior hybleo, salve ! Facimde Menander 
Filius es Charitum, salve! Sparguntque recentes 
In scenam myrtos. Non ergo pauper oberrat 
Veste carens Sophie. Colitur divina Poesis ; 


(1) Qraecae comoediae principes ad salutAudas Musas invitant Reperti in 
ruderibus Viminalis Sixti V. villam tenuere: a Pio IV. melius heic in basi 
conspicua positi sunt custodes loci 

(2) Menander fecit Andriam et Perinthiam-Terentius in Andria 

Optima scripta vigent; donatur honore coronae 
Qui decus ingenio meruit. Malecauta iuventus 
Respue fallaces nugas; venerare magistros 

Italiae Graios Heu somnia vana! Recessit 

Dulce oculis visum. Posidippe, Menander, utrique 
Marmorei simulacra inter taciturna sedetis. 
Regnat ubique sopor; blandam philomela querelam 
Vicina canit in silva, nostroque dolori 
Fit comes, et miseri repetit suspiria vatis. 

ISIS 


X. 


Dulce mihi ridens Isis fragrante labello 
Hae ait: Aegypti me pudet esse deam. 

Quid flos hic loti solitus mihi pingere frontem, 
Quid sonitu rauco barbara sistra iuvant? 

Da graecam citharam, da Pindi laurea serta; 
Mutato dicar nomine Terpsichore. 

M. TVLLIVS CICERO (») 

PROPE AVGVSTVM 


XI. 


Maximus orator, sacram cui Fulvia linguam 
Transfixit diro sanguinolenta ioco, 

Erigitur volvens flammantia limiina circum. 

Murmure semideilm porticus alta tremit. 
Deiicit Augustus faciem, desertor amici 
Qui fuit, et decoris proditor ipse sui. 

Roma ferox, memorans civilia bella, perempti 
Consulis ante pedes tacta dolore iacet. 


(1) Rarum capul Tibure effoesiim. 

CARACALLA IMPERATOR o) 


XII. 


Trux oculorum acies, frons turbida, labra superbam 
Constricta in rabiem, crispa brevisque coma: 
Agnosco monstrum; proles Caracalla Severi est, 
Romaniis Caesar nomine barbarico. 

Impius ense ferox ipsa inter brachia matris 
Occidit fratrem. Spirat ab ore scelus. 


(1) Dici de illo potest qood Cicero de Verre — Toto ex ore crudelitu emi- 
nobau 

XIII. 


Defensor Patrocli convertit in Hectora frontem 
Aiax. En vultus ira dolorque movent. 

Vox, horrenda viri, quam fervidus hausit Homerus, 
Heic inter mutos conticuit lapides ; 

In campis Asiae, pugnans ubi constitit heros, 
Tollitur, et vasto concitat arma sono. (») 


(1) Smil qui Menelaum appelliiiiitiieil Aias, heros ab Achille secundus, di- 
gnior est marmore 

(2) Scripsi an. MDCCCLXVII. quum Asia bellis tumescereL 

SCIPIO AFRICANVS u) 


XIV. 

Maxime Scipiadum, trepidae spes unica Romae, 
Cui fera Carthago moenia victa dedit, 

Te-ne ducem invictum patria procul urbe iacentem 
Condidit obscuro pulvis et alga solo? 

Laudibus e tantis, tam claro e fulmine belli 
Vix parviun cives restituere caput? 

Hannibal hoc cernens cum risu clamat amaro: 

En qui me invitum traxit ab Italia. 

Egregia haec habeat romanus praemia victor: 
Non aegre patiar dedecus ipse meum. 


(1) Nolamlus romanorum princeps heros. Caput opere egregio super ta* 
bula marmorea positum. 

rVENVS ANADIO^IENE 


XV. 


Pulcrum pulcra Venus petens amantem 
Concha prosiluit super marina. 
Colludunt zephyri, siletque pontus. 
Mollem Cyprin Adonidi relinquo, 
Caram foemineae deam iuventae. 

Alter dixerit auream, decoram. 
Stringentem ambrosios manu capillos. 
Me nec Vil^gilius meus probaret. 

Nec ferrent Heliconides pudicae. 

Si vellem teneris iocis amorum 
Fortis ingenii ligare pennas. 

Ad cantus propero severiores. 

ADONIS (1) 


XVI. 

Formosus iaculum gerens Adonis 
Surgit candidior nitente gemma. 
Nondum saevus aper latus momordit. 
Eosam dixeris imbribus benignis 
Disclusam et placidi tepore veris, 

Cui non improba vis furentis austri 
Caput cespite languidum reflexit, 

Nec sol abstulit igneus colorem. 


(i) Pari forma sunt dua^ stiitua«> Adonidis et Veneris in parvo conclavi 
Pio-Clementino, Musivo, et recenti pictura illustri, veluti duo gemmae artis lo- 
catae. 

MYSAE ET POETA 

XVII. 


Mus. Limina sacra patent.Xon est hic fabula Pindus; 
Xoii hic vana sumus numina Picrides. 
Fugisti vulgus? Pulcras amplecteris artes? 
Libera pauperies, integra vita placet? 
Poe. Vester ego, Musae, nil praeter carmina quaero, 
Exeeror indecores ambitionis opes. 

Mus. Cinge caput lauro : priscis te vatibus aude 
lungere. Virgilii sit comes umbra. Veni. 


1 

DIOGENES ET POETA a> 


SATYRA 

Poe. Heus cynice, existi latebris? Haec regia sedes 
Cara tibi? 

Pio. Cippo me fixum conspicis: odi 

Lucem importunam 

Pce. Dicas ignobile ^nllgus 

Tot celebres animas? 

Dio. ' Pars maior fabula: reges, 

Semidei, vates, oratoresque, sopbique 
Turba sumus. Ferro prosterne, aut obrue terra. 
Quae nos condiderat, per me licet 

Poe. Improbe, semper 

Oblatras 

Dio. Saltem contra me pone Bianta, 

Vel Zenona meum, vel amici Antisthenis ora: 
Tolle hunc Silenum. Stringit deus ebrius uvas; 
Nudam ego protendens palmam de fonte bibebam. 

Poe. Irridet cynicos 

Dio. Imo' te, stulte poeta. 

Qui lapidem adversus garris 

Poe. Monumenta vetusta 

Concelebro liber iudex 

‘Dio. Nocturnus oberras; 


(1) Herma Dii>fenem eiprimeiis ita vere ut nil supra , in aula Musarum 
prope statuam Sileni. Dialogus mores hujus aetatis arguit. 

Totus es in nugis; umbram tete inseris umbris. 

Cui labor hic ? 

Poe. Famae 

Pio. Non es ridendus ineptae 

Sectator famae? Regina pecunia cives 
In transversa rapit: censu qui paupere vivit, 

Sit Plato, sit Lysias, divino certet Homero, 
Spernitur: ad choreas et equos convertitur aurum. 
I, pete subsidium ingenio, studiisque favorem: 
Divitibus torpent animi, torpetque crumena 
Largior astutis assentatoribus. Olim 
Magnus Alexander laeta me fronte rogabat 
Quid vellem de se. Tolle umbram; da mihi puro 
Sole frui, respondebam liberrimus. Alter 
Regis adulator plures cumulare philippos (2) 
Versibus incultis potuit. Periander amicis 
Lauta ministrabat doctis convivia. Dic tu 
Quis procerum vel adire sophos, vel tendere dextram 
Dignetur facilem Musis. Ego nescio; tantum 
Divinor quo se vertant haec saecula fato. 

Poe. Tangis acu. Ingratos animos auresque sinistras 

lamdudum patimur Sed erit felicior aetas 

Postera; sed nosti'ae vincent oblivia chartae. 
Haec spes me lactat 

Pio. Nempe ut laudere sepultus 

Tabescis vivens? Docta haec insania multos 
Decepit. Cur non potius mercaris agellum ? 

Et dulce et salubre est valido exercere ligone 
Brachia cum natis et coniuge sole perusta, 

(2) Dc Cbfterilo viilp noralinm-Gnitus Alexamlro magno rpgi fuit ill(»-€liae- 
rilus etc. 

Cui sit cura coquendi oleris mensaeque parandae^ 
Vertere tellurem, defessaque membra sub alta 
Ilice vel pinu tranquillo ponere somnO. 

Poe. Quas milii delicias pingis! quae gaudia campi, 
Speluncae sylvaeque darent I 
Dio. Aut vive beatae 

Libertatis .amans, qualem me pristina secla 
Viderunt herbas pura detergere in unda. 

Aut, "si te studium lucri, si fervida tentat 
'- -- Ambitio laudis, pete Gallos atque Britannos, 

/ Quaere alibi patriam 

i Poe. Satis est mihi gleba lapisque 

V.. In gremio Romae 

Dio. Dum te iucundus habet sol 

Auraque coelestis, leviorem suscipe curam; 

V'^erte animum ad satyras 
Poe. ' Iu dedaleum labyrinthum 

Ingrederer; nec, quo regerem vestigia, filum 
(1) Fulcra Ariadna daret(CernoAutomedonta superbum 
Fraetereunte rota pavidum disperdere vulgus. 
Hunc ego si feriam versu, respondeat alto 
Iratus feriens mihi vultum ac terga flagello.. 
Lumina mille fugant per vasta palatia noctem; 
Discumbunt avidi nebulones divite mensa : 

It matrona nitens gemmis, ceu regia luno. 

Et formosa puella simul, pictosque tapetas 
Cyclade praelonga verrit, male cauta pudoris 
Et decoris custos. Ride, vel tange capillum. 
Iracunda tumens ultores iactat amantes. 


(1) Haec argunienla satyrae inertes lanUim et Jepeneres poteutiores fe- 
riunt: bonurum aealimatiuneni lamlesque imminuere nefas puto. 


Digitized by Googie 


101 

Virtutem heroum novi. Furibundus Atrides 
Coniuge pro rapta movit fatalia bella. 

Ecce ruit magno clamore caterva forensis 
Astreae minitans iras calidumque tribunal 
Si violare ausim iuris legumque peritos. 
Nolo stiddentes vespas incessere fumo 
Ne pungar; nolo saxum iactare molossis ‘V 
Ne me discerpant 

Dio. laculis incede timendus 

Archilochi, geminans ictus impune 
JPoe. * Veluttu, 

Qui, cum prodiret pleno conferta theatro. 
Pulsare audebas adverso pectore turbam. 
Dio. Fortis in hoc semper 

Poe. Temerarius atque protersms. 

Non hoc Roma ferat; non hoc ferat itala tellus. 
Malo verecunda me ostendere fronte. Valeto. 

MILTIADES 


EPIGRAMMA 

I. 

Miltiade infelix, animae sub nocte volantes 
Te circum horrendo prosiliunt fremitu. 
Purpureae nutant galeato in vertice cristae; 

Dant lucem gladii fulminibus similem. 
Cecropii iuvenes, sumptis qui fortiter armis 
Te duce cum persis conseruere manus, 
Incusant patriam immemorem, deformia vincla. 
Crudelem egretfiis civibus invidiam. 

Tu spectas placido victricem lumine turbam, (i) 
Sola rapit mentem, sola oculos Marathon. 


(1) Imago serena est, indicatque magnitudinem animi in rebua adreraii : 
Aulam Musarum tenet. 


Digilized by Google 



THEMISTOCLES 


103 




II. 

Miltiadi nomen Marathon, salaminia pugna 
Mt dedit. Ingratas ambo ploramus Athenas. 
Xersem ego magnanimum laudo. Sed corde sub imo 
Stat patria. In cives inimicum vertere ferrum 
Flagitium est civi. Sed regi obsistere amico 
Me pudet. In dubia quid restat sorte? Venenum. 


I 

SOCRATES (1) 


III. 


Sublime ingenium, vultus deformis, imago 
Socratis haec. Scriptum posuerunt nomen Athenae; 
Debuerant patriae communem scribere culpam. 
Dicam ego quae, fuerint sapienti praemia. Ferro 
Straverat hostiles acies, impleverat urbem 
Lumine doctrinae, lingua victrice superbos 
Garrulitate sophos removens, altumque Platona 
Instituens clari decus immortale Lycei. 

Perfidus ecce Anytus crudeli compede vinctum 
Proiicit in tenebras; et iudex Areopagus 
Intemeratae animae dat pocula nigra cicutae. 
Exemplum infelix! Vetus haec iniuria nullo 
Desuevit seclo. Pravos ad sidera cives 
Tollimus ; egregios meritis in pulvere turpi 
Sternimus ingrati. Virtus extincta remordet ? 
Sacramus lapides; et honorem reddimus umbris. 


(I) LTiim ile prfteci{mis hermis socraticis prope Apollinem cithareilum. 

IV. 


Eminet impavidum caput Aeschinis inter achivos 
Eloquio insignes. Non illum fulmina terrent, 

Quae iacit Antipatri regis firmissimus hostis, 
Cecropidum columen libertatisque pelasgae. 
Donatum vidit celebri splendere corona; 

Exui abit magno victus certamine linguae ; 

Non tamen abiecta est securae audacia frontis. 
Clamat adhuc: Stetimus contra Demosthenis arma. 


(l) Orator DcmoRihenis acmulng qua fronte hic describitur vere emicat in 
herma ad latus Uraniae. Inventus fuit in nideribua villae Cassianae apud Ti- 
bur, uti maior pars imaginum hujus aulae. 

PERICLES (1) 


V. 

Quod me, Romulidae, patria rapuistis ab urbe 
Haud doleo: tellus attica nuda iacet; 

Quaeque ego tollebam divdm simulacra vel aedes 
Calcavit Thracum lurida barbaries. 

Palladis hoc vere templum est; hic florida vatum 
Concilia, hic priscos noscere cecropidas 
Laetor; et umbra silens Prytanei pulcra vireta 
Cum sacris videor concelebrare sophis: 

Hic sequor Augustum Pericles. Felicior ille 
Stare videt Romae tot monumenta suae. 


(1) Secus hermam Periclis lege oden italicam Vincentii Montii 
« Io de* forti Cecropidi 
DeirioclitA famiglia » etc. 

VI. 

Cara meo Pericli, dum stabat Graecia, coniux 
Nunquam ego sum tanto dissociata viro. 
Floruimus pariter; Thesei de moenibus ambo 
Venimus in Latium : marmora iunxit Amor. 

LYCVRGVS u) 



VII. 

Ductor eram Spartae: positum dein Tibure saxum 
Me tenuit gelido Cassia viUa sinu. 

Romula progenies non passa iacere Lycurgum 
Ecce iterum claro dat mihi sole frui. 

Vellem equidem argivas urbes et regna videre 
Quae surgunt scythico libera facta iugo: 

Sed melior Tiberis. Quidquid felicibus annis 
Graeca dedit virtus, aemula Roma tenet. 


(1) StatuK proxima hermae Biantii 

TRAGOEDIA ET COMOEDIA o) 


\T1I. 

Diva severa comam regali splendida vitta 
Euripidis grandi praecipit ore sonos. 

Diva minor praecincta caput pendentibus uvis 
Gaudet Aristophanis commemorare sales. 
Utraque respondet praesentis moribus aevi; 
Illa ciet fletus; inserit ista iocos. 


(1) lngciit(>t hermae eximia puloriliuline dextra laevaque fulgent in limine 
conclavis rolundi^ cum signis primoribus quae seqtmntur usque ad bigam. 

IVPITER (1) 


IX. 

Numen habet marmor: spirat mihi numinis auram 
lupiter, et placidus tranquillo ridet- Olympo. 
Maiestas fronti pulcherrima, tempora circum 
Funditur umbra comae, lenis ceu flamine venti 
Erigitur coelo nubes, et plurima vasto 
Pectore barba sedet. Melior non fulsit imago 
Phidiaci lovis inachias dominata per urbes. 

Non cboris pretium, non grandia membra Tonantis 
Roma videt. Sacro Latii de pulvere solum 
Prodiit immortale caput ; super alta Quiritum 
Siggia micans flavi prospectat Tibridis undas 
Caesareasque domos ; et tanta luce superbit. 


(1) Caput hoc lovis, PhiJiac maou dignissimum, repsrtum est in solo Co- 
loniae Ocriculanaea 

ADRIANVS ET NERVA CAESARES (d 


Helius est pulcher; sed vitae sordibus illum 
Infamem sperno. Nullus amor lapidi. 

Te Nerva admiror, cuius pulcherrima saxo 
Effigies, virtus Caesare digna fuit. 



(l) Adrianus prope eiua mausoleam effossus; Norra in Laterano* 

HERGVLES AENEVS o) 


A 


CARMEN 

In lucem redeo gremio telluris opacae 
Abditus Alcides. Non Ditis pallida regna 
Tartareumve canem vidi, sed nigra caveniis 
Saxa et funereas valida cervice ruinas 
Sustinui victor. Me Pompeiana tenebat 
Curia praecelsi florens splendore theatri, 

Nunc seclis et barbarico deperdita ferro. 

Aurea poma gero, quae quondam Atlante subacto 
Hesperidum ex hortis rapui. Salvete Quirites. 
Purpureus mihi sol orienti lumine sacros 
Ostendit colles; spirat levis aura per umbras 
Altorum nemorum et vernos diffundit odores ; 
Antiqui vates, bellatoresque pelasgi 
Regibus etruscis mixti ducibusque latinis 
Circumstant. Video galeas squalore nigrantes, (2) 
Sparsos telorum fasces et pendula scuta. 
Candidior matutino supereminet astro P) 
Arcitenens: te Laocoon miserande tuosque 
Amplexi natos lapide obriguere dracones ; 


(1) IWenR invrntits in solo CuriaR Poinjtetanao, ac muniOcentin Pii IX 
in museum translatus. 

(2) In museo etnisco. 
lu Piu«Clemen(iiio. 

Saxea flet Theseum scopulis Ariadna marinis; (i) 
Laodamia sui vocat umbram Protesilai; 

Pierides moestas cithara solantur amantes: 

Regia Pieridum est. Licet hic deponere clavam, 
Et meliore domo placidam captare quietem. 

Nam, fateor, cum me veteris dementia Romae 
. Thure vaporaret graiae genus heroinae 
Sedibus adscribens superis, cumque ardua coelum 
Scandere tentarent victis Capitolia terris. 
Tristibus angebar curis, et plura videbam 
Monstra super Tiberim quam quae dedit africa tellus, 
Tuque Erimanthe ferox, et torvo Hispania vultu. 
Brutas inhaeret adhuc menti defixus, et alte (2) 
Pendentes gladii contra tua pectora Caesar. 
Jnfelix! non virtutis non immemor irae 
Coniurata manu depellens arma ruebas 
In turbam, ceu magnanimus perrumpere gaudet 
Tela inimica leo; sed Bruti ora impia cernens 
Umbrabas tristem lacero velamine frontem. 
Fugerat attonitus discordi mente senatus; 

Pallebat coelo Titan; deforme cadaver 
Tectum incestabas. Fremui, populumque vocavi 
Criminis ultorem. Civilia bella sequuntur. 

Ecce caput Rostris pendet venerabile Tulli. 
Incendunt urbem vesani iussa Neronis; 

Sternuntur ferro insontes: Nil liquit inausum 
Aut vulgi furor aut scelerum suprema potestas: 


(J) Ariadna, falso Cleopatrae nomine, tum nobilitate operis tum carmine 
Caslilionis notissima; Laodamia Protesilaum alloquens, graecum opus anagly- 
phum in pariete Musei Pii-CleAientini. 

(2) In Curia Pompeiana lulius Caesar occisus. Monstra in morte Caesaris, 
divinum Virgilii carmen lib. II Oeorgicon. 

8 

Donec ab extremis emersae finibus Istri 
Romuleam in caedem geticae iirupere phalanges: 
Utque solet crebris percussa bipennibus ilex 
Vertice nutanti tremere, et frondentia terrae 
Brachia demittens vasto procumbere trunco, 

Sic mole eversa, fractis spoliata columnis 
Ingenti sonitu collapsa est Curia; Tibris 
Prosiluit retro, et colles gemuere propinqui. 

Ipse ego signorum cumulata strage sopultus 
Cogebar putri cervicem ponere limo 
Assuetam duros olim perferre labores. 

Fugit longa dies: nova rerum apparet imago: 
Nocte sub aeterna latitant vestigia Circi, 

Quo Nero venalis turbae cum laude solebat .(i) 
Exercere rotas, et viva absumere flammis 
Corpora, per tenebras sceleratae lumen arenae. 
Disiectam supra caveam radiante metallo 
Surgit apex templi late spectandus adusque 
Tyrrhenos fluctus et nimbiferum Apenninum. 
Nobile portentum! Quae lux inopina? Quis die 
Insignis triplici frontem diademate? Roma 
Unanimi clamore patrem regemque salutat. 
Vertice ab aetherio fulgens altissimus heros 
Protendit dextram, verbisque potentibus arcet 
Horrendam belli nubem, quae fulgura longe 
Mittit in Europam et latias circumtonat urbes. 


(1) Vid« Taciti historias. Super Neronis Circo Valicanum templum condi- 
tum est. Poetice hic depingimus augusUtm Pii Noni P. M. imaginem arma 
impia ah Urbe repellentis. 

EPIGKAMMA 
^ I. 


Caesaribus titulos acliecit vile senatus 
Obsequium, et stulti principis ambitio. 

Ille salutatur victo fortissimus orbe; 

Dicitur hic felix, et deus et dominus, (i) 
Tu meliore Pius laude Antonine vocaris. 
Publicus haec Romae nomina iussit amor. 


(1) Martialii de Domitiano — Edictum domiai deiqae noetri — Oe Traia* 
no — Dicturus dominum deumque non sum — 

IVNO 


II. 

Elidis in templo luno mirata Tonantem, 

Cur me phidiacae praeteriere manus ? 
Dixit, et egrediens obscuro candida nimbo 
Advenit magni limina Praxitelis, (i) 

Ule deam sculpsit qualem super astra sereno 
Ridentem vultu coelicolae aspiciunt, 
lupiter eleus cecidit : Saturnia, victis 
Argivam terris, maenia Martis habet. 


(1) Sit Praxitelis necne incertum est; sed pulcherrima deas maiestas fftcile 
tantum ariiticem sibi vindicat. Reperta est in Viminali. 

III. 

Quam bene laurigero tiberini in vertice collis (i) 
Apparet ludi splendor oljunpiaci! 

In medium rapitur currus ; furit ardor equorum ; 
Erigitur cervix, involitantque iubae. 

Auriga ostentans victo certamine palmam 
Stringit adhuc laeva concita fraena manu. 

Flos graiflm validos ingenti robore nervos 
Protendens disco lambere gaudet humum. 

Alter praecipiti iacit impete, cogitat alter w 
Metiturque viam qua suus orbis eat. 

Filius en Cliniae vibrato in praelia ferro 
Hostilem calcat sub pedibus galeam. 

Phocio primores iustissimus inter Achivos P) 
Tollitur, et iuvenum fortia facta probat. 


(1) ConcIaTe bigaa CPteri» edilhia hortos raticanos prospectat, 

(2) Discoholus alter MTronis, alter Nautiilis, 

(3) (2) Signum e praecipuis Musei, ob formae simplicis nobilitatem Phocio- 
nis creditum. 

SEXTVS CHERONENSIS, ET POETA a> 


IV. 


Sex. Aureli 

Poe. Quae vox nocturna silentia rumpit? 

iSex. Huc ades Aureli 

Poe. Clamas tu Sexte ? 

Sex. . Vocavi 

Magnum Antoninum. Sed tu romane potentum 
Servus es an liber ? 

Poe. Liberrimus 

Sex. Haec mea dicta 

Civibus audacter memora. Cur Sextus in altis 
Sedibus heroum primos invenit honores ? 
Optimus at Caesar, quem suspexere Quirites 
Principis atque sophi geminata laude probatmn, 
Sub love tarpeio ventis perculsus et imbre 
(Indignum visu!) lento consumitur aevo? 
Koma sui decoris vindex huc nobile sig-num 
Inferat, et caros iterum coniungat amicos. 


(1) Philosopha! et orator fuit M. Aurelii Caesaris magister. Postulare hic 
fiogitur quod eat in votis Romae, ut signum aeneam H. Aurelii positum sub 
dio ante Capitolium , in Museum Vaticanum ad latus amici dignius inferatur. 

MVSEVM AEGYPTIVM o 


CARMEN 

$ 


Me patrii colles et amica nitentibus euris 
Kura vocant lauros inter cantusque volucrum, 
Vaticanus apex celso qua fulget olympo. 

Hic mihi floriferis Erato pulcherrima campis 
Heroum sedes aperit placidosque recessus, 

Seu libeat gelidis' captare sedilibus umbram, 

Seu numeris mulcere deos citharaque sonanti. 
Vidi egomet, dum nota vagor penetralia circum, 
Laocoonta feros manibus torquere dracones. 

Aut tremere in nivea Phoebi cervice pharetram : 
Vidi saepe lovis nutu vicina moveri 
Atria, divinasque comas frontemque serenam 
Nocte sub obscura claros variare colores. 

Quid referam herculeo spirantem pectore flammam? 
Vel te suspensum tegeeae virginis ore 
Setigeri Meleager apri capita alta trahentem? 
Silenumve patrem, et dociles ad pocula lyncas ? 
Non tamen haec quaecumque olim misere Pelasgi, 


(1) Conditum a Pio VII. au.ctum a Qregorio XVI. 

Aemula felicis Latii vel protulit aetas 
Marmora semideilm celebres referentia vultus 
Sola domos habitant laetas, aut carmine gaudent. 
Cernis ab etruscis ut ahenea signa ruinis 
Excita romuleas primum micuere sub auras, 
Armaque, crateresque, et fulva monilia matrum ? 
Haec quoque virginibus dedit oblectamina Musis 
Aurea qui placidi moderatur fraena Quirini 
Gregorius; solemque novum, nova divitis aulae (i) 
Limina detexit, longeque effulgere iussit. 

Ecce autem insolitae species et monstra deorum 
Omnigenum apparent, quae sollers fingere Memphis 
Primaeva Aegypti sub relligione creavit : 
Legiferique patres, antiquae lumina gentis. 
Inveniunt dulces secreta in parte latebras. 

Et laribus certis certa statione residunt. 

Protinus impulso panduntur cardine postes, 
lanuaque insonuit rigido perfecta metallo. 
Vestibulum late phariis inventa sepulcris 
Grandia saxa tenent, et vasto pondere moles 
Niliaca Tiberim transvectae nuper ab unda. 
Nomina describunt lapides ; similisque coronae 
Maeander variis arabit monumenta figuris. 

Lignea praeterea circumstant tegmina pictis 
Interfusa notis minioque superlita rubro. 

Dulcis ubi myrrhae nardique liquentis odore 
Compositi reges per secula longa iacebant. 

Nos faciem antiquam et tumulos miramur inanes. 
Templa paraetonii credas lustrare Canopi, 


(1) Pulcherrima Antinoi siatua iurenta fuit in villa Adriana prope Titiur. 

Aedibus Isiacis vel moestas ire per umbras. 

Nam neque pulcra Venus nec florens ridet Iacchus, 
Lascivaeque choro Dryades; sed torva ferarum 
Ora nigro Libyae nutant minitantia saxo, 
Membraque trunca virflm,et miris capita ardua formis. 
Sunt etiam tenui praesignes arte puellae. 

Mollia circumeat niveus si corpora candor. 

Aspice surgentem contra turresque ferentem 
Vertice* marmoreo, dominam seu dixeris Isin, 

Sive ortam priscis de regibus heroinam, 

Quae Pharon imperio tenuit nigramque Syenen, 
More habituque deae quondam celebrata per Afros. 
Reginae pedibus gemini accubuere leones, U) 
Ingentesque solo deiecti molliter armos 
Ostendunt placidos ungues^ et coUa reclinant 
Obtutu tacito : gelidus de marmore terror 
Emicat, atque horrens membrorum spirat imago. 
Nunc age, quis dextra iuvenis supereminet heros ? 
Quae lateri assistunt divae ? Te-ne inclyte fama 
Accipimus Ptolemaee, prior qui bella genusque 
Isacidum memori descripta volumine Mosis, 
lura patrum, legesque pias, ritusque sacrorum 
Aegypto in media Numidumque per oppida Graiis 
Evolvenda tuis graio sermone dedisti ? ' 

Salve dulce decus vatum, felicibus auspex 
Ingeniis ; tuque o caro coniuncta marito 
Arsinoe, quem fronte pari et cervicibus aequas. 
Regalem sacro praetexens tegmine vittam. 

Scripta silex vestras dicit cum nomine laudes. 


(1) Fontem prius ornabant secus Diocletiani Thermas : inde huc transla- 
ti iussu Oregorii XVI. Sculptura acgyptia vetustissima. 

Altera formoso tollens se corpore nympha, 

Vel minor Arsinoe vel flava comas Berenice 
Carmine Callimachi stellis illata serenis, 

Corte etiam clari Lagidarum sanguinis una est. 
His quondam signis virtus aegyptia magnos 
Coelo aequare duces aeterno suevit honore, 

Cum starent prima celebres ab origine Thebae 
Artibus antiquis, et cum pellaea iuventus • 

Fortis Alexandri cognomine conderet urbem, 

Et dites Asiae compleret Graecia portus. 

Sed me, ceu ver purpureum viridantibus herbis 
Eaptat apes, diversa locis simulacra morantur 
Carpentem summos leviter per singula florey' 

En ut luce nova fundit se largior aether!''^ 

En alia ut nebulis apparent signa remotis ! 

. Ne vero turba ingenti ne obsistite divi. 

Ille mihi dulces inspirat solus amores 
Egregium pario profert qui lumine vultum 
Antinous, Telamon qualis vel mascula Ledae 
Progenies forti nudabant brachia luctae. 

Illum etiam gelidi positum prope Tiburis umbras (i) 
Naiades Albuneae suspiravere sub antro, 
Nectebantque rosis, mollique aspergine lymphae 
Tingebant, puros squalor ne laederet artus. 

Nam quid ego memorem ut forma correptus amici 
Helius eximium iuvenem dum Caesar in omnes 
Heroum facies et centum numina vertit. 

Ritibus hunc etiam phariis templisque dicari 
lusserit, et Latio memphiten fingere Osirin ? 

(1) Conclave ubi servantur cadavera exsiccata. 

Utque inter lucos, Anio qua currit amoenus, 
Dilectam effigiem tectis incluserit aureis ? 
Semiferum circa vulgus mixtamque coronam 
Cernere erat, saevis metuendum cornibus Apin , 
Sphyngaque tergeminam, et nigranti corpore Nilum. 
Ipse, velut tremulos accendit Lucifer ignes. 

Vel matutinum stillant ubi lilia rorem, 

Alti9r Antinous coeli surgebat ad auras. 

Nunc quoque- romana melius tellure nitentem 
Maximus Ausonidum rector florentibus hortis 
Restituit, zephyrosque dedit, veteremque Canopum. 
Spargite, io, frondes, et opacam innectite myrtum 
Lactea colla super. Tu magnum robore vincis 
Alciden : te mollis amat Cytherea ; suumque 
Ipse tibi puer idalius concedit honorem. 

Quod superest, taciti ingrediar penetralia Ditis, 
Funereosque lares; quamquam nec nocte profunda 
Nec silvis nigroque lacu prohibemur Averni, 
Grata sed elysii circumstant otia ruris: 

Sunt tamen hic manes aeternoque obsita somno 
Corpora, sunt atra tecti ferrugine vultus. 

Et capitum squalens etiam nunc forma videtur. 
Cetera nosse vetat seclorum obscura vetustas. 
Fallor? an excitae stygiis de sedibus umbrae . 
Cum fremitu involitant? Quid me terretis inani 
Attonitum visu et gelida formidine mortis 
Regales animae ? Non haec mihi dira cupido 
Explorare oculis artus vel tangere dextra : 

Nec placidos unquam didici violare sepultos, 
Ossave in ignotis rimari antiqua cavernis. 

Numina casta sequor Musas, coetus que piorum 

Concelebro insignis phoebea tempora lauro. 
Quod si vestra nefas rupisse silentia cantu, 

Si tantum longae iuvat indulgere quieti, 
Discedam tectis, quo me veneranda Minervae 
Aegis et invicti defendat Apollinis arcus. 

REGIA LEONIS X. (o 

A RAPHAELE PICTA 


EPIGRAMMA 

I. 


Sparge rosis limen : divinae his aedibus umbrae 
Involitant, Raphael, lulius, atque Leo, 

Centum alii pariter coniuncti foedere amici, 

Flos italum, antiquis artibus egregii. 

Aspicis ? en Raphael : iucundum spirat odorem 
Lenis et ambrosiam ventilat aura comam. 
Pristinus huic amor est : opera immortalia, formas 
Quas didicit coelo, visere gestit adhuc. 


(1) Vulgo Conclavia Raphaelia Regia magnanimi Pontificia, et Picturae 
romauae. — Cui par est nibil et nihil secundum, — • 

PRAELIVM CONSTANTINI o) 7 


II. 

Quis fragor auditur pugnae ? Quae tela coruscant? 
Komana ad Tiberim certat utrinque acies. 

Consertos video pedites, et corpora equorum 
Saucia semianimis incubuisse viris. 

Irruit in medios vibranti cuspide Caesar, 

Quem sonipes cursu praepete sanguineas 

Huc illuc galeas inimicaque scuta refringens 
Victorem adversi portat in ora ducis. 

Perfide Maxenti rapida iam naufragus unda 
Prensa tenes frustra colla natantis equi, 

Piilmineum pavitans hostem, totoque micantes 
Aligeros coelo purpureamque Crucem. 

Ludimur ? Haec rerum facies expressa colore 
Emicat? An vere miles ad arma ruit? 

Nescio ; sed cupide collustrans singula, miror 
Quod nondum fugiat Caesaris hasta manu. 




(1) Praeclarum hoc opus lulH Romani cateraque arlis miracula ia hisce 
aedibus condita sublimiore carmine ac spiritu Virgiliano describenda essent 
Sed non ausim nisi modeste me inserere concilio tot animarum doctrina prin- 
cipum, quae Leonis aulam circum.s(aut Summa rerum capita perstringam^ 
Constanti: I praelium, scholam Atheniensem Heliodorum, Disputationem fiu- 
charisticam, ubi cum theologis Dantes. 

MVSIVUM VETVS 

LEONIS X. REGIAM 


A COLLE LATERANO TRANSLATVM 

MVNIFICENTIA 

PII IX. 


III. 

• 

Ne te fervida distrahat voluptas 
Visendi cupidum. Tenere gressus 
Parumper moneo. luvat lapillis 
Instratum variis solum tueri; 
luvat flexilis ordines acanthi, 
Nymphas purpureo colore pictas, 
Maeandri et faciles obire ludos. 
Opus pulvere squalidum vetusto 
Nonus restituit Pius, deditque 
Hic in divite regia Leonis 
Pulcras inter imagines beata 
Solis luce frui, decenter aptans. 
Fulvo gemma velut ligatur auro. 
At tu, si sapis, aestimes utrumque, 
Laborem artifieis, Piique munus: 
Dein quo te rapit impetus volabis. 


/ 

V SCHOLA ATHENIENSIS 


IV. 


Quales puniceis ubi florent arva rosetis 
Hyblaeum gaudent carpere jiectar apes, 

Attica non alio pubes praegestit amore 
Noscere doctrinae germina palladiae. 

Socratis hic facilem sermonibus applicat aurem, 
Hunc rapit inscriptis circinus in tabulis, 
Arduaque invitant secreta Matheseos ; illum 
Delectat blando Teius ore senex. 

Pectora plebeio cinguntur stoica panno. 

Et cynici nudo procubuere solo. . 

Altius heroes fulgent, quos nobile silvis 
Exercet studium docte Academe tuis. 

Non tamen die Plato est, quem cernis fronte severa 
Prostantem graiis imperitare sophis ; 

At missum Coelo fulmen, venerabile cunctis 
Oraclum Europae gentibus atque Asiae, 

Paulus at est: solem portans per achaidas urbes 
Dissipat ignotum quae tegit umbra Deum. 


HELIODORVS 

TEMPLO DEPVLSV8 


V. 


Ecce volat divinus eques : tu barbare praedam 
Eedde ; procul sancto limine carpe fugam. 
Dic regi, qui te scelera haec admittere iussit : 
Est Deus, est vindex ; laedere templa cave. 


1 » 

DANTES ALIGHERIVS 


INTER THEOLOGOS 


VI. 


Civis e"o sum Roma tuus. Miraris in aula 
Magnanimi Dantom cernere Pontificis ? 

Non hic vulp^is iners, non atro sordida limo 
Pectora, sed procerum docta corona sedet. 
Salveto illustres animae, sanctissima templi 
Lumina carminibus concelebrata meis ! 

Vos e^o stellanti meditans affabar Olympo ; 

Vos mihi nunc comites vita secunda dedit : 
Et merito ; nam quae vestris sapientia chartis 
Fronte micans rigida diva severa tonat. 
Floribus haec italis varios induta colores 
Facta mihi est patriae rara magistra lyrae ; 
Virtutemque docens cantu, qua vividus ardor 
Ire iubet, mecum per tria regna volat. 

TORQVATI TASSI 

IN CLITO VATICANO 


VII. 


Arripe vicini meciim fasHgia collis. 

Torquati cineres angulus ille tegit. 

Da lacrymas vati; tumulum nec despice: vincit 
Exiguus regum magna sepulcra lapis (i) 


(t) In parro Iaptd« clarior imago a‘*romnarnni nostri ratis apparat qnarn 
in proximo mormmrnto r<»rrns rxlrurto aer#» ptiMico ifalonim. 

QVERCVS EIVSDEM TORQVATI (d 


CARMEN 


Quis te sacra ilex memorantem prisca Quiritum 
Secula, quis longae deiecit honore senectae, 
Pulvereoque solo truncum damnavit inertem? 
Nuper ab aerio surgentem culmine montis 
ijutea pingebat radiis aurora, Icvesque 
Cum zephyris imbres et mollia nira fovebant. 

Tu Vaticanis nidum praebere columbis 
Sueta prius dulcemque choris iuvenilibus umbram, 
Nunc despecta iaces, immani pondere terram 
Amplexa, et vasta ramorum squalida sylva. 

Luget nudus apex, moestae fugere volucres. 

Flent quoque subiectis Tiberinae Naiades undis. 
Certe aliquid laevum Romae portendere visa es, 
Armaque, funestamque luem, propiusque ruinae 


(1) Hoc nomina appellata e^l quod Torquatum paulo ante oUtum in divi 
Oiiuliprii coenobium secedens sub ea consederit. Vi turbinis cecidit menae 
sepiembri an. MDCCCXEIl. 

Imperium, et fractos damna inter mutua cives. 
Nox illunis erat, pennisque humentibus auster 
Volvebat densos tyrrheno ex aequore nimbos. 
Cum me nec solita vigilem dulcedine Musae 
Lactarent, nec blanda quies, sed tectus amico 
Limine, quo pario de marmore spirat Apollo , 
Mugitus venti tremerem, saevaeque fragorem 
Grandinis, et crebro labentem fulguris ignem. 
Horrebant simulacra deum nunc abdita nigris 
In nebulis, nunc flammato rutilantia vultu ; 
Perque cavas aedes misceri murmur et altos 
Audieram gemitus, vocemque ululare profundis 
Porticibus ; ‘laure ta sacro circumsita luco 
Funereum dira sub tempestate sonabant. 

Vix primum rubuit depulsis imbribus aether. 
Ausus mane novo spoliatos visere campos 
Te procul abrupto delapsam ex aggere, late 
Saxorum cumulo radicibus incumbentem 
Aspexi, laceroque sedens in cortice fusis 
Haerebam lacrymis, uda ceu plorat in alga 
Fluctibus hibernis demersam nauta carinam : 

Cum iuvenis dulci frontem mihi perculit aura 
Caeruleis fulgens oculis : viridissima pulcro 
Serta inerant capiti, atque acies divina micabat 
Ingenii ; volucremque pedem qua ferret, obortae 
Florebant violae. Paulum suspensus in ipsa 
Strage tui, gelidoque locos horrore sepultos 
Circumiens tremulas decussit vertice frondes. 

Ast ego iucundae rapiebar imaginis ore ; 
Incertusque animi divum sectarer an umbram, 
Tu-ne sacer Torquate venis ? tu-ne optime vatum, 
Clamabam, cineres et limina nota revisis, 

Exuviasque tuas ? Nec te secura piorum 
Gaudia, nec carpunt humani oblivia luctus ? 

Restitit, et blandis adspirans flebile dictis. 

Noscis, ait, noscis quanto dilectus amore 
Hic mihi mons olim,quantum haec foret hospita quercus. 
Eridanum fugiens, passus crudelia vincla 
Carceris immeriti, silvarum per iuga praeceps 
lam deflorentes annos et amara potentum 
Praemia, regales fastus longumque fremebam 
Servitium indignans ; nec libertate recepta. 

Aethere nec puro laetabar, Mantua donec 
Acciperet fessum gremio. Lustrare iuvabat 
Virgilii natale solum, gratissima Minet 
Flumina, et Aonidum myrteta sonantia cantus. 

Cura sed infelix tristem per inania mentem 
Sonrnia raptabat furiis ; iamque ire sub Alpes 
Impulerat, iam strata gelu castella videre 
Allobrogum, et canas mixta inter nubila rupes; 
Hinc Apennini transvectum saxa relabi 
Ad mare Parthenopes desertaque busta parentum, 
Atque exoptatae vultu pendere sororis. 

Cara soror ! tegeres miseri tu lumina fratris ; 

Tu caput extincti lacrymis complexa rigares. 
Cynthius haec inter Capitolia ad alta vocabat (i) 
Pollicitus celebris decus immortale coronae. 

Arma pii celebrata ducis, Solymeque tyranno 
Libera visa mihi tantas adseribere laudes. 

Aeger eram, cum marmorea Clementis ab aula (*) 
Grandia mirabar frondoso haec robora trunco 


(1) P. Cardinalis Cynthius Aldobrandinus. 

(2) Clementis VIII. Pont. Max. 

Pandere se contra Tiberim : placuere beati 
Otia tuta loci, collesque et lucidus aer. 

Ut veni, ut facies antiquae apparuit urbis 
Desuper, et moles vidi squalere superbas, 

Hinc disiecta Foro ruptis delubra columnis, 
Caesareaque domo nigras crevisse cupressus, 

Inde novum tolli radianti culmine templum, U) 
Mortalis fluxit nubes; coelestibus alis 
Ipse etiam tollebar humo ; remmque fugaces 
Cernebam formas simulacraque turbida vitae 
Sub pedibus fugere, et densa caligine mergi : 
Non aliter quam si celsa de rupe viator 
Prospectet ventosam hiemem, strepere omnia saevo 
Turbine, perque imas volitantia fulmina valles, 
At silvam supra coelumque silescere et auras. 
Ante tamen quam membra sopor lethalis haberet. 
Ille idem fulgens ostro sanctissimus heros, 
Cynthius ille aderat, magno coeunte senatu 
Romulidum, lauros promissaque munera portans. 
Aspice (et haec dicens placidum subrisit) amici 
Serta mei, non ignotis abiecta sepulcris. 

Non corrupta situ aut virides oblita colores : 
Scilicet aurato cingit quae sidere crinem 
Musa, mihi quondam divini carminis auspex. 
Aeternum frondere iubet. Felicior arbos - 
Haec quoque apud memores vixisset sera nepotes : 
Procubuit dirae vobis heu nuncia sortis ! 

Extulit hic sese templi ad fastigia vates 
Ardua, purpureoque volans cum sole refulsit. 


(1) Petri. Altera pars coUU Urbem proepecUit, altera culmen vaticanum. 


JiiaitIziJd by Googie 



136 

At tibi, sparsa licet tellure miserrima quercus 
Fortia demittas indignae brachia morti, 

Nec furor insultet boreae, nec avara bipennis 
Diripiat, saevo laniatum vulnere corpus. 

Grermen adhuc superet matris de stirpe, virenti (i) 
Quod nemore et campos et amoenum flumen inumbret. 
Nos quae fata manent humili cervice feremus. 
Omnia dura pati iampridem assuevimus ; omnes 
Nitimur in fluctus. Iampridem sontibus instat 
Poena vigil, longumque tonans horrenda minatur : 
Immemor at scelerum torpet gens impia somno , 
Nec coeli flammam repetitave murmura curat. 


(1) Non fallax angur haec cecini ; siquidem e veteri cortice nova arbor tam 
late succrevit ut vere dici possit aemula matris. 


INSCRIPTIONES 

GABRIELIS LAVREANII 

DEDICATIO LIBRI 


Ea mihi consuetudo tecum erat praeceptor 
atque amice suavissime, cum adhuc praesentia ac 
familiaritate tua fruerer , ut quidquid ex latina 
poesi decerperem, iudicii tui auctoritate probatum 
vellem ; te imice observarem ; tibi optimarum in- 
stitutionum, quibus me Catulli Virgiliique elegan- 
tiis ab adolescentia imbueras, peculiari studio atque 
officiis omnibus publice gratiam rependerem. Nunc 
vero sinas, obsecro, memoriae tuae flores hosce 
Vaticanos dedicem , postquam cum ingenti animi 
mei dolore, cum tanta latinae linguae iactura mor- 
talium infortuniis ereptus ad superos evolasti. Si 
deterrima hac aetate vigeret ille amor, illa aesti- 
matio tui , quae praemia ob singularem innocen- 
tiam, ob eximiam ingenii venustatem fore immor- 
talia tibi, vel saltem diuturna speraveram, minus 
certe dolerem videns imaginem Laureanii mei ca- 


(1) Bibliothecae Vaticanae Praefectos latini stili venustate floruit Vir 
egregius, utinani felicior I 

rissiinam apud praesentes coli , laudari egregia 
scripta, versari iuvenum manibus exemplaria, qui- 
bus in veterum gustu servando contra recentium 
librorum venena uterentur. Verum, sive fortunae 
ludus, sive humanae indolis error sit, plerumque 
excellentes viros oblivioni tradimus. Ubi puleher- 
rimae orationes tuae ? Ubi versus Catulliano ne- 
ctare illiti? Ubi varia inscriptionum supellex ur- 
bano decori comparata ? Pauci labores tuos, veluti 
sparsas naufragio merces, colligunt, pauci in de- 
liciis habent. Dignus inter praecipuos latinitatis 
iudices qui fere secundus a Cunichio (») nostro esses, 
ingrato silentio premeris. Hanc tu quidem dulcis 
anima superbiam rides; atque ab ipso sempiternae 
beatitatis fonte delicias omnes in literis hic diu 
quaesitas large hauris. At mihi necessitudine con- 
siliisque tuis destituto in dies augetur moeror, nec 
suppetit quod cupio vehementer, pene obliteratum 
et corruptum romanae linguae candorem a mendaci 
stilo vindicare. Utinam haec loquendi seribendique 
barbaries quam longissime exularet! Sed ea in 
visceribus est. Antiquae disciplinae vix primore 
labro delibantur. Ingenium irretire his laqueis 
absurdum videtur. 

lubet me tua modestia supervacuis huiusmodi 
querimoniis temperare , deque ipso libello meo 
cogitare severius, quem ingenuae linguae cultores 
{vigent enim licet rari florentque) pariun fortasse 


(2) Rnimundtis CunichiuA optimus omnium rocentionim nitore latino exsnl- 
luit; Iliadem ac Theocriti idyllia versibus reddidit ita eleganter ut nil supra. 
Floruit cum Zamagiia. 

politum dicent. Sed tibi magistro indulgenti meique 
amantissimo non adeo esse iniucundum puto ple- 
raque me argumenta poeseos ex vaticanis aedibus 
collegisse, ubi simul coniunctissime versabamur, 
ubi in Pontificalis Bibliothecae thesauris placide 
senescebas. Quocirca parvum hoc munus libens 
accipe: mihi liberisque meis doctrinae, probitatis, 
virtutum omnium exemplar esto. Vive inter inno- 
centes felix! 


Digitized by Google 



142 


CIVES 

GABEIELl . LAVBEANIO 
V . C . MONVMENTVM . PONITE 
RABVS . TERENTIANAE . LATINITATIS . CVLTOK 
AMABILI.. INGENIO . ET . MODESTIA 
VIXIT . AVREVS 

AETATE . IN . FERRVM . PBOLABENTE 


ALTA . PETANT . AQVILAE . GAVDENS . FLOKENTIBVS . HORTIS 
DVLCE . SVSVRRAT . APIS . DVLCIA . MELLA . LEGIT 


0) Ibi. 

A ^ si (1) 

DILECTE . AMICE 
FELIX . VISCONTl 
OCVLIS . MISERRIME , CAPTVS 
INTEGRIS . ANNIS 
FLEBAS . PERDITAM . GLORIAM 
ET . LABORES . IRRITOS . FORI 
SOLVTIS . TENEBRIS 
VIGILA . IN . DEO 

SAPIENTIAE . IMMORTALIS . COMPOS 


0) Ibi. 

lOANNI PACINIO 

TITVLVS 


lOANNES . PACINIVS . CATANENSIS . NOBILEM . INGENH 
FLAMMAM . SICVLA . TELLVEE . INDITAM . PBIMORIBVS 
ANNIS . AD . MVSICEN . CONTVLIT . EIVSQVE . MAGISTERIO 
TAM . FELICITER . EXCELLVIT . YT . CLARIS . OPERIBVS . IN 
SCENAM . EDITIS . INTER . QVAE . SAPPHO . PVLCHERRIMA 
FLORET. COPLV.VENYSTATE. ROBORE .MODORVM. SCRIPTOR 
EGREGIVS . OMNIBVS . ITjALORVM . SENTENTHS . HABERETVR 
PRAETER . LAVDES . ARTIS . GRATIAM . EI . CONCILUBANT 
ANIMI . CANDOR. MORVM.SVAVITAS. RELIGIO . MODESTU 
AMICITIA . NON . SENECTVS . NON . ADVERSA . VALETVDO 
MENTEM . ALACREM . DEIECERE . LABORIBVS . VLTIMVM 
CHRISTIANI . CYCNI . MELOS . ROMAE . SERVATVM . HOC 
PRAEMIVM . VIRTVTIS . MERITVS . EST . QVI . MAGNANIMAM 
LIBERTATEM . FIDEMQ\T; . PONTIFICI . MYX . INCOEEVPTAM 
PROFITEBATVR . VT . SACRIS. SOLEMNIBVS . PETRI.ET.PAVLI 
IN . LVCE . AVLAE . CMHTOLINAE . CANTICVM . INTEXERET 
SALVTATVM . PLAVSV . ROMiVNO . PAVCIS . POST . DIEBVS 
APVD . THVSCOS . QVO . SE . CVM . FAMILIA . RECEPERAT 
QVIEVIT . IN , PACE . CHRISTI . VU . ID . DECEMBRES 
AN . MDCCCLXVII . AET . SVAE . LXXn 
ITALI . QVIBVS . PATEIVS . HONOR . CORDI . EST . DIGNVM 
CIVEM . PERENNI . MONVMENTO . CONDECORENT 

A ^ il (*) 

lOSEPHVS . VANNVTELLIVS 
SAPIENTVM . AMICVS . ET . FAVTOR 
DOCTRINAE . FORENSI . LITERARVM . ELEGANTIAS 
GRAECA . ET . LATINA . STVDIA . CONIVNXIT 
THESA\TtOS . OMNIGENAE . ANTIQVITATIS 
PRAECIPV\AI . INGENII . ET . ANIMI . SVI . EXEMPLAR 
FAMILIAE . RELIQVIT 
GENVTLVNVM . IN . LATIO 
NATALE . OPPIDVM . BENEFACTIS . ORNAVIT 
YIXIT . AN . LXXIV. 

AMORIS . PElfPETVI . MONVMENTVM 
CINERI . OPTIMI . PATRIS 
DILECTAE . MATRI . SVPERSTITI 
SCVLPTIS . IMAGINlliVS . ET . MEMORIA . VIRTVTVM 
FILII . MOERENTES . POSVERE 


(l) Iu templo SS. App. 

10 

A Q (1) 

CLARA . GIROMETTI . F . VANKVTELLIA 
MATERFAMILIAS . MGIL . PLV 
EXCVLTA . ARTIBVS . OPTIMIS 
MVSICE . ET . PICTVRA . TEXTILI . EXCELLMT 
SEDVLA . IN . EGENIS . IVVANDIS 
ANIMO . CONTRA . ADVERSAM . VALETVDINEM . INVICTO 
PRAEMTV^M . VIRTVTIS . ALTE . SVSPEXIT . IN DEO 
QYIEMT . AN . AET . S . LX . PRID . ID . AVG . MDCCCLXVn 


(1) Ibi. 

A ^ 0 (i) 

THOMAE . MASSIO 
TATlfl . IN . FILUS . EDVCANDIS 
GHAYI . HONESTO 

FIDE . CONSTANTI . ERGA . SEX . PONTIFICES . MAXIMOS 

FRANCTSCVS . F. 

DISCIPLINAE . SEVERAE . MEMOR 
GRATO . ANIMO . POSVIT 


(1) In Agro Vfrano. 

A 2u) 

q\0 . TE . LOCO . INVENIAM . DVLCIS . MATEK 
PER . IIAEC . SEPVLCRA . INCEUTVS . HAEREO 
TITVLVS . EGREGIAE . VIRTVTI . DEFVIT 
ABSENTE . FILIO 
PROFER . CARAM . IMAGINEM 
FRANCISCO . TVO 
ET . NEPOTIBVS . MASSKS 
QVI . TE . SALVTANT 


AVE . FILI 

HOC . IN . CESPITE . DORMIO 
NON . INDIGA . MONVMENTI ‘ 
PHAEMIVM . CHRISTVS 


(1) In Agro Verano. 

VIVE IN 'kw 

ANNA . SIMEONIA 
FORTIS . AD . AEKVMNAS . MVLIER 
DVO . TIBI . Fitll . VIDVITATEM . SOLABAMVK 
PRIOR . SACERDOS . OBITV . IMMATVRO . DECESSIT 
ME . REBELLES . PONTIFIC.VLI . REGNO 
CARCERI . DAMNAVERE . OB . FIDEM 
TV . PATIENS . DOMESTICI . LVCTVS 
IN . EXTREMA . SENECTVTE 
PLACIDA . MORTE . QVIEYISTI 
ANNVM . AGENS . LXXX 
MEMOR . SIS . INTER . COELITES 
PII . SIMEONII . FILII . PEREGRINI 


(1) CeDtnmeellit. 

A ± Qo) 

ROSA . RAMAEINIA 
VIRGO . INNOCENTIAE . FORMAE 
AMORIS . IN . SVOS . RARVM . EXEMPLAR 
HORATIO . FRATRI . DVLCISSIMO . IVNCTA . QVIESCIT 
FLEVIT . EIVS . OBITVM . VIGINTI MENSES 
DOLORIS . ACE^CBITATE CONFECTA 
PRID . NON . AVG . A . MDCCCLVII . AET . S . XXX 
DILECTAM . ANIMAM . IN . DEO . REVISIT 
OPTIMA . FILIA 

PARENTES . MISERI . ET . DESERTA . DOMVS 
LANGVENT . NVNC . DESIDERIO . TVI 


4I) In Agro Vereno. 

+. 

ALOISIA. . KIBELA 
SVB . CKVCE . QVIESCIS 
PVEB . TVVS . LVGENS 
COROLLAM . IMPOSVIT 
MATRI . PRAEREPTAE . AETATVLAE . SVAE 


(1) Io •fpolerU t«utonici< prope lemplam Vaticanom. 

A ^ a 

HEIC . DEPOSITVS . EST . IN . PACE 
LUCAS . PAIELLA 

VIR . SINGVLAKI . INTEGRITATE . RELIGIONE 
PVBLICA . LAVDE . VIRTVTVM 
PATERFAMILIAS . DILIGENS . CARVS . SVIS 
IN . RATIONIBVS . MVNICIPII . GERENDIS 
SENATVI , POPVLOQVE . ROMANO 
DlVTVRNAM . OPERAM . CVM . FIDE . PRAESTITIT 
On . HAEC . MERITA 

VNIVERSVS . ORDO . MAOISTRATVS . CAPITOLINI 
Cm . EGREGIO . MEMORIAM . PONI . IVSSIT 
OVIEVIT . IN . CHRISTO 

PRII) . II) . FERR . A . MDCCCLXIX . AET . S . LXVI 
AVE . ANIMA . RARI . EXEMPLI 

LEOPOLDE . FLOSCVLE . NOSTER 
E . CVNIS . PRAEVOLASTI . AD . INNOCENTES . DEI 
RAPTVS . DELICUS . PARENTVM 
ACHILLIS . ET . MARIAE . PAIELLAE 
OPPIDO . HORT.VNO 
FRANCISCVS . MASSIVS 
AVVS . TVVS . ABSENS 
HANC . TIBI . MEMORIOLAM . SCRIPSI 


(l) Hurtani. 

A ^ a 0) 

SIMON . FKANCHETTIVS 
NEGOTIATOR . INDVSTRIVS . INTEGER 
STVDIO . REI . FRVMENTARIAE 
NAVITER . PARTAS . OPES 
TEMPERANTIA . LABORE . AVXIT 
CONCORDIA . DOMESTICA . FELIX 
HEIC . DEPOSITVS . EST . IU . ID . FEB . AN . MDCCCLVU 
AET . SVAE . LXV 
CAIETANVS . FILIVS 
OPTIMO . PATRI . MONVMENTVM 


(I) Io iepulcria S. Spirilu* io Saxia. 

A a 0) 

QVI . LEGIS . PIA . PRECE . ME . IVVA 
CAIETANVS . ALTERIVS 
PATERFAMILIAS . LOCO . HVMILI . FVI 
MODICIS . NEGOinS 

VXOREM . CARISSIMAM . CVM . TREBVS . FILIIS 
D5TEGRE . ET . PVDICE . SYSTINYI 
AD . ANNVM . AET . MEAE . LXXIV 
QVI . MIHI . LABORIS . HVMANI . FINIS 
DOMESTICVS . AMOR 

HOC . ME . LAPIDE . TIBI . NOTVM . FECIT 
VT . DICAS 

. REQVIESCE . IN . CHRISTO . 


(1) In Agro Verano. 

(•) HEIC lACENT SIMVL COMPOSITI 
IN PACE 

lOSEPHVS TONTINIVS ET RAPHAEL FILIVS 


PATER . PICENTINVS . SINGVLARI . MORVM . INTEGRITATE 
RELIGIONIS . CVLTV . AB . ADOLESCENTIA . FLORVIT . MAVRO 
CAPPELL A RIO . PRIMVM . ABBATI . ORDINIS . CAMALDVLENSIVM 
DEINDE . S . E . R . PATRI . CARDINALI . SVMMA . FIDE 
FAMVLATVS . EST . EIDEM . GREGORIO . XYI . P . M . AB 
INTERIORE . CVBICVLO . ADMINISTER . SEXDECIM . ANNOS 
OPERAM . PRAESTITIT . NAYVS . INNOCENS . PIO . IX . P . M 
PROBANTE . YETYS . IN . AYLA . OFFICIYM . RETINYIT ’ 
ASIATICA . LYE . CORREPTUS . PLACIDE . DECESSIT . YTI 
PIE . YIXERAT . VI . KAL . SEPT . AN . MDCCCLIV 


FILIVS . EXIMIAE . SPEI . IVVENIS . BONIS . ARTIBVS 
DILIGENTER .* INSTITVTYS . DIE . SEPTIMO . POSTQVAM 
DEFLEVERAT . PATREM . SORTE . PARI . C\:M . EO . QVIEVIT 


CONIVX . OPTIME . TVQVE . DYLCIS . FILI . VIDVAE . MATRI 
SOLATIVM . BREVE . VOS . HENRICA . INFELIX . IN . HOC 
MONVMENTO . CONIVNXI . HEIC . CITO . DORMIAM . CVM . MEIS 


(1) In templo S. Mariae Gratiarum. 

SPES MEA :^(i) 

IIEIC . IN . PACK . DORMIO 
CAKLESTTNA . VALLETTIA . ROMANA . VlliOO 
TVVM . EST . ALOLSI . GONZAGA 
SI . FLORVI . PIETATE . ET . MORIBVS . INTEGRIS 
TE . PRAECIPITM . DILEXI . ET . COLVT . FIDA . CLIENS 
SOD.VLITIO.QVOD . HAEC . ROCIU. AEDES . TIBI. SACRVM. HABET 
ITiEQVENS . OPERAM . DEDI 

NVNC.BEATA.IPSO.IN.SACELLO.TVO.VBI.FVNDEBAM. PRECES 
INTER . LILIA . CONDOR 
HOC . ME . PRAEMIO . HONESTAVIT 
SACERDOS. IO . BAPTISTA. VALLETTIVS. PATRVVS. CARISSIMIS 
\TXI . AN . XVUI . DECESSI . V . ID. MAI . A . MDCCCLXI 


(1) In templo S. RochL 

DONVM 


VINCENTIO . TIZZANIO , ItOMANO 
SACBI . ORDINIS . CANN . LATERANENSIVM 
QVEM . SINGVLARIS . INGENII . VIGOR . IN . AETATIS . FLORE 
MONI^MENTIS . CHRISTIANAE . HISTORIAE . EXPLANANDIS 
LYCEI . MAGNI . DOCTORIBVS . ADSCRIPSIT 
RELIGIO . PRVDENTIA . INTEGRITAS 
AD . INTERAMNENSEM . PONTinCATVM . EVEXERE 
AVDITORES . EIVS . AMANTISSIMI 
VT . LEVIOR . FIAT . REPENTINI . DISCESSVS . ACERBITAS 
COMPERTVMQVE . OMNES . ILVBEANT 
QVANT.VM . ILLE . BENEVOLENTIAM . ET . ADMIRATIONEM . SVI 
QVADRIENNIO . EXCITAVERIT 
SIVE . OB . EXQVISITAE . ERVDITIONIS . COPIAM 
JIENTIS . ACIEM . PERSPICVITATEM ELOQVIl 
SIVE . OB . FACILEM . INDOLEM 
OMNIVM . APTAM . INGENIIS 
FAVSTO . DIE 

QVO . PONTIFEX . INTERAMNATTVM . CREATVR 
CONIVNCTISSIMA . VOLVNTATE . GRATVLANTES 
CRVCEM . AVREAM . GEMMIS . INSIGNEM 
OB . MERITA . DEDICANT 
ID . MAI . A . MDCCCXLIII ‘ 

CTM CORPOBB COSDITVM 


I\COBVS . ALOISIVS . MAKIA . BKIGNOLE . S . E . R . PATER 
CARDINALIS . TIT . S . CAECILIAE . PRINCIPI . LOCO . GENVAE 
NATVS . POSTREMI . EIVS . REIP . DVCIS . NEPOS . FAMILIAE 
NOBILITATEM . SVMMIS . HONORIBVS . CVMVLAVIT . INEVNTE 
AETATE. A. LEONE. XII. P.M. ANTISTES . CREATVS. POST.ILLIVS 
OBITVM.LEGATI.VICE.FERR.VRIAM.MODERATVS. EST. PIO. VIII 
PONTIFICATVM . ADEPTO . SEDIS . APOSTOLICAE . NVNTIVS 
FLORENTIAM . MISSVS . DEINDE . BONONIAM . CVM . CETERIS 
AEMILIAE . PROVINCIIS . EXTRAORDINARIA . PROCVRATIONE 
REGENTEM . DIFFICILLIMO . TEMPORE . GREGORIVS. XVI. OB 
NEGOTIA . BENE . GESTA . IN . VRBEM . REVOCAT . PVBBLICO 
AERARIO . PRAEFICIT . IN . PP. CARDINALIVM . COLLEGIV.M 
COOPTAT . PLVRA . ILLI . HONESTISSIMA . MVNIA . DELATA 
IN . Q\HBVS . MAXIMA . SOLLERTIA . ATQVE . INTEGRITATE 
EST . VSVS .PRAEFECTVRA . SAC . CONGREGATIONIS . LIBRIS 
HAERETICAE . NEQVITIAE . DAMNANDIS . CONGR . PVBLICIS 
RATIONIBVS . EXPENDENDIS . LARGITIONES . BENEFICENTIAE 
CVRA . PIAE . DOMVS . ORPHANORVM . PVERI . AVDITV . AC 
LINGVA . CAPTI . BONIS . ARTIBVS . INSTITVENDI . VITERBILS 


Digilized by Google 


160 

ET . BOMAE . APVD . THERMAS . DIOCLETIANEAS . PVLSIS 
PEBDVELLIBVS. SACRO . IMPERIO . RESTITVTO . PIVS . IX . PONT 
MAX . PVBLICI . AEBARU . DIEFICITiTAITBVS . TOLLENDIS 
SAPIENTVTi .-VIROKUM . CONSILIO . PRAESIDEM . CREAT . RE 
FELICITER . INCHOATA . DIVTVRNIS, LABORIBVS . EXANTLATIS 
SVBITO . MOlilTVR. CONTRA . SPEM. OPTIMORVM.CIVIVM.FVIT 
INNOCENTIA . AC . PIETATE . SINGVLABI . INGENHO . ALACRI 
LIBER^VLITATE . SVMMA . IN . PAITERES . VIRTVTITi . 0MN1\TH 
NOBILE . EXEMPLAR . DECESSIT . ROMAE . 'AN . MDCCCLUI 
AET . S . LVn . 

ELOGIVM 

# 

lACOBI IVSTINIANII S. E. R. P. CARD. 

CVM CORPORE CONDITVM 


UCOBVS.IVSTINUNIVS.S.ECCL.ROM. P. CARDINALIS .PATRICU 
STIRPE . GENVENSIS . ORTV . ROMANVS . IN . COLLEGIO 
ALVMNORUM . CHRISTIANO . NOMINI . PROPAGANDO 
BEVERIORIBVS . DISCIPLINIS . SVMMjS. . INGENU . LAVDE 
PERCEPTIS . A . PIO . SEXTO . PONTIFICE . MAX . INTER 
ANTISTITES . ADLECTVS. RAVENNAM . PROLEGATVS .PERVSIAM . 
PRAETOR . MISSVS . GALLIS . ITALUM . OCCVPANTIBVS . EX 
VTRAQUE . PROVINCIA . DISCESSIT . ROMAE . CAPTIWS 
ADSERVATVS . EST . DONEC . SVBLATO . EXTERNI . IMPERH 
TERRORE . CONSILIO . REBVS . ADMINISTRANDIS . DELECTO 
PRAEFVIT . QWM . RES . ROMANA . NONDVM . INTEGRA . STARET 
DEIECTVS . PVBLICIS . NEQOTUS . PEREGRINANDO . ST VDUSQVE 
INDVLGENDO.SAPIENTER.ADVERSA.TOLERAVIT.OB.FAVSTVM 
FELICEMQVE . PH . SEPTIMI . REDIT VM . AD . PRISTINA . M VNU 
BEVOCATVS . PRAEFECTVS . VRBIS . CRE ATVR . GALLICI . MOTVS 
FORMIDINE . ITERVM . INIECTA . PONTIFICIS . ABEVNTIS . IVSSV 
PERSTAT . IN . PRAEFECT VRA , PACE . COMPOSITA . RESTITVTIS 
PROVINCnS . BONONUE . REGENDAE . DELEGATVR . DEINDE 
AVCTVS . SACERDOTn . ATQVE . EPISCOPATVS . DIGNITATE 

11 

ABCHIEPISCOPVS . TYRI . SEDIS . APOSTOLICAE . LEGATVS 

inTTITVR . IN . HISPANIAM . QVO . MVNERE . FVNGENS . DVM 

PONTIFICIS . AVCTORITATEM . EGREGIE . TVETVR . CONTRA 

HISPANI . REBELLANT . MATRITO . PVLSVS . BVRD1GAI.AM . SE 

RECIPIT . INDE . IN . HISPANIAM . REVERSVS.REGI. LIBERTATEM 

ADEPTO . GRATVL ATVM . OCCVRRIT.CRVCEM . INSIGNE . CAROLI 

in . DONO . ACCIPIT .. OB , MERITA . AEDITVVS . ECCLESIAE 

VALENTINAE . HONORIS . CAVSA . DICITVR . LEONIS . DECIMI 

'8ECVNDI.PONT . MAX.NVTV.FOROCORNELIENSIS.EPISCOPVS 
1 

DEHINC . CARDINALIS . CREATVS . TIT . SS . MARCELLINI . ET 
PETRI . AB . HISPANIA . RED\T . FORVM CORNELII . PETIT 
POST . ILLIVS . OBITVM . COLLEGIO . PATRVM . CARDINALIVM 
ROMAE . IN . CONCLAVE . COACTO . SVFFRAGIIS . FERENDIS 

w 

ADEST . PIO . OCTAVO . SVMMO .* PONTIFICE .* RENVNCIATO 
SVAE . DIOECESIS . CVRAM . GERIT . GREGORIVS . DECIMVS 
SEXTVS . SAPIENTIVM . VIRORVM . PROVIDENTISSIMVS,. IVDEX 
IN . MAGNIS . NEGOTUS . EO :FELICITER . VSVS.EST . ALBANENSI 
EPISCOPO . S . ECCL . ROM . CAMERARIO . PRAEFECTO . LIBRIS 
NOTANDIS. VATICANAE.BASILICAE.ARCHIPRESBYTER0.S\TOI0 
.SCRINIARIO . A . LIBELLIS . DOCTRINA . FLORMT . ROMANAE 
ANTIQVITATIS . MONVMENTA.SPLENDORE. AVGENDA.CVRAVIT ' 
EXIMIA. IN . DEVM. PIETATE . MORIBVS.SVAVISSIMIS.VIRTVTE 
HONORVM . FASTIGU . MERITVS . OBHT . IN . . SEX. KAL.MAR, 

AN . D . MILLESIMO . OCTINGENTESIMO . QVADRAGESIMO 
TERTIO . AETATIS . SVAE . 8EPTVAGES1MO . TERTIO 

PIO . IX . PONT . MAX . 

<jyO . DIB . PATEFACTA . AD . MARE . TYEEHENVM . VIA . FEBEE A 
PISCES . SVNT . ILLI . PVBLICO . MVNEBS 
CENTVMCELLIS . DELATI 


Maxime Piscator Cui Retia Credita Petri 
Cymbaque Tartareis Nunquam Demersa Procellis 
Has Tibi Primitias Offert Via Ferrea Piscem 
Aequore Tirrlieno Captum Dum Surgit Ab Vndis 
Virginis Alma Dies Stygium Quae Conterit Anguem 
Accipe Sit Piscis Praedae Maioris Imago 
Namque Per Ausonios Celeri lam Tramite Campos 
Vndique Transvectae Romana Ad Moenia Gentes 
Largius Advenient. Tu Retia Mistica Tendes 
Annaque Perfringens Caedem Quae Saeva Minantur 
Divinum Tolles Optatae Pacis Olivum 

PIO . IX . P . M. 

SOLIS . ECLIPSIS 
IIV . KAL . AVG . A . MDCCCLX. 


Sol Pallet Densaque Caput Sub Nube Kecondit 
Terror Habet Gentes Moestis Animalia Campis 
Irrequieta Fremunt. Brevis Effugit Hora. Nigrantem 
En Sol Paullatim Formosior Excutit Vmbram 
Laetitia Splendore Novo Perfunditur Orbis 
Haec Est Vera Pii Tenebras Vincentis Imago 

PIVS . IX . PONT . MAX. 

LEONIANI . ATHENAEI . MAJESTATEM 
TEMPLO . INSTAVKATO 
AVCTIS . MVSEIS 

POETICIBVS . MAEMOBEO . PAVIMENTO . DECOEATIS 
SCALIS . IN . SPLENDIDIOREM . FORMAM . EXTRVCTI3 
SAPIENTER . AB . INIVRLA . TEMPORVM . VINDICAVIT 
CVRANTIBV3.VINC.SANTVCCIO.LOD.DE.ALTERnS.S.E.E.rr.CARD. 
AN . D . MDCCCLIX . 8 . P . Xm. 

PIVS . IX . P . M. (1) 

CmVM . ADVENAEVMQVE . COMMODITATI 

VIAM . FERREAM . CENTVMCELLIS . APEEVIT 

VEBEM . AVCTO . COMME ATV . FLORENTEM 
« • 

NOVIS . MOENIBVS . PRODVCI . IVSSIT 
« » 

OPVS . TRIENNIO . ABSOLVTVM 
. A . D . MDCCCLIX . S . P . E . XIII. . . 


. (1) C«ntamccilie. 


PIVS . IX . P . M. 0) 


CLAVSTRA . PLANTIS . EXOTICIS . COLENDIS 
HEIC . COEPTA . Pn . VII . P . M . PBOVIDENTU 
VBERIORE . COPIA . ARTE . ORNATV . AEDIVll 
VIRIDARII . AMOENITATE PERFECIT 
AN . 8 . P . XVL 


Ingredere 0 Princeps Tiberinae Limina Florae 
Auspice Te Melius Rura Beata Nitent 
Mille Tibi Crescunt Peregrino E Semine Plantae 
Rebus In Adversis Crescit Vt Alma Fides 
Post Hiemem Redeunt Flores. Post Impia Bella 
Cingent Victrices Haec Tibi Serta Comas 


(I) Io Hortii I>nicul«n>iliQ( 
Bothanicae ProTehendaa 



PIVS . IX . P . M. 


HONESTIS . FEMINIS . INOPIA. . LABORANTIBY8 
SEMOTVM . A . CETERIS . AEGRIS . CONCLAVE 
IN . NOSOCOMIO . LATERANENSI . EREXIT 
VBI . PARTVBVS . COMMODE . LEVARENTVR 
OMNI . SALVTARIS . ARTIS 
RELIGIONIS . HVMANITATIS . HABITA . CVRA 
SCIENTUE . STVDIOSIS 

IN . PRAECIPVO . HVMANAE . VITAE . MOMENTO 
PROSPICIENDI . OPITVLANDI . COPIAM . PATEFECIT 
NOWM . EGESTATI . MISERANDAE . AVXILIVM . TVLIT 

A . s . P . xvm. 

IVSIVRANDVM . FIDEI 

ERGA . PIVM . IX . P . M. 

DOCTOBVM . DECVEIALIVM 
MAOM . LICEI . BOMANl 


Leo Decimus Ceterique Ab Illo Pontt. Maxx. 
Beatissime Pater Romanum Athenaeum Cum Impia 
Bella In Religionem Arderent Firmam Velut Arcem 
Esse Decrevere Vbi Ductu Auspicioque Christianae 
Sapientiae Publici Magisterii lura Imperarent. Egre- 
gia Instituta Bonarum Artium Ac Disciplinarum 
Omnium Perpetuo Tradita A Maioribus Tua Munifi- 
centia In Splendidiorem Cultum Provecta Doctores 
Decuriales Solemni Ritu Nos Integra Servaturos lu- 
tavimus. Hoc Sacramento Obstricti Ad Tuos Pedes 
Provolvimur Vt Quam In Aula Leoniana Dedimus 
Fidem Illustrius Atque Apertius In Principis Nostri 
Conspectu Instauremus. Cum Enim Hac Infelici 
Aetate Regni Pontificalis Hostes Partim Arma Nefa- 
ria Partim Subdola Commenta In Illud Si Fieri Pos- 
sit Evertendum Congerant Torpere Ignavia Deesse 
Patri Et Regi Indignum Of&cio Nostro Arbitramur. 
Ex Vltimis Pene Terris Communis Indignatio Conhn 
Nova Facinora Vehementior In Dies Erumpit. For- 
tissimi Antistites Veterum Patrum Exempla Aemu- 

lati Qui Christiano Nomini Praesidio Atque Orna- 
mento Fuere Omne Ingenii Lumen Omnes Facun- 
diae Nervos Adhibent In Mendaciis Detegendis Ne 
Imperiti Homines Errorum Laqueis Intercipiantur. 
Quidquid Sapientum Ac Bonorum Est Pro Sanctitate 
Publici luris Obniti Strenue Videmus. Tu Magna- 
nime Princeps Non Humana Promissa Non Minas 
Sed Certissimum Tuae Causae Vindicem Testaris 
Deum. Saepius Eloquii Tui Flumen Scriptis Atque 
Concionibus Vberrime Promanavit. Nunc Vero In 
Tot Tantisque Fluctibus Altius Vocem Tollens Po- 
pulos Ab Incerta Trepidatione Ad Invictam Hlam 
Fortitudinem Quae Tuum Pectus Obarmat Mirifice 
Convertis. Ipsa Tantae Virtutis Admiratio Faciet Vt 
Qui Legitimi Dominatus Fraena Proculcant Vel Ad 
Meliora Consilia Animos Adiiciant Vel lustam A 
Caelo Multam Sibi Propediem Imminere Sentiant. 
Omnia Tibi Quidem Fausta Beatissime Pater Even- 
tura Confidimus Neque Enim Victoria Romani Pon- 
tificis Ex Vicissitudine Temporum Aut Regum Vo- 
luntate Pendet. Divinitus Acceptum Imperium Im- 
mortale Liberum Est. Quo Pervicacius Tentatur 
Eo Fortius Assurgit. Haec Praecepta In luvenum 
•Mentibus Defigenda Curamus Haec Nos Tenere 
Constanter Parum Esset. Operam Tibi Exhibemus 
Quamcumque Sacri Principatus Defensio Postulet 
Voce Scripto Consilio Rem Labantem Tueri Denique 
Omnia Malle Quam Regem Nostrum Libertate De- 
minutum Vniversi Profitemur Nimium Felices Si 
Publico Magisterio Fungentes Institutori Catholici 
Orbis Aliquam Partem Auxilii Deo luvante Con- 
feramus. 

VOTVM 

PRO . INCOLVMITATE •. PII . IX 

DIE . FESTO . ALOIS . GONZAOAE 
AN . MDCCCLXm 


Gonzagam Supplex Anno Redeunte Precabar: 
Tempora Magnanimo Da Meliora Pio. 

Cum Mihi Purpureo luven is Castissimus Ore 
Reddidit Haec: Spinis Lilia Mixta Vides. 

His Ego Laetus Eram. Gaudet Certamine Virtus, 
Nec Fortes Animas Omnia Fausta Decent. 

Maior In Adversis Pius Eininet. Invidus Anguis 
Candida Regali Quem Pede Virgo Premit 

Nunc Aperit Caecas Vasta Tellure Ruinas 
Nunc Rapit Accensos Ad Sua Bella Duces. 

Irrita Sed Monstri Pellens Conamina Mater 
Dilectmn Caelo Protegit Alma Caput. 

Dic Romae - Si Te Aggreditur Novus Attila Ferro 
Ne Metuas. Gladio Vipdice Petrus Adest. 


- • Digttiied by Googlc 



Crede Ratem Pelago Nec Te Surgentibus Aether 
Caligans Nimbis Nec Terreat Impetus Vndae 
lampridem Expertus. Dubio Regis Aequore Cursum 
Nauta Sacer. Zephyri Modo Spiravere Secundi 
Turbidus Incubuit Nigris Modo Fluctibus Auster. 
Tu Fidens Animi Semper Tu Praeside Tutus 
Virgine Quae Roseam Per Nubes Explicat Irim 
Scinde Fretum Victor. Vel Se Per Inane Resolvat 
Tempestas Vel Certa Cadat Sanctissima Puppis 
Transiliet Scopulos Donec Redimita Coronis 
Lintea Securos Intrent Felicia Portus. 

CONTEMPLARE . HOSPES (l) 

POETAM . HANC . VRBIS , LEONUNAE 
OPVS . ANTONH . A . SANCTO . GALLO . NOBILIS . ARCHITECTI 
FLORENTINI 

DEHINC . INGREDERE . PROXIMAS . AEDES . IN . RIPA . TIBERIS 
ASYLVM . DEMENTIVM 
LOCA . OLIM . SQVALIDA . ANGVSTA 

PIVS . IX . AERE . PROPRIO 

CELLIS . COMMODIORIBVS , LATE . PEODVXIT 
OMNIGENA . SVPELLECTILE . ARTIS . SALVTAEIS 
MEDENTIVM . CVEIS . INSTITVTISQVE . ORNAVIT 
IN . ARCV . SVPERIORE . PORTAE 
VIAM . INFELICIBVS . APEEVIT 
AD . HORTOS . BARBEEINIANOS 
TELLVRI . COLENDAE . LIBERIORI . CAELO . FEVENDO 
HAEC . ADDE . FASTIS . OPTIMI . PRINCIPIS 
ET . VATICANVM . SCANDE 


(1) Prop* t*mplam S. Spiritui iu Sai ia- 

CLAVSTRVM ' PVLVERI SVLPH Vl{ p:0. 

' IN ‘BELLICOS VSVS GVSTODIENDO , 


Sulphureus Pulvis lustri Hic Ad Praelia Servor 

Non Mortem Non Damna Fero iTristesve Huinas 
• * ' « 

Gentibus Innocuis Nec Me Violenta Superbi 
Principis Ambitio Miseras Accendit In Vrbes 
Relligione Sacer Tutari Moenia Romae 
Glorior Adversas Romae' Disperdere Turmas 
Si Petrus lubeat Sum. Vindex -Fulmen In Armis. 
Sum Decus Et Columen Regni. Procul Este Rebelles 
Pontifici* Nolite Meos Acuisse Furores. 

NOVV.S PANI8 AI) VTILITATKM iniiLICA.M 

mo IX POXTIFTCr MAX. OBLA^PVS 


EXAMETHI 


Panis AI) Igne Keceiis Cereris Non Arte Profanae 
Munere Sed Romae Populi Confectus Ad \'sum 
(’andidus Et Sanus Venio Tu Maxime Pastor 
Accipe Tu Christi Vice Fungeris Erige Dextram 
Quaeque Olim Portenta Manus Divina Peregit 
Commiserans Turbam Renova Si Tangere Gaudes 
Si Gustu Si Voce Probas Ego Largior Ibo 
Candidior Pretio Levior Gratissimus Vrbi 
Solamenque Inopum Te Felix Roma Paternis 
Addicta Imperiis Plausu Maiore Sequetur 
(jrandia Monstrantem Divini Exempla Magistri 

DE STVDIO LATINITATIS 

ORATIO 

HABITA IN ARCHIOTMXASIO KOMAI.O 

f — 


Praeclarum illud in maxima sapientum cele- 
britate latine dicendi munus, quod ex curia Qui- 
ritum ad hanc nobilissimam sedem optimarum 
artium divina mens Leonis Decimi Pontificis Ma- 
ximi contulit, cum mihi primum studiis solemni 
ritu instaurandis demandatum videam, egregii rei 
literariae moderatores, ita iudicii vestri benignitate 
recreor ut quae diu multumque* versare animo ac 
quotidianis sermonibus soleo, quae patrius amor 
suggerit , liberius in hoc temporis locique depro- 
mam , ubi conventus splendidissimi taciturnitas 
nihil aequo animo patitur quod suae dignitati mi- 
nus opportune respondeat. 

Operae pretium est ab ipso disciplinariun om- 
nium auctore Immortali Deo, a moderatrice totius 
sapientiae Deipara, cunqtisque Caelitibus fausta ac 
felicia ineuntis anni curriculo adprecari : liceat 
deinde mihi paulo fusius in eam partem oratione 
provehi in qua cum romani nominis magnitudo 
vertitur, tum singularis momenti vestra auctoritas 
erit, ut vulnus in iuvemnn visceribus alte defixum 
aliquando sanari possit, vel efficaci saltem leva- 


Digitized by Googlc 



180 

mento foveri. Dico de latinae linguae prolapsa 
perditaque fortuna: de fonte illo elegantiarum qui 
unus e vetustissimo Imperio integer defluxit ad 
posteros ; quem Christiana Eeligio poeticis fabulis 
expiatum castcque manantem ad severioris doctri- 
nae latices derivavit; cuius denique aestimationem 
tribus ante seculis, aurea illa aetate, ea copia in- 
geniorum , vir absolutae eruditionis Muretus in 
iisdem hisce subselliis iuventuti florcntissimae com- 
mendabat. Nolite adeo me inconsultum suspicari 
ut legum atque institutionum primarii huius Athe- 
naei, ex quibus in ceteras urbes disciplinae optimae 
redundarunt , locoque ipsi Sapientiae nomen est 
inditum, maiestatem ac robur aliqua ex parte la- 
befactatum putem. Video in coetu vestro imaginem 
pristinae amplitudinis : video quotidiana auditorum 
frequentia philologiam coli; tantam denique (i) inesse 
praeceptis eloquentiae salubritatem, ut qui huius- 
modi succos diligenter hauriant utilitati atque 
auxilio iis potissimum sint futuri quorum omnis 
labor in puriore literatura instauranda versatur. 
Proinde mihi facilius persuadeo , rem nobilem in 
sinu vestro positam strenue vos praestaturos, quam 
totius Italiae incitamento , bono ac laudi civitatis 
nostrae summopere idoneam fore contendo. 

Saepe audivi maiores natu commemorare, fu- 
nestissimis bellorum turbinibus sexaginta ab hinc 
annis laborante Europa, veteres studiorum ratio- 
nes militari dominatu permixtas in maximum in- 
cidisse discrimen : verumtamen illo incendio cum 

(1) Cum haec scriberem, eloquentiae iu Athenaeo tradendae e regiam da* 
bat operam vir disertissimus Aloitius Maria Uezzi antecessor meus. 

omnia arderent , non defuisse impigros homines , 
qui vel in hac urbana collium atque hortorum 
amoenitate, vel ubicumque facultas otii daretur, ad 
latina poemata exaranda se mutuo invitarent. At- 
que idem ego primores , annos Bucolicis Virgilianis 
imbuens optima quaeque recentiorum scripta non 
mediocri delectatione volvebam; praesertim Ilia- 
dem atque Odysseam latinis Cunichii ac Zama- 
gnae versibus mirabar expressam : tum me ad 
Theocriti delicias ille meus amor Cunichius vehe- 
menter rapere consueverat. Nihil autem esse tam 
austerum aut rigidum explicatu quod non Ausoniae 
V'’eneres mollirent ornarentve, satis probare pote- 
rant nova quaedam comperta matheseos poetice a 
Staio descripta , quae mirum in modum nostris 
auribus insonabant. Itaque statuis, tabulis, codici- 
bus eximiis ingenti praeda in Galliam ex hac urbe 
convectis, nulla praepotenti militi de ro manis stu- 
diis victoria contigit. Postquam vero communi 
libertate a magnis regibus vindicata provisum est 
litorariae reipublicae , omnes qui linguae italicae 
iura tuebantur in eam laudem conspiravere ut 
nativa illius indoles iam fere dilapsa restitueretur. 
Quo consensu vix dici potest quantum succi ac 
sanguinis domesticae eloquentiae accederet. Pulsis 
aliquando Celtarum deliramentis maxima nostri 
iuris cxeihplaria suspeximus. Futile atque imbe- 
cillum scribendi genus ad grandia inventa sen- 
susque altiores erectum est : idem theatris additus 
vigor qui Graeciam Euripide ac Sophocle aucto- 
ribus inflammaverat. Atque haec praeclara incepta 
utinam eo venissent quo rectae institutiones natu- 

rali cursu, velut ad portum navigia, delabuntur, 
ad latinos inquam scriptores, ad lati nam frugem 
cum vernaculis floribus coniungendam ! O lumina 
romanae vetustatis segnius inspecta quam deceat! 
Adeone vel optimarum rerum initia praepostero fine 
occupantur! Quod interdum fieri videmus in de- 
ducendis coloniis , aut in erroribus maritimis , ut 
advenae post longas lactationes in aliquam delati 
amoeniorem insulam navigandi terminos per igna- 
viam sibi praescribant in iis oris, neque maiore^ 
regionum tractus aspiciant, praecellente aeris tem- 
perie, agrorum ubertate, mitibus incolarum inge- 
niis , cum quibus necesse habeant commeatus in- 
stituere , quaerere defensionum adiumenta contra 
praedones, idem formo patriis literis accidit com- 
muni consensione Italorum ab alieno imperio vin- 
dicatis. 

Primo Insubriam, Etruriam, Aemiliam, dein- 
de Italiam universam fallax opinio pervasit, tan- 
tum esse operae latinitati navandum quantum de- 
mortuae linguae mediocris notitia ferat: jta cum 
paene e rhetorum ludo fueris egressus, omnem im- 
petum in alia tibi studia coniiciendum, ex quibus 
in media luce famam assequaris. Hisce delinimentis 
magna iuvenum pars labare paullatim atque averti 
coepit. Remotis Tullii Virgiliique exemplaribus , 
promptiores aestimabant ad scribendum aditus quam 
si arduum ac salebrosum iter veteri instituto ag- 
grederentur. Hac inquam mora tironum mentibus 
obiecta, longe diversam a quavis disciplina licen- 
tiam profiteri ausi sunt vecordes quidam fabula- 
rum milesii generis fictores ; qui dum praedicant 

populari se uti stilo, dum popularia commenta (seu 
scelera ut verius dicam) e latebris eruunt, omnes 
thesam'os non ex avitis opibus atque hac paene in- 
finita varietate, sed stipe ab exteris libris mendi- 
cata facilius comparari docent. Primo quidem hu- 
insmodi nubeculae delatae ab Alpibus nostros ante 
oculos provolare coeperunt , ac nescio quid pere- 
grinum instrepere, deinde vero quot fluctus in re- 
bus civilibus, quot in. bonis artibus procellas exci- 
taverint nemo est qui non sentiat, nemo qui non 
indignetur hodiernam stultonim arrogantiam , in- 
genua documenta pro nihilo habita , adolesccn- 
tiam, cuius maxima commendatio posita est in ve- 
recundia , elata fronte incedentem , venena libro- 
rum domi ab ipsis pueritiae manibus tractata, in 
scena cum plausu accepta, degustata, veluti nectar 
divinum sapiant. Taceo de publicis aerumnis; unum 
dico, nihil aliud esse causae cur longe a vera co- 
gitandi scribondique methodo nostra aetas aberret, 
nisi novam superbiam , laboriosae doctrinae fasti- 
dia , ac praesertim latinae philologiae oblivionem 
atque contemptum. Haec illa est labes quae vel 
coniunctis omnium nostrum viribus in abditissimos 
hyperborcos pulsa decedet, vel certe germina ipsa 
pulcri honestique corrumpet. 

Inest profecto inest huic urbi pulcherrimae dos 
quaeda n peculiaris, non ab incertis fortunae, vi- 
cibus, aut communi mortalium conditione, sed cae- 
lestis Providentiae beneficio commissa; quam prae- 
teritarum laudum memoria exornat, amplificat hu- 
manarum divinarumque rerum potestas, illustrant 
artes , scientia antiquitatis , omnigena eruditionis 

materies propalam effusa monumentis, simulacris, 
lapidibus inscriptis, ipsa denique tellus incredibi- 
lem doctrinae segetem omni ex parte progignens. 
Nonne cum Romani Fori vestigia, ac tramites in- 
genti ruina sepultos admiramur, ipsa tua Marce 
Tulli vox e Rostris personare videtur? Quid si Va- 
ticanas aedes, Musea collustres? Non marmora no- 
minibus titulisque in vasto ambulacro discretis 
oberrare oculo, sed antiquas hominum facies in- 
tueri credas; exta)’e milites equo publico donatos, 
magistratus testimonio provinciarum insignes, im- 
peratores, consules, cives bene de patria meritos; 
pene ipsos attolli fasces atque insignia dignitatum. 
Tum vero quae lacrymae parentum in comploran- 
dis liberis ! quae pietas in fratres ! quo desiderio 
defleri coniuges ! laudari cum fide exactos annos! 
puerorum ac virginum tumulis inspergi flores! de- 
nique in tanta multitudine tamque diversis animo- 
rum motibus atria porticus, conclavia murmure ac 
vociferatione compleri ! 

Pontificum Bibliothecam in fronte habes, claro 
situ atque excelso, sapientum imaginibus mirifice 
ornatam : ubi si parum consederis , quid tibi pri- 
mum aperiemus? membranasne vario colorum ar- 
tificio distinctas? aureos characteres? historias minio 
pictas? an potius squalore obscuros atque adesos 
codices, quorum ipse color vetustatem indicat? En 
grande aetatis nostrae repertum, philosophorum 
oratorumque principis Ciceronis Reipublicae frag- 
menta, quae diu tenebris obsita vir doctissimus et 
acerrimus antiquitatum investigator Maius cum 
.summa gratulatione omnium gentium summisque 

honoribus in lucem explicuit, (i) Viri^ilius prae ce- 
teris eminet; in proximiore loco Terentius. Agnosce 
veterum manus, nomina frontibus inscripta Poli- 
tiani ac Bembi, qui paginas immortales apud se 
fuisse gloriantur. V’^os mihi vos Italorum clarissimi 
testes atque adsertores eritis quo in pretio vestris 
temporibus latina exemplaria haberentur sive in 
Regia illa Medicea quae byzantinis libris foedissi- 
mae barbarorum rapinae obnoxiis asylo ac perfu- 
gio fuit , sive in hoc universi orbis principatu , 
domi , ruri , inter delicias nobili.ssimarum aedium 
vel familiares amicorum invitationes. Vestrae tunc 
laudes erant non iuvenilis tantum prolusio sed 
omnis aetas in Augustalis aevi scriptoribus aemu- 
landis occupata , multiplex elegantiarum viriditas 
ad vernaculum solum translata atque insita. Vo- 
bis gratia auctoritate pollentibus decorum fuit, qua 
gravissimis allocutionibus, qua iocis ac lepore attico 
distineri principum aures, eminere in publicis ne- 
gotiis verbo aut scripto gerendis speciem romanae 
maiestatis atque facundiae, florere artes non exan- 
gues ac ieiunas sed plenas virium, cum ex intima 
eruditione ad singula quaeque seu penicillo seu 
scalpro repraesentanda impellerentur. Sentio me 
natalis loci dulcedine prolixius rapi auditores quam 
vestra humanitas aut angustiae temporis ferant. 
Non tamen a conspectu carissimae domus, earum- 
que rerum memoria quae commune hoc lumen 
caelumque intuenti mihi flammam poeseos iniecere. 


(1) Vide fra^eniimi Virgilii Ooorgicont (praeter Aeueida) quo nll pulcriu4 
aut antiquius. 

sine incredibili moerore divellor. Scimus eundem 
seculi sexti decimi beatissimum auspicem Leonem 
in Aula Pontificali eximiis f^Taecoruni romanorum- 
que artificum operibus, in hoc vero Athenaeo do- 
ctrinis optimis domicilia constituisse : pro quibus 
meritis fundatori munifico exequias cum laudatione 
quotannis maiores nostri decrevere. Is mihi ho- 
dierna die, hac pompa nobis ad recte religioseque 
docendum iureiurando obstrictis versari ante ocu- 
los cum illa doctissimorum hominum corona vide- 
tur quam in gravioribus consultis ac legibus or- 
dinandis adiutricem habuit; coniunctionem hanc 
nostram fronte nutuque comprobare, dein silentia 
rumpere his vocibus. Satis feliciter in Religionis 
sacrario statum fortunasque studiorum collocavi- 
mus , cum vetus docendi ratio ad vos quam lon- 
gissimo delata pervenerit , novisque successoris 
nostri decretis aucta florescat. In praesens viri 
optimi quid sedulitas vestra postulet considerate. 
Nam quantum curae ac laboris, dum inclusi cor- 
poribus teneremur , ad puriora latinitatis semina 
perpetuo cum fructu excolenda contulerimus, hi pa- 
rietes hae porticus clara voce testantur. Atque eo 
seculo quod ab Iulio Secundo inchoatum accepi- 
mus nulla urbs, nullum oppidum huiusmodi erudi- 
tione carebat: quo fortasse minus erat timendum 
ne consensus ille voluntatum praecipiti lapsu dis- 
solveretur. Nunc vero in re tanta quae mutatio , 
quae vicissitudines tam subito irrepserunt? Cur 
quod in laude ac deliciis erat ad neglectum et 
desuetudinem recidit ? Aequone animo feremus 
intra Italiae fines latinae linguae decus quotidie 

imminui, robur debilitari ? iuvenum mentes neces- 
sario hoc lumine destitutas verti ad inanes umbras, 
atque ineptiarum luto demergi? Enimvero si mihi, 
si huic sodalium meorum concilio creditis , tanta 
diutius iactura toleranda non erit, imo quo licentius 
propagatur, ep fortius non ab hoc solum limine , 
sed ab omni civitate, ab omni romana ditione pro- 
pulsanda. Hic hic exempla detis oportet, in quibus 
etiam inviti defixos oculos habeant. Apud Germa- 
nos consuetudo inolevit ut iuventus ingenio prae- 
stantior graecas tragoedias ac iuxta latinas fabulas 
in scena recitet. Fit undique ab eruditis concur- 
sus: Aeschyli terrores, Euripidis lacrymas sequun- 
tur Plautini sales ac puritas Terentiani sermonis: 
vigent plausus, admiratio, palestrae literariae cer- 
tamina, in quibus ea gens aut excellere aut emori 
propositum habet. Romam vero, terrarum caput, 
quis unquam alienis indigere exemplis merito af- 
firmabit? Annales, monumenta, fiisti sole clarius 
demonstrant , quidquid ubique benevertit incre- 
mento doctrinae iam hic antea exploratum a nobis 
vulgatumque extitisse. 

Non enim illae aedes antiquitus extnictae 
atque ornatae, illa rura quae nunc aut solitudini, 
aut equitationibus, choreis, ebrietati relicta videtis, 
ad haec ludibria vacabant, sed ^Musarum otia com- 
moditatibus ac delectatione fovebant. In iis areis, 
in iis fontium silvarumque recessibus omnes lite- 
raturae nervi velut in campo exercebantur. Erit 
igitur providentiae vesti-ae laureas latinae gym- 
nadis atque honestissima praemiorum incitamenta 
ad Lycei nostri splendorem opportunius revocare» 

ne pati’ii sermonis incunabula post barbarorum 
illuviem tot impensis totque laboribus restituta 
per nos atque firmata , iusta cum vituperatione 
sapientum in ipsis nepotum manibus evertantur. 

Haec verba sanctissimi Pontificis nolim poetico 
more conficta arbitremini. Nondum enim bonorum 
omnium fletus ac desideria quievere , fuisse hic 
non ita pridem egregios iuvenes qui latinam Aca- 
demiam in Othobonianis hortis iam ante fundatam 
summa utilitate , summa spe ac voluptate senum 
coniunctissime celebrarent ; eiusque coetus digni- 
tatem, ad quam tuendam atque amplificandam cum 
privata studia tum publicas opes conferri aequum 
erat, sine tali praesidio, sine calcaribus, penitus 
excidisse hoc temporis cum apud Rhenum the.itra 
ipsa abundare huiusmodi exercitationibus soleant. 
Quae conversio fortunae si longe aliena a virtute 
maiorum, si deploranda parentibus, quos liberorum 
caritas sollicitos tenet, si pro deminutione cetera- 
rum laudum est habenda , signum bene moratae 
iuventuti ad pristinum iter ineundum attolite. Utram 
denique partem tot calamitatibus speramus auxilio 
futuram ? eorum quos passim volitare cum ingenti 
spiritu videmus, polliceri grandia huic aetati, fa- 
mae libertatisque se dicere arbitros ? At nihil 
unquam boni a turbulentis ingeniis oriri solet, 
iique maxime sunt timendi hostes qui nova quo- 
tidie somnia, novos de veterum ignorantia, ut aiunt, 
triumphos cogitant. An paucorum, in quibus mo- 
destia vitae cum perspicuitate mentis ac nitore 
doctrinae praefulget? His certe defensoribus ute- 
mur cum illud Theocriti diligenti cura perpende- 

mus, iacere Gratias loco humili atque obscuro, nisi 
forte puellae inopes liberali hospitio recreatae in 
publicam lucem admirationemque deducantur. 

Quod igitur unum superest, quodque omnibus 
votis Religio, literae, iura civitatis poscunt, vos ad 
huius praeclarissimi consilii fidem ac tutelam vin- 
dicabitis. Tunc demum illa auctoritas qua semper 
bonis artibus moderandis praecipiendisque intentos 
animos adhibere consuevistis, amplioribus cumulata 
ornamentis exemplo erit universis , pollere hanc 
urbem optimarum institutionum genere antiquo ac 
stabili, cuius robore innixa nihil exteris gentibus 
invideat, omnia imitanda proponat. 

DESCRIPTIO VETERIS SAMNII 


SERMO 


Dum Latii me rura tenent, nemorumque salubres 
Demulcent aurae tacitas Anienis ad undas, 
Frigidus autumnum dulcem otior, aut vagor hospc^ 
Qua iubet ire animus : comites per singula Musae 
Adveniunt , scribimtque brevi memoranda libello. 
Forte inter iuvenes cum pauca iocarer amicos 
Garrula producens hilari convivia versu, 
Flaminius possessor agri samnitis, et idem 
Doctus et urbanis imbutus «moribus, aurem 
Vellere mt coepit, risum tollente corona: 

Heus bone, namque tuos semper laudare Quirites, 
Semper delicias Romae, monumentaque gaudes 
Heroum canere, et Tiberim quae propter amoenum 
Vaticana domus claro se vertice tollit. 

Haec etiam regio, vastis licet horrida saxis, 
Nomina adhuc veterum non aspernanda locorum 
Servat, et insignis populi vestigia: Ni te 
Haec raecum pigeat superare cacumina ( montem 
Cautibus abruptis longe ostendebat opaca 

Vndique conseptum nebula) mirabere forsan 
Romulei quibus invideant spectacula colles. 

Mene, inquam, ludis? — Sic tu florentia Pindi 
Culmina possideas: cyathum depone, viamque 
Arripe ; nil dignum fama sectantur inertes. 

Haec meus ille, praeitque gradu festinus. Abibat 
Sera dies; raptim venatica sumimus arma: 

Turba canum longe praetervolat. Ecce profundas 
Ingredimur silvas longo declivia gyro 
Carpentes: caeci anfractus et saxa minantur 
Praecipiti revoluta iugo. Sub vesperis horam 
V^enimus oppidulum, cuius magalia raro 
Cognita vix fumo et pecorum balatibus, alte 
Montis inaccessi fastigia prima coronant: 

Pronus apex nigra circumdatus ilice pendet 
Rustica tecta super, boreaeque nivalis ad ictus 
Horrendum sonat, et nutantibus ingruit umbris. 
Hic ego, ceu pallet viso lemuris puer ore. 
Suspenso molem gressu speculabar, et ingens 
Captabam trepidus murmur: sed rorida caelo 
Prodierat clarum difiundens luna nitorem. 
Angulus agrestis tugurt parca dape fessos 
Et leni iuvit somno : fugientibus astris 
Surgimus, et roseo cum lumine solis apertum 
Prospectum petimus. Digito prior indice monstrans 
Flaminius loca; non adeo quam cernimus, inquit, 
Naturaft faciem mutavit longa vetustas 
Vt patrias laudes desperet cura nepotum 
Eruere ex latebris. Si docta volumina Livi 
Digna fide memorant, stetit hic fortissima quondam 
Attollens beUo celebres Aquilonia turres, 
Samnitum gentis caput: hic feralibus aris 

Terribiles Diti se devovere cohortes 
Contra romanum nomen ; praedura iuventus 
Arva Palumbini et gelidae dumeta Volanae 
Et glebas Comint crebris findebat aratris. 

Nec procul aeria candebat ab arce Trifernum. 
Centum urbes populorum animis ac clivite terra 
Sub iuga finitimos audebant mittere, et ipsos 
Aeneadas. Viden obscura convalle iacentes 
Silvarum tractus, et saxa imposta superne 
Vertice nubifero ? (Caudinas noscere furcas 
Paifacile est : gemini saltus latera hispida iungunt 
Rupe sub angusta ; medium tenet herbida campi 
Planities; salebrae circum scopulique recurvi: 

Serpit in ambiguum trames, quo consul uterque 
Clausus ab insidiis nudo cum milite fasces 
Exuit accipiens victoris iussa superbi.,' 

Quid frontem obstringis ? Certamina dura vicissim 
Exercere fuit virtus: meliore Quirinus 
Imperium obtinuit fato : sed proterit aetas 
Splendida facta virum, et sternit mortalia regna. 
Ecce Ferentinum patrio de culmine surgit, 
Quamquam impar veteri, matutinaque rubentes 
Vestit luce domos : contra Murgantia nusquam 
Apparet, caecis sub humo congesta cavernis ; 
Moenia Romuleae nusquam: vineta oleaeque 
Prisca tegunt castella; et ruptis fossor in arvis 
Ingentes tumulos abrosaque detegit aera; 

Forsitan et putribus Deciorum condita glebis 
Ossa per aggestos audet dispergere sulcos. 

Talia dum loquitm, meque huc obvertere et illuc 
Saepe oculos iubet, argutis latratibus omne 

Instrepuit nemus, et saltu per devia corvus 
Effugit ; insequimur ; raptat me concitus ardor. 
Diversi erramus qua mons asperrimus : aegre 
Lubrica dum supero, dum nitor crure manuque 
Grande supercilium et lapidosos vincere calles. 
Liberior tandem patuit via. Tum nova rerum 
Emicuit species : nam late purpureum sol 
Lustrabat clivum surgenti mitior aura : 

Largus ager; rivis et dulci uligine prata 
FloreLant circum innumeris depasta iuvencis. 
Provehor in culmen; nec iam amplius ulla cupido est 
Vestigare feram, liquidi sed carpere visum 
Aetheris, inque omnes obiter describere partes 
' Curvantem longis se flexibus Apenninum. 

Namque hinc belligeros Marsos et saxa videbam 
Hernica, inaequali nec non regione Sabinos; 

Hinc procurrebat frondenti Appulia dorso. 
Notaque Gargani querceta, et dictus Horati 
Carminibus Vultur: Lucana ac Bruttia tellus 
Ibat in ancipites vergens sinuosa recessus. 
Caerula sed contra fulgebat linea thusei 
Aequoris ; et iuxta tiborinos humida colles 
Nubila inumbrabant austro collecta maligno. 

Quos ubi prospexi, et dulci mihi pectus amore 
Improvisa loci tetigit natalis imago ; 

Maia nate, levi qui transilis aera cursu, 

Clamavi supplex, vatum si cura piorum 
VUa tibi, nunc dexter ades pernicibus alis, 
Arreptumque palatino me culmine sistas. 

Risit vota pater Cyllenius, ac mihi virga 
Stravit iter: placide lapsus de monte redibam 
Sospes in occursum longe revocantis amici. 

13 

B. VIRGINI 

IMMACVLATAE AB ORIGINE 


EPIGRAMMA 


Pura nites Virgo, qualis sine labe Tonanti 
Ridebas dio fulgida Sole caput, 

Clausa sub antiqua cum nocte Aurora lateret, 
Nec iubar aetherium sidera mota darent. 

At malus ille Erebi serpens, cui figere plantis 
Haud licuit morsu nigra venena tuis, 

Ecce iterum stygia sparsit caligine terras; 

Funereamque luem, saevaque bella ciet. 

Diva potens, tu solve umbras ; tu redde salutem ; 
Tu preme virgineo tela cnienta pede. 

Magdalis, et fidae tacita sub nocte sorores 
Divinum imbuerant fragranti corpus amomo. 

Cui postquam gelido posita est in marmore cervix. 
Linaque sanguineos texerunt candida vultus, 
Tristia ducebant longo suspiria fletu, 

Crinibus incomptis, tumulo caput acclinantes. 

Siccine quae miseram lactabant unica matrem 
Gaudia deliciaequc, inopis solamina vitae, 

Perdita funereas tecum cecidere sub umbras? 
Illa tuo sese vix tandem ex ore resolvit 
Marmoreae similis, vix sustinet halitus aegram. 
Infelix! non has lacrjnnas non talia nuper 
Vulnera sperasti, cum raptas undique palmas 
Sparsimus et virides urbis per compita frondes, 
Voce Deum fassae: tu nimbo septa rosarum 
Dilectam eflBgiem et caelestia lumina euntis 
Prospiciens, tacitis ardebas tota medullis: 

Qui nunc trajectus ferro, crinemque revinctus 
Vepribus insertis, regalis more coronae, 

Proh scelus! exanimis trunco demissus ab alto est, 

Ceu flos quem rapida disperdit grandine turbo. 

Saltem aliqua immemorcs pietas tetigisset amicos! 
Ecce, metu quales fugiunt per devia cervi, 

Huc illuc trepidi rerum vestigia portant 
In latebras: super unus hic est, quem paupere cymba 
Aequoreos circum scopulos et stagna vagantem 
Retibus eduxit patriis, sanctoque locavit 
In gremio, quantum nec virginis ire puellae 
Gaudet in amplexum sua nutrix. IIoc tibi mater 
Dulce caput natus morienti voce reliquit: 

Vnicum habe primi qui partem reddat amoris. 

Heu! male, dum gliscens animo vetus insidet ignis. 
Fingere consilium miserae conamur amantes. 

Nec quidquam pulcrumve oculis vel amabile, postquam 
Deplorata semel visus effugit imago. 

Audin? tela sonant; fremitus crebrescit equonim: 

En adsunt; tremulis collucet semita flammis. 

An gnato ut geminent maternum funus, et una 
Sternamur , raptae ceu vulturis ungue columbae ? 

0 qui fronde nova semper vestiris olivae 
' Mons sacer! 0 florens praecelso vertice Thabor! 
iUtaque Iordanis palmeta tegentia ripas! 

Nunquam eheu vestram posthac veniemus ad umbram 
Divinum iuvenem cara cum matre secutae? 

Non dabitur sancto dulces e pectore voces 
Accipere , aut myrrham niveis effundere plantis ? 
Nuncius hinc iam aliquis Solymae digressus ab urbe 
Virginibus ferat haec, roseo quae vere nitentes 
Nazaridum colles habitant, Galilaeaque rura. 

Et Chanaam, rarisque humilem Bethsaida tectis: 

Flevimus heu miserae crudeli morte peremptum 
Flevimus unigenam lesseidos heroinae! 

Talibus obscuras rumpebant questibus auras: 
Cum subito adveniens denso ruit agmine miles, 
Fumantesque manu quatiens ad marmora taedas 
Disiecit longe turbam; dein limine custos 
Sedit in adverso, et tumulum circumstetit armis. 

IVDAS ISCARIOTES. 

• • 


CARMEN 


Postquam concilio procerum despectus abivit 
Proditor, et solis posuit vestigia campis. 

Multa memor secum tristi sub pectore volvens 
Vrbem inspectabat longe, penitusque fovebat 
Vocibus his trepida conceptum mente furorem. 

Ergo illum morti scelerata per oscula demens 
Obieci pretio? nec se venientibus armis 
Eripuit,. fuditve hostes, aut vincula solvit?. 

Cur faciles vultus dextramque tetendit amicam? 
Debuerat prohibere manus, capitisque nefandi 
Pellere contactum, fictae mendacia linguae, 
Vendita amicitiae iura incusare, fidemque 
Posthabitam argento, et complexus fraude petitos 
An pietas subit ulla mei, nec funditus omnis 
Cessit amor? Memini quam se daret ante benignum. 
Par erat hospitium nobis, communis egestas: 

At mihi subsidium vitae quandoque licebat 
Carpere; nec deerat furtivi copia nummi. 

Sola ministerii quae taedia longa levaret. 

Infelix! non haec sceleris sunt praemia, non haec 
Blanda tibi nequidquam animo solamina fingas. 
Nescis, heu, nescis ut quondam perfidus ille 
Qui prior ante aras fraterno sanguine telum 
Sparsit, et horrenda tremefactus caede refugit. 
Orbe vagus toto moestis habitaverit antris. 

Ipsa in fronte Dei non exorabilis iram 
Nigraque fulmineae . portans vestigia flammae? 
Ipsum etiam telo perhibent cecidisse nepotis. 

I, fuge conspectus hominum, fuge lumina matris, 
Quae natum exanimem de te miseranda reposcet: 
Vel pete getulas deserta per avia tigres. 

Vel committe mari vitam et disperge per undas. 

Talia fundebat gemitu, lucosque silentes 
Horridaque altorum nemorum dumeta subibat: 
Qualis ab alpinis hiberna nocte latebris 
Proripuit sese nebulas lupus inter opacas; 

Ille diu tacitis occultus vepribus errat, 
•Vestigatque greges, et notum captat odorem: 
Tum, si forte ignem sparsis ardere favillis 
Pastorum vidit, coniuratique repente 
Latravere canes, submisso corpore terram 
Pressit, et arrecta sonitum procul accipit aure. 
Hic aliud misero longe crudelius omen 
Spes animi rupit dubias, mentemque labantem 
Accendit furiis diraeque cupidine mortis. 

Namque iter accelerans obscuri tramitis orbes 
Dum sequitur, vento similis volucrive sagittae. 
Vel fortuna tulit, vel saeva coegit Erinnys 
Vipereum quatiens post impia terga flagellum, 

Nescius incertusque viae iuga proxima montis 
Attigerat, cui silva facit pulcherrima nomen 
Germine luxurians semper frondentis olivae, 
lamque dies tacitam pellebat ab aethere lunam; 
Turbida sed caeli facies et nubilus aer 
Certa dabant terris venturae signa procellae, 

Et nemora insuetum miscebant devia murmur. 
Restitit adverso deprensus luminis ortu; 
Agnovitque locum quo venerat ante per umbram 
Vincla inimica ferens et militis arma profani. 
Purpureus viridi sanguis stillabat in herba, 

Qui modo rore levi collapsam in pulvere frontem 
Aetheriam sanctasque comas et languida tinxit 
Ora, Patris cari caelo quaerentia vultus. 

Nec procul hinc iactaeque faces et sparsa recentis 
Signa fugae, male quam timidi rapuere sodales. 
Telaque multa solo passim gladiique micabant. 
Vt vero ante oculos inopina refulsit imago, 
Saxeus extemplo caeca formidine torpor 
Corripuit gelidos artus; riguere capilli; 

Non aliter quam si ruptae telluris hiatu 
Tartareis pallentem umbris Acheronta videret 
Murmure misceri, et torvos emittere manes: 

Mox vultus alio vertit, gressumque retorsit. 
Praecipitem sese penitus convallibus imis 
Per salebras per lustra ferens silvamque profundam, 
Labitur obscurus rauco qna gurgite Cedron. 

Quercus erat, ventis et crebro fulminis ictu 
Parte revulsa sui, medioque nigerrima trunco; 
Quam neque vere novo frondes nec laeta volucrum 
Agmina complebant; sed nuncia funeris alos 

Infelix bubo, et tristes- cum vulture parrae 
Servabant positos latebroso in vertice nidos: 

Ipsa viae medium pendentibus ardua ramis 
Desuper incumbens vasta radice tenebat. 

Incidit huic, pressitque pedes, et lumine torvo 
Fixus in horrenda stetit arbore: tum subito mens 
Consilia in diversa laiit; ceu turbidus altis 
Fluminibus vortex cum saxa frementia circum 
Volvit, et attonitos celeri rapit impete nautas. 
Haec, ait, haec tandem subito me fine resolvet: 
Quandoquidem effugii nusquam via; semper acerbus 
Hostis adest tergo; voxque importuna per aures 
Singultus gemitumque iterat morientis amici. 

Me poenae ultrices sub tartara nigra sequantur. 
Dum tristes auras atque illaetabile lumen 
Ex oculis aeterna meis nox auferat. Ibo 
Spiritus infelix, caelo terrisque relictis, 

Perque domos Erebi mersus caligine condar. 

Dixerat; ingenti cum protinus omne fragore 
Intremuit nemus, et tenebris exhorruit atris. 

At variae umbrarum facies, cocytia monstra. 
Sedibus exierant imis lucoque volabant. 

Ille manu trepida nectens in vincula funem 
lactavit ramo; tum scabri robora trunci 
Amplexus propero adscensu et pernicibus alis 
Inseruit laqueo guttur, dein lenta remisit 
Brachia, et elisa correptus fauce pependit. 
Immanem veluti si forte bipennibus ursam 
Perculit aeria venator ab ilice summos 
Stringentem pedibus ramos morsusque parantem ; 
Dentibus illa ferox et toto corpore pugnat 

Cortice in arboreo, donec labefacta resolvit 
Membra gelu, retroque cadens cervice supina 
Corruit, et multam traxit cum pondere quercum. 

Relliquias turpes exsecratumque cadaver 
Reppulit a gremio tellus: non ulla volantum 
Visceribus foedis tristique assueta rapinae 
Insedit capiti, vel sanguine polluit ungues. 
Tantum deformes artus squalentiaque ossa 
Aera per medium lapidosa grandine mixtus 
Imber et assiduo pulsabant turbine venti. 

PHILIPPO SCPflASSIO 


EPIGKAMMA 


I. 

0 latiae rarum decus et flos candide linguae, 
Tune mihi iucundo in gremio Charitum 

Suades amplexuque tuo promittis amorem? 

I)t bene ! Ut ex animo contigit ista fides ! 

Nunc nostrae color est Veneri, (>) nunc avolat a me 
Qui steterat penita fixus in aure culex. 

Nam Bavii, pecus indocile invisumque Minervae, 
Te metuunt, nocturnum ut pueri lemurem; 

At quibus ingenium est, qui mei hausere Catulli 
Omnes te dicunt nomine (Quintilium. 

Venisti pius et spe maior. Quae mihi profers 
Munera! felsineo munera digno solo. 

Pro quibus exiguum hoc dircaeae mittimus uvae 
Doliolum, agrestes qualia vina bibunt. 

Kura sequor; Musas inter felicia rura 
Me Vaticanae progenuere domus; 


(1) Pocmatiou «it de quo Schiasetui bcoigne tenttt 

Florida dehinc aetas in montibus acta sabinis; 

Nunc' maris adriaci litora sola placent. 

Vita mihi simplex, simplex dilecta poesis, 

Ceu rosa virgineae, iuncta sine arte comae. 

Tu vero sapiens iuvenis moderator amici 
Culturam et mores perge docere tuos. 

Sic grandem Alcaeus cecinit qui carmine Martem 
Garribat caro dulcia verba Lyco. 



PALLAS AMICA BACCHO 


11 . 

Vinea mi, sacro Pallas quam texit olivo, 
Sospes ab infesta grandine floret adhuc; 
Quamvis et iaceant aliae rubigine vites. 

Et malus assiduo luppiter imbre tonet. 
Munere pro tali felicem stratus ad umbram 
Palladii nemoris pocula larga bibam. 

Fer puer antiquum caelo cratera Myronis. 

Evohe Bacche! calix aureus ille mihi est. 
Ludit ubi parvumque super delphina Cupido 
Torquet in aequoreos spicula saeva deos. 

DE HISPANICO BELLO 

CONTRA MAVROS 


CARMEN (1) 


Ecce iterum lento surf^ens Hispania somno 
Excitat indomitas ad bella antiqua phalanges. 
Non ut civiles irae fraternaque rursus 
Crudescant odia, atque exundet sanguine Iberus. 
Sed maurae ut gentes, et inhospita litora discant 
Vltricem Europam Lybiae non ferre tyrannos 
Ruptores fidei, et dextra sua iura tueri. 

Pandite fulmineae classes victricia vela; 
Herculeum superate fretum: vos ardua Calpe 
Barbarico assultu et crebris foedata ruinis. 

Vos medio disiimcta mari castella salutant. 

Haec loca romanas aquilas videre peremptos 
Vlcisci fratres, et nectere vincla lugurtbae : m 
Haec eadem patriae pro libertate ferocem 
Scipiadem, et fortes Pompei occumbere amicos. 
Terra sinu vasto sub montibus Atlanta eis 
Non placidos portus, non sanctis legibus urbes 
Continet. Effraeni nomades nunc aspera saxa 

(1) Scriptum rneni* OctCbri a. 1$59. 

({) Adherbalem «t Hiempsalem. 

Collustrant, nunc desertis latuere cavernis. 

Tum, si qua infelix ventorum a turbine puppis 
Effugium explorat, subito de rupibus altis 
Praecipitant, stringunt remos, atque alite cursu 
Circumeunt praedam: fert naufraga corpora fluctus: 
Infames oras prospectat ab aequore nauta 
Territus, et longe caecas dat vela per undas. 

At non hispani, liberrima pectora, turmas 
Foedifragas passi volitare impune per omnem 
Oceanum, ac prope vicinas incurrere Gades: 
Ingentes turres, ingentia claustra su})crne 
Imposuere, ipsi Alcidae miranda. Fremebat 
Magnanimus de monte leo, piratica tela (i> 
Rumpens dente fero. Victoribus ille britannis 
Invitus cessit, telluris parte relicta; 

Partem fortis adhuc lybico defendit ab hoste. 
Quin etiam veteris regni memor altius audet 
Tollere rugitum, quo personat arduus Atlas, 

Nec soli pallent numidae, getulaque pubes, 

Tota sed horrescit venturas Africa sortes. 

Quare agite egregii iuvenes, revocate parentum 
Virtutem. lam tempus adest quassare profani 
Maumethis sedes, et sceptrum inamabile ponti 
Mergere sub latebris, aut vastis condere arenis. 

Tuque potens regina, gravem florentibus annis (*) 
Quae mentem, atque animos ad grandia facta viriles 
Ostendis, sparsam si pulvere non decet arma 

(1) Leo Caetellee. 

(2) Isabella secunda id temporis Hispaniae nunc eiul, supremum 

docem 0 Donnelum huic bello praefecerat. 

Stringere, foemineae dextrae si pugna negatur, 
Fide tuis. Satis est in saeva pericula Martis 
Invictum legisse ducem. Non mille carinae. 

Sed virtus pretium belli. Cum prisca vigeret 
Gloria militiae, longe fortissimus heros. 

Quem vos hispanum merito dixistis Achillem, 
Sternebat saeva Rodericus cuspide mauros. 
Quinque simul reges, torrentum more, vetustae 
Bilbilis urgebant portas : interritus ille. 

Paucorum comitante globo, perculsa gigantum 
Corpora, marmaricos arcus, versasque pharetras 
Calcabat victor: dein moenia celsa Toleti 
Expugnans dominam rapuit praedonibus urbem. 
Terga dabat fugiens mixto gens nigra tumultu: 
Ceu, cum montivagus lucos venator opacos 
Ingreditur, pavidi huc illuc per lubrica cervi 
Desiliunt, vallemque procul glomerantur ad imam. 
Barbarie pulsa frangebant horrida cives 
Vincula; sole novo splendebat purior aether; 
Pulcraque Chimene felicem Boetis ad undam 
Coniugis optati dulces cantabat amores. 


/ 

FRANCLSCO GANDVLPHO 

CORNETI ET CENTVMCELLARVM PONTIFICI 


Tarquiniae tellus etruscis clara sepulcris, 

Asper ubi Minio sylvosis flexibus errat , 

Nos Gandulphe tenet constanti foedere iunctos 
Dulcis amicitiae, quae coepta virentibus annis 
Firmior usque viget iam canescente capillo. 
Splendida te virtus , gravibusque exercita curis 
Ad magnos templi sapientia tollit honores ; 

Me beat exiguum libertas aurea vatum. 
Dissimiles Vitae sortes amor aequat et usus. 
Fallimus aestatem per saxa antiqua vagantes ; 
‘Miramur pictis regum monumenta figuris , 

Aut rapimur celeri vicina sub oppida curru. 
Laeta dies sine nube cadit, noctemque serenam 
Coena hilarat non spumanti producta falerno, 

Sed vario sermone. locamur versibus ambo ; 
Ridemus cives quos diro armata flagello 
Ambitio torquet , miseros ridemus avai‘os. 

Luna super nigras oriens nitidissima turres 
Disiectos populos in pulvere monstrat, et umbram 
Mortalis fastus. Pariter sic ducimus horas 
Felices prisco sapientum more. Quid ultra 

11 

Sit mihi sperandum ? Quid fortunatias optem ? 
En meus hic prodit pudibunda fronte libellus ; 
Accipe: tu censor, tu iudex candidus esto. 
Latrantes cerno Bavios, qui dente maligno 
Carpere scripta solent. Fidum tutamen amico 
Porrige ; da crinem viridanti cingere lauro, 

Si tantum pretii nostri meruere labores. 

PET.AOTO ANTONIO LAVASTIDAE 

PONTIFICI VRBIS MEXICI 


Te fera bellorum rabies , crudele t}Tanni 
Arbitrium , et praeceps in mutua funera vulgus 
Pastorem egregium dilecto arcebat ovili , 

Arcebat dulci patria rebusque gerendis , 
Lavastida. Tenax iusti servator , et alta 
Mente vigens fraudes ac regna petita cruentis 
Caedibus et vanas fortunae despicis iras ; 

Gaudia doctrinae, sapientum praemia quaeris. 
Sume novos animos ; Petri tibi limina pandunt 
Concilium augustum pro Relligionis honore, 
Magnanimi pro sede Pii , qui regia iura , 

Civile imperium libertatemque tuetur. 

Insere te Patribus. Facundae gratia linguae 
Intemerata fides et strenua pectora nomen 
Eximium peperere tibi. Felicior ibis 
Nunc ad romani decora expectata triumphi. 

Quod si forte meis advertere cantibus aurem 
Non piget, ac summo paullum descendere Olympo, 
Ecce deae faciles adsunt. Prope Tibridis undam 
In nemorum secreta veni, neu respue Musas 
Heroum lauros et munera sacra ferentes. 

Liber ego vates ausus contemnere turbam 
Non sequor indecores venali carmine nugas, 
Somniaque errorum, gaudet queis degener aetas. 
Virgilii iubet umbra mei per florida rura 
Ausoniam pulsare lyram, celebrare parentum 
Exempla, et cultas annis melioribus artes. 
Pingere turrito fulgentem vertice Romam. 

